**Утвърдил:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**КИРИЛ ВЪТЕВ**

МИНИСТЪР НА ЗЕМЕДЕЛИЕТО И ХРАНИТЕ И РЪКОВОДИТЕЛ НА СТРУКТУРА ЗА НАБЛЮДЕНИЕ И ДОКЛАДВАНЕ ЗА ИНВЕСТИЦИЯ C6.I1 „ФОНД ЗА НАСЪРЧАВАНЕ НА ТЕХНОЛОГИЧНИЯ И ЕКОЛОГИЧЕН ПРЕХОД НА СЕЛСКОТО СТОПАНСТВО“

|  |
| --- |
| **Таблица за направените предложения и възражения в процеса на обществено обсъждане на проект на насоки за кандидатстване за процедура № BG-RRP-6.004 „Инвестиции в технологична и екологична модернизация“ от инвестиция C6.I1 „Фонд за насърчаване на технологичния и екологичен преход на селското стопанство“, компонент „Устойчиво селско стопанство“ от Национален план за възстановяване и устойчивост (НПВУ)** |

|  |  |  |  |  |
| --- | --- | --- | --- | --- |
| **№** | **Данни на подателя** | **Дата на получаване** | **Коментар/Предложение** | **Становище на СНД** |
| **Коментари от обществено обсъждане, проведено в периода 24.07.2023 г. – 24.08.2023 г.** | | | | |
| 1. | [g\*\_s\*@abv.bg](mailto:g*_s*@abv.bg) | 27.07.2023 | 1. От Таблица „Коментари“ става ясно, че транспортни и претоварващи ремаркета не са допустим разход по Мярката. Написано е като довод, че са транспортни средства, а в същото време се одобряват трактори, които са същественото определение на транспортно средство. Друг довод е посочен, че ремаркетата не са технологична модернизация във дермата, са само модернизация. Ако нямаш ремарке или ползваш старо такова, закупувайки ново ти вкарваш нови технологии в стопанството си. Не е ли това точно определение за технологична модернизация?  Предложение: Да бъдат добавени и като допустима инвестиция всякакви видове селскостопански ремаркета.  2. В точка 1, подточка 1.1 от Раздел 14.1 Допустими разходи е посочено, че „друга техника/машини/оборудване, спомагащи за технологична модернизация и опазващи компонентите на околната среда“. Така написано това определение влизат всички селскостопански машини закупувани в дадено стопанство. Означава ли че са допустими всички видове инвестиции в стопанството?  Пример: Кандидата закупува обикновенна дискова брана – допустима ли е като инвестиция по Плана за възстановяване?  Предложение: Да са допустими инвестиции всички селскостопански машини и оборудване, които се закупуват в дадено стопанство по проекта.  3. Отпаднало ли е изискването в Сектор „Животновъдство“ инвестицията да е вътре в обора за да се присъдят точки за „Чувствителен сектор“? Означава ли това, че животновъд може да кандидатства за трактори, комбайни, прикачен инвентар и други?  4. Защо са намалени точките по критерия за проект до 500 000.00 лв? Този критерии гарантираше, че парите ще стигнат до повече кандидати. | **1. Приема се частично.**  Към допустимите разходи са добавени самонатоварващи и саморазтоварващи ремаркета.  **2. Не се приема.**  Фокусът на подкрепата по процедурата е цифровизация и екологизация на дейностите в земеделските стопанства, като в Условия за кандидатстване са посочени допустимите дейности и разходи.  **3. В коментара не се съдържа предложение.**  В т. 10 от раздел 19 от УК е описан начина на получаване на точки по критерий за оценка № 7.  **4. В коментара не се съдържа предложение.**  Тежестта на критерия е прецизирана. |
| 2. | [fpconsult\_isun@abv.bg](mailto:fpconsult_isun@abv.bg) | 03.08.2023 | Необходимо ли е всички одобрени кадидати да предоставят удостоверение за липса на задължения към Столична община (общината по седалището на Структура за наблюдение и докладване) и в случаите когато седалището на кандидата е в друга община. | **В коментара не се съдържа предложение.**  Следва да се има предвид, че изискването на т. 3, буква „б“ от раздел 24 „Процедура за уведомяване на одобрените кандидати и сключване на договори за предоставяне на безвъзмездна финансова помощ“ от УК е в съответствие с чл. 54, ал. 1, т. 3 от Закона за обществените поръчки. В края на изискването изрично е записано, че по отношение на задължения към Столична община се извършва служебна проверка. |
| 3. | [kandidat\_prsr@yahoo.com](mailto:kandidat_prsr@yahoo.com) | 03.08.2023 | Здравейте, приветствам намаляването на точките за така наречените приоритетни/чувствителни (правилния термин е гръмогласни) сектори и обвързането на финансовия критерий с приходите от продажба на продукция. Отново изразявам мнение, че критерият за приоритетни/чувствителни сектори е прилаган два периода на ПРСР, а и със сигурност ще се използва и мерките в Стратегическия план. В случай,че критерият се запази е необходимо да се редуцират точките на 5 или максимум 10, както и да се съкрати Приложение № 9, особено в раздела с етеричномаслените и медицински култури. | **Не се приема**.  Тежестта на критерия е ревизирана след проведеното обществено обсъждане. Приоритизиране на чувствителните сектори не произтича от нормативни задължения, а е във връзка с хоризонталната политика на МЗХ за подпомагането им. |
| 4. | [fpconsult\_isun@abv.bg](mailto:fpconsult_isun@abv.bg) | 03.08.2023 | Здравейте!  В Условията за кандидатстване е посочено, че "тип инвестиционен разход, одобрен за подкрепа от ПРСР 2014-2020 г., няма да бъде допустим за подпомагане по ПВУ."  Поради извънредните ситуации през последните години, свързани с Пандемията и продължаващата война в Украйна, цените значително се повишиха и одобрени за подкрепа от ПРСР 2014-2020 г. не бяха изпълнени.  Не би ли следвало текста да се прецизира на ""тип инвестиционен разход, получил подкрепа от ПРСР 2014-2020 г., няма да бъде допустим за подпомагане по ПВУ." | **Приема се по принцип.**  В Условията за кандидатстване е определено кой инвестиционен разход при какви условия няма да бъде допустим за подпомагане по ПВУ. |
| 5. | [dgd4442@abv.bg](mailto:dgd4442@abv.bg) | 07.08.2023 | УВАЖАЕМИ ДАМИ И ГОСПОДА,  Преди всичко бихме искали да поздравим МЗХГ/ДФЗ за това, че представените условия за кандидатстване и изпълнение на проектите по ПВУ са значително опростени и е улеснен начина за кандидатстване. Това ще даде възможност на ДФЗ да оцени всички проекти в поставените му амбициозни срокове. Имам следните въпроси по повод предложените за обществено обсъждане условия за кандидатстване по Процедура № BG-RRP-6.004 „Инвестиции в технологична и екологична модернизация“.  Съгласно раздел 6 Индикатори:  1. Индикатор/и за резултат:  1.1. Брой подкрепени земеделски стопанства по проекта  - Начална стойност - 0 (2022 г.)  - Междинна стойност – 127 (20% от проектите, с период на изпълнение до 12 месеца) - IV-то тримесечие на 2024 г.  - Крайна стойност – минимум 636 – ІV-то тримесечие на 2025 г.  Въпрос 1: Каква е причината изпълнението на проектите да е до 30.03.2025г. при положение, че окончателното плащане ще се извърши до 31.12.2025г.  Въпрос 2: В прием по подмярка 4.1., приключил 30.09.2021г. бяха подадени 1 699 проектни предложения, които бяха обработени от 210 служители на ДФЗ за 12 месеца. Сега очакванията са за малко повече подадените проектни предложения, въпроса ми е колко служители ще са необходими за да се одобрят проектите до 30.03.2024г. за да има срок от 12 месеца за изпълнение на проектите? | **В коментара не се съдържа предложение.**  Срокът за изпълнение на ПИИ е съобразен със спецификите на допустимите дейности и периода на отчитане на етапите и целите по всички направления от Инвестиция „Фонд за насърчаване на технологичния и екологичен преход на селското стопанство“ от Компонент: Устойчиво земеделие. |
| 6. | [asotex@mail.bg](mailto:asotex@mail.bg) | 09.08.2023 | Допустимо ли е да кандидатствам за :  1.Имам одобрена инвестиция по подм.4.1 за изграждане на фотоволтаичната електрическа централа -Мрежови фотоволтаични (соларни) системи с инсталирана мощност над 15 kWp .  Мога ли да кандидатствам при предстоящия прием по процедура № BG-RRP-6.004 „Инвестиции в технологична и екологична модернизация“, само за закупуването и инсталирането на батерии към фотоволтаичната електрическа централа ?  2. Приложение № 5 към Условия за кандидатстване  Закупуване на самоходни товарачи /челни и телескопични/ лв./к.с 2 672,22 лв. Одобряването на размера на разхода зависи ли от марката и модела на самоходния товарач, или това е пределна цена на конска сила? | **В коментара не се съдържа предложение.**  Обръщаме внимание, че на този етап трябва да изпращате единствено предложения и възражения, които се отнасят до проекта на Насоки за кандидатстване по процедурата. Въпроси, свързани с разяснение на текстовете от условията за кандидатстване и условията за изпълнение, могат да бъдат изпращани след публикуването на обявата за откриване на процедурата заедно с одобрените насоки. |
| 7. | [fpconsult\_isun@abv.bg](mailto:fpconsult_isun@abv.bg) | 14.08.2023 | Здравейте!  В т.6 от 13.3. "Недопустими дейности" на Условията за кандидатстване е посочено:  6. За да се гарантира недопускане на финансиране за един и същ тип инвестиционен разход по ПВУ и ПРСР 2014-2020 г., ще се извършва контрол на бенефициент/краен получател на ниво конкретен тип инвестиционен разход, например: трактор/трактор, сеялка/сеялка, култиватор/култиватор. Тип инвестиционен разход, одобрен за подкрепа от ПРСР 2014-2020 г., няма да бъде допустим за подпомагане по ПВУ. Контролът ще обхване крайните получатели на помощта по процедурата, на етап одобрение на ПИИ. Проверката ще се извършва служебно от ДФЗ.  Предложението е текста в т.6 да бъде прецизиран: Има заложени допълнителни изисквания към техниката, включена в ПИИ по отношение размера на стопанството /Приложение 3 към УК/. Изпълнението на тези условия означава, че техниката, включена в ПИИ, ще допринесе до технологичната и екологична модернизация на стопанството. | **Не се приема.**  Предложението за прецизиране на текста не съответства на условията, заложени в одобрения текст на Инвестиция „Фонд за насърчаване на технологичния и екологичен преход на селското стопанство“ от Националния план за възстановяване и устойчивост, Компонент: Устойчиво земеделие, а именно:  *„За да се гарантира недопускане на двойно финансиране за един и същ разход по проекта по ПВУ и другите инструменти, ще се извършва контрол на бенефициент/краен получател на ниво тип на инвестицията. Бенефициент, получил подкрепа за даден тип инвестиция по ПРСР, няма да бъде допустим за подпомагане за същия тип инвестиция по ПВУ. Контролът ще обхване крайните получатели на помощта по всяко от четирите инвестиционни направления. Бенефициент, получил инвестиционна подкрепа от Фонда за насърчаване на технологичния и екологичен преход няма да може да получи финансова помощ за същия тип инвестиция по Стратегическия план“*. |
| 8. | [s\*\_i\*@abv.bg](mailto:s*_i*@abv.bg) | 15.08.2023 | Във връзка с общественото обсъждане на НВПУ в частта му BG-RRP-6.004 - Инвестиции в технологична и екологична модернизация правя следното предложение. То е свързано с практическата невъзможност ЗС- пчелари да се възползват от схемата . Въпреки че именно въвеждането на цифровизация и дигитализация в сектора чрез GPS за наблюдение и мониторинг на кошера имат изключителен ефект . Те са средство и за преодоляване на ефекта от климатичните промени . Например интегрирането на подобни системи с тези например на овощарите /започване на цъфтеж/ ще имат синергимен ефект . Масова в пчеларството подобни системи се използва и за пожарно известяване което при разполагане н пчелини в горска територия е от изключителен обществен интерес. Също така от изключително значение е технологична модернизация в областта на специализирана транспортна техника / високо проходима техника и специални прикачени средства /за реализиране на подвижно пчеларство с което се осигурява необходимата за етномофилните растения нужда от опрашване . Освен за етномофилните растения с опрашването се осигурява и така необходимото ни биоразнообразие чрез естественото опрашване. Също така с цел поддържане на територията на пчелина се налага използване на специализирана техника в това число за косене ,напояване и осигуряване на вода за пчелите . "...  1.1. Технологична модернизация на отделните фази на производствените процеси за животновъдството – системи и оборудване за механизирано/автоматизирано хранене, вкл. фуражораздаващи ремаркета (прикачни и самоходни) и фуражни кухни, доене, поене и почистване, системи за управление и наблюдение на животновъдните стопанства, вкл. в пчеларството, системи за управление на микроклимата в стопанствата, електропастири, GPS системи, дронове и други машини/оборудване, спомагащи за технологична модернизация и опазващи компонентите на око лната среда в животновъдните стопанства.  1.2. Системи и оборудване/включващи софтуер и/или хардуер/ за събиране, обработка и анализ на данни – в т.ч. информация от различните фази по отглеждане, производство, съхранение и продажба на селскостопански продукти (за растениевъдството - за събиране, обработка и анализ, отдалечен контрол, управление и мониторинг на данни за поливни норми, торови норми, състояние на почвата и културите, добиви и др.; за животновъдството – за проследяване на здравословното състояние на животните, норми на хранене, продуктивност, и др.).  В т.1.8 също да се добави и "вкл. в пчеларството " след "за животновъдството ..." ,  Тъй като за разлика от другите сектори цените на акитвите са доста по -ниски и може със значително по -малко средства да се постигат добри резултати. Често енобходимоста от инвестиции е в рамките средно на 10-15 000 лв а в системите на мониторинг например като най-използваното от пчеларите "кантар" е в рамкине на 1000лв.Такова съоръжение е пракитчески вече задължително . Има технологични възможносит тази система да се надгражда и да носи огромна полза на пчеларите . Системи като познатат ни "Умен кошер " дори се разработват и популяризирата на нив ЕС по инициативата ЕПИ-Агри например!?  Затова предлагам само за сектора на пчеларството минималният праг за един проект да бъде 1000 лв без ДДС или поне в рамките на 3- 5000лв без ДДС.  Това ще даде наистина възможността на ЗС- пчелари да се възползват от възможностите които дава НПВУ за земеделието и няма да бъдат "пракитчески " дискриминирани чрез стойността на минималният праг за един проект.  С уважение : Национален браншови пчеларски съюз | **Приема се.**  Текстовете са прецизирани.  **Не се приема.**  Определените финансови условия по процедурата имат за цел да предоставят оптимална възможност на потенциалните кандидати за изпълнение на инвестиционни проекти, които в максимална степен осигуряват възможност за постигане на целите на Механизма за възстановяване и устойчивост. |
| 9. | Съюз на птицевъдите в България  Асоциация на свиневъдите в България  Асоциация на индустриалното свиневъдство в България | 19.08.2023 | Във връзка с публикувания за второ обществено обсъждане проект на насоки по процедура № BG-RRP-6.004 „Инвестиции в технологична и екологична модернизация“ и по специално критерия за допустимост, посочен в т. 11.1.2. б „б“ от проекта за Условия за кандидатстване по Компонент: Устойчиво земеделие на Инвестиция „Фонд за насърчаване на технологичния и екологичен преход на селското стопанство“ по Националния план за възстановяване и устойчивост с европейското за допускане на желаещите до кандидатстване по мярката с националното законодателство, национално представените браншови организации в сектори Птицевъдство и Свиневъдство, изразяваме отново следното становище:  Съгласно Регламент (ЕС) 2021/2411, за да се получи финансиране, националните планове за възстановяване и устойчивост следва да бъдат одобрени с решение от Съвета на министрите на ЕС (Съвета). Съгласно чл. 2, параграф 2 от решението на Съвета за одобряване на плана за възстановяване и устойчивост на България (НПВУ) Европейската Комисия (ЕК) предоставя на България финансовото участие от Съюза на вноски, в съответствие с приложения към решението на Съвета план. В същото време съгласно чл. 288 от Договора за функционирането на Европейския съюз (ДФЕС) Решенията на Съвета на ЕС са задължителни за държавите членки и имат предимство пред националното законодателство, което им противоречи. С други думи доколкото НПВУ е част от решение на Съвета, същия има предимство пред националното законодателство, в това число и пред други негови версии, одобрени на национално ниво.  Реформите и инвестициите са подробно разписани в приложението към решението на Съвета на ЕС и включват Инвестиция 1 (C6.I1): „Фонд за насърчаване на технологичния и екологичния преход на селското стопанство“. Инвестицията е част от Компонент 6 „Устойчиво селско стопанство“. По отношение на Инвестиция 1 (C6.I1) от НПВУ никъде не е посочено ограничение по отношение на кръга от бенефициенти, с оглед на техния размер. Също така, в приложението към решението на Съвета няма препращане нито към условията за освобождаване на някои категории държавни помощи, заложени в Регламент (ЕС) № 702/20142, нито към отменилия го и сега действащ Регламент (ЕС) 2022/24723.  В допълнение, бихме желали да обърнем внимание, че когато НПВУ предвижда ограничение на типа кандидати на база размер, това е направено изрично - например в Инвестиция 1 (К2.И1) е изрично посочено, че инвестицията ще включва финансиране на малки и средни предприятия и висши учебни заведения.  Видно от гореизложеното, няма ограничение по отношение на големите земеделски стопанства в Инвестиция 1 (C6.I1) от приложението към решението на Съвета на ЕС. Каквито и да са разлики в съдържанието на НПВУ по решението на съвета и други негови версии, одобрени само на национално ниво, включително във връзка с приложимия режим за деклариране на държавните помощи, водещо е съдържанието на приложението към решението на Съвета на ЕС. Следователно, всички условия, които не отговарят на съдържанието на решението на Съвета, в това число препратката към с чл. 14 на Регламент (ЕС ) 2014/ 702 на Комисията от по ранни версии на документа одобрени на национално ниво, не следва да се прилагат.  В случай, че в страната бъдат въведени различни изисквания и ограничения за кандидатите, то тези изисквания и ограничения трябва да се основават на принципите на равнопоставеност и недискриминация, както ги предвижда законодателството на Европейския съюз. Същевременно въвеждането на посоченият в критерии за допустимост в т. 11.1.2. б „б“ от проекта, ще доведе до неизпълнение на едни от основните цели залегнали в Плана за възстановяване и устойчивост, а именно да се изпълнят амбициозните цели на Европейския зелен пакт и да се създаде една по-устойчива, справедлива и успешна икономика По отношение на препратките към Регламент (ЕС) № 702/2014 в някои версии на плана, следва да отбележим, че същият се е прилагал до 31.12.2022 г. и е заменен от Регламент (ЕС) 2022/2472, който е в сила и се прилага към момента. Регламент (ЕС) 2022/2472, също като отменения регламент, се отнася до освобождаването на някои категории държавни помощи от задължението за декларирането им, във връзка с приложението на членове 1074 и 1085 от ДФЕС.  Този регламент не въвежда ограничения относно кръга от възможни бенефициенти за някои видове помощи, а само облекчава режима за получаването им от определен кръг лица. Това става като дадени категории помощи се приемат за съвместими с вътрешния пазар (при условията на регламента) и се освобождават от задължението за уведомяване по член 108, параграф 3 от ДФЕС. Тоест регламентът въвежда облекчен режим на уведомяване за някои категории помощи от някой категории лица, а не ограничава кръга от лица, които могат да ги получават по принцип. В съображение 43 от преамбюла на Регламент (ЕС) 2022/2472 изрично е посочено, че освобождаванията предвидени в регламента, се прилагат по отношение на всякакви по размер предприятия за помощ за опазване на околната среда в селското стопанство. Нещо повече член 34 на същия Регламент, също, изрично посочва, че помощта за ангажименти в областта на агроекологията и климата може да се предоставя на всички предприятия и групи такива предприятия, а мерките по Инвестиция 1 (C6.I1) от НПВУ попадат точно в тази категория. Видно от цитираният текст няма въведено ограничение в обхвата на помощите, които могат да бъдат прилагани и за големи предприятия. Големите животновъдни стопанства, играят важна и съществена роля както в опазването на околната среда, така и в проблемите, свързани със здравния статус и хуманното отношение към животните. Мерките на национално и европейско ниво следва да насърчават екологично устойчиви и хуманни практики в животновъдството, независещи от размера на стопанствата, а не да въвеждат допълнителни и дискриминативни критерии. Същевременно отношението на Регламент (ЕС) 2022/2472 към предлаганите в НПВУ схеми не отменя действието на общите разпоредби на чл. 107 от ДФЕС и 108 от ДФЕС. Член 107 от ДФЕС въвежда обща забрана за държавните помощи, които нарушават конкуренцията на европейския пазар. Обстоятелството дали определена държавна помощ е съвместима с вътрешния пазар на ЕС подлежи на преценка от Европейската комисия. Член 108 от ДФЕС задължава държавите-членки на ЕС да уведомяват Европейската комисия за всякакви планове за предоставяне на държавни помощи. Европейската комисия преценява доколко предложената помощ е съвместима с вътрешния пазар и може да я разреши или да я забрани. Нито член 107 от ДФЕС, нито член 108 от ДФЕС регламентират ограничение на държавните помощи за големи предприятия.  Член 108 от ДФЕС дава възможност на Комисията да приема регламенти, с които да освободи определени категории държавни помощи от задължението да се информира Европейската комисия. Посоченият Регламент (ЕС) 2022/2472, въвежда точно такова освобождаване за някои помощи в секторите на селското и горското стопанство. С оглед на горното, следва отново да се отбележи, че регламентът установява само процедурни правила за освобождаване на някои категории допустими държавни помощи, а не определя изчерпателно кои помощи са допустими и кои не. Следователно всяка препратка в НПВУ към Регламент (ЕС) 2022/2472 не следва да се тълкува като ограничение по отношение на кръга от лица, които могат да получават държавни помощи.  Ограничаването на кръга от лица, които могат да получават държавни помощи, при условие, че липсва такова основание в европейското и националното законодателство и в частност в решението на Съвета и одобрения с него НПВУ, води до неравнопоставено и дискриминационно третиране на големите земеделски стопанства в България. Член 107 ДФЕС изрично забранява предоставянето на помощи, които нарушават конкуренцията и поставят определени предприятия в по-благоприятно положение. Следователно, изключването на големите земеделски стопанства без основание, пряко противоречи на ДФЕС и по-конкретно на чл. 107. Неравнопоставеното третиране на големите земеделски стопанства противоречи пряко и на чл. 19, ал. 2 от Конституцията на Република Българя: „Законът създава и гарантира на всички граждани и юридически лица еднакви правни условия за стопанска дейност, като предотвратява злоупотребата с монополизма, нелоялната конкуренция и защитава потребителя.“.  Не на последно място, налагането на такова ограничение от Министерство на земеделието и храните не само не би довело до по-голяма ефективност в изпълнението на НПВУ, а единствено до облагодетелстване на малките и средните предприятия за сметка на големите, които няма да имат достъп до финансиране по НПВУ. Целите на механизма за възстановяване и устойчивост на ЕС и НПВУ биха били по-ефективно изпълнени при участието на големи земеделски стопанства, които могат да реализират по-добри резултати на единица предоставена помощ. Това се дължи преди всичко на техния мащаб, както и на познанията и опита им в прилагането на нови технологични и екологични решения в сферата на селското стопанство, и предходната им работа по сходни проекти.  В заключение, изразяваме позицията, че предложението за въвеждане на критерии за допустимост кандидатите за финансиране от Фонда за насърчаване на технологичния и екологичен преход на селското стопанство „б) да са микро, малки и средни предприятия съгласно Закона за малките и средни предприятия (ЗМСП);“ противоречи на окончателно приетия НПВУ и приложимото национално и европейско законодателство, в който не се съдържат ограничения по отношение на лицата бенефициенти на безвъзмездна финансова помощ от Фонда за насърчаване на технологичния и екологичен преход на селското стопанство. Такива ограничения няма нито в одобрените с Решението на Съвета реформи и инвестиции, нито в текста на Регламент (ЕС) 2022/2472.  УВАЖАЕМИ Г-Н МИНИСТЪР,  Г-ЖО ЗАМЕСТНИК-МИНИСТЪР,  Във връзка с гореизложеното изразяваме категоричното си несъгласие за въвеждане на национални ограничения, относно допустимостта на кандидатите по НВПУ, който биха довели то неравнопоставеност и дискриминативност на големите земеделски стопанства в България, не само на националния, но и на общо Европейския пазар.  С уважение, | **Не се приема.**  Моля да се запознаете с отговора на коментар № 3 от 11.04.2023 г. от Таблицата с коментари и предложения от общественото обсъждане, проведено в периода 05.04.2023 г. - 05.05.2023 г.  *„Съгласно ПВУ, по отношение на направлението ще се приложи режим на държавна помощ в съответствие с чл. 14 на Регламент (ЕС) 702/2014 на Комисията от 25 юни 2014 година относно деклариране на някои категории помощи в секторите на селското и горското стопанство и в селските райони за съвместими с вътрешния пазар в приложение на членове 107 и 108 от Договора за функционирането на Европейския съюз. Както в Регламент (ЕС) 702/2014, така и в заменилият го Регламент (ЕС) 2022/2472 на Комисията от 14 декември 2022 година относно деклариране на някои категории помощи в секторите на селското и горското стопанство и в селските райони за съвместими с вътрешния пазар в приложение на членове 107 и 108 от Договора за функционирането на Европейския съюз, чл. 14 попада в обхвата на Раздел 1 „Помощ в полза на МСП, извършващи дейност в първичното селскостопанско производство, преработката на селскостопански продукти и търговията със селскостопански продукти“.*  *Цитираните в становището помощи за опазване на околната среда, които могат да бъдат прилагани и за големи предприятия, включват мерките по чл. 33, чл. 34 и чл. 35 от Регламента, но не и тази по чл. 14.*  *В тази връзка, заложените условия за допустимост на кандидатите са в съответствие с нормативната уредба в областта на държавните помощи.“* |
| 10. | e\*.t\*@gmail.com | 21.08.2023 | Селскостопанска дейност .  Производство на селскостопански продукти и/или поддръжка на земеделските площи съгласно определенията в т. 4.1.1 „Селскостопанска дейност“ от одобрения СПРЗСР за периода 2023-2027 г.  ПРЕДЛОЖЕНИЕ:  Да се „разшифрова“ съкращението СПРЗСР и да се посочи връзка към действащата към момента на отваряне на приема версия на документа  ОСНОВАНИЕ:  Липсва определение за ползваното съкращение.  Липсва и връзка към документа, в който е записана точка 4.1.1.  Земеделска техника Техника, която се използва за обработка на почвата и прибиране на реколтата, като: трактори, самоходна техника – колесни трактори, верижни трактори, специализирани самоходни машини (силажокомбайни, зърнокомбайни и др.) и друг вид самоходни машини и сменяема прикачна техника, включително и когато те се използват в животновъдните обекти.  ПРЕДЛОЖЕНИЕ:  1. Да се поясни дали в обхвата на определението влизат и „товарач/и“  2. Да се поясни дали в обхвата на определението влизат и „вътрешно заводски транспорт“  ОСНОВАНИЕ:  1. В точка 1.1 от „14.1. Допустими разходи“ се ползва термина „товарачи“, но липсва връзката му с основен термин.  2. В точка 1.5 от „14.1. Допустими разходи“ се ползва термина „вътрешно заводски транспорт“, но липсва връзката му с основен термин.  Земеделско стопанство Единица, състояща се от земя, помещения и съоръжения, използвани за първично селскостопанско производство  ПРЕДЛОЖЕНИЕ:  Да се включи в описанието на термина „физически обособенo на територията на дадена община“  ОСНОВАНИЕ:  Предложеното разяснение за термина не разглежда случаите на земеделски стопанства, които имат обособени единици в различни община на страната, т.е попълват повече от един анкетен формуляр към своята годишна анкетна карта по Наредба №3. С предложението се цели индивидуализиране точно и еднозначно на физическото стопанство, което е предмет на подпомагане с ПИИ, а не цялото стопанство на кандидата. По този начин точно ще се идентифицират показателите, които са предмет на контрол по настоящата процедура. | **Приема се по принцип.**  Текстовете са прецизирани.  **Приема се.**  Текстовете са прецизирани.  **Не се приема.**  По отношение на процедурата се прилaга режим на държавна помощ в съответствие с чл. 14 на Регламент (ЕС) 2022/2472 на Kомисията от 14 декември 2022 година относно деклариране на някои категории помощи в секторите на селското и горското стопанство и в селските райони за съвместими с вътрешния пазар в приложение на членове 107 и 108 от Договора за функционирането на Европейския съюз. В цитирания регламент няма заложено подобно ограничаващо изискване по отношение териториалния обхват на земеделското стопанство. |
| 11. | e\*.t\*@gmail.com | 21.08.2023 | 7. Общ размер на средствата по процедурата  3. Бюджетът за разпределяне по процедурата може да бъде увеличен с размера на незаявените или неусвоените средства по останалите процедури от Инвестиция „Фонд за насърчаване на технологичния и екологичен преход на селското стопанство“ от НПВУ, Компонент: Устойчиво земеделие, но не повече от размера на средствата по тази инвестиция.  ПРЕДЛОЖЕНИЕ:  СНД да поясни какъв е „размера на средствата по тази инвестиция“  ОСНОВАНИЕ:  От текстът не става ясно какъв е размерът на средствата, с който СНД може да увеличи общия размер на средствата по процедурата  Ако точката се дублира с текста на точка 4- настоящата точка да отпадне  7. Общ размер на средствата по процедурата  6. При необходимост, актуализация на бюджета по процедурата, чрез прехвърляне на средства, се извършва след издаване на оценителния доклад.  ПРЕДЛОЖЕНИЕ:  Думата „издаване“ да се замени с „одобрение“  ОСНОВАНИЕ:  Действията за промяна на средствата по процедурата трябва да се приемат след одобрение на доклада от ръководителя на СНД, както е посочено в чл. 19 от ПМС №114, защото самото му издаване от Комисията не е основание за това.  8. Приложим режим на държавни помощи:  8. Приложим режим на държавни помощи:  6. Държавен фонд „Земеделие“ публикува информация за всяка отпусната индивидуална помощ съгласно член 9, параграф 1, буква „в“, т. (i) от Регламент (ЕС) 2022/2472.  ПРЕДЛОЖЕНИЕ:  Да се посочи мястото и web връзка към него  ОСНОВАНИЕ:  Текстът само информира, че ДФЗ публикува информация, но не посочва точно къде ще бъде направено това за да има публичен достъп до него  11.2. Критерии за недопустимост на кандидатите:  9. е доказано, че са виновни за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора, съгласно информацията за стопански субекти с нарушения на електронната страница на Агенция по обществени поръчки;  ПРЕДЛОЖЕНИЕ:  Да се посочи web връзка към „информацията за стопански субекти с нарушения на електронната страница на Агенция по обществени поръчки“  ОСНОВАНИЕ:  Електронната страница на Агенция по обществени поръчки е съставена от множество подстраници и не е ясно на коя точно е налична тази информация  11.2. Критерии за недопустимост на кандидатите:  10.1. Точка 10 не се прилага, когато размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв.  ПРЕДЛОЖЕНИЕ:  СНД да поясни как се определя сумата на „годишния общ оборот“ или да посочи приложим нормативен акт, в който е дадено определение за термина  ОСНОВАНИЕ:  Не е ясно какви са компонентите на „годишния общ оборот“ за целите на точката | **Не се приема.**  В текстовете от т. 3 до т. 6 включително са описани случаите и реда за прехвърляне на средства между отделните направления от Инвестиция „Фонд за насърчаване на технологичния и екологичен преход на селското стопанство“ от НПВУ, Компонент: Устойчиво земеделие  **Приема се.**  Текстовете са прецизирани.  **Не се приема.**  ДФЗ спазва изискванията за публичност, залегнали в регламентите за държавни помощи и Закона за държавни помощи, и публикува регулярно информация на своята интернет страница - [www.dfz.bg](http://www.dfz.bg).  **Не се приема.**  Информацията е налична на електронната страница на Агенция по обществени поръчки - www2.aop.bg – в съответния раздел.  **Не се приема.**  Понятието е дефинирано в т. 66 на §1 от Допълнителни разпоредби на Закона за обществените поръчки. |
| 12. | e\*.t\*@gmail.com | 21.08.2023 | 13.1. Допустими дейности:  Подпомагат се ПИИ, целящи подобряване на цялостната дейност на земеделските стопанства чрез:  ПРЕДЛОЖЕНИЕ:  Текстът „цялостната дейност“ да се замени с „дейността“  ОСНОВАНИЕ:  СНД изисква в Приложение № 2 „Основна информация“ да се посочат „земеделските култури и съответните площи и/или животновъдните обекти с броя по видовете и категории животни, за отглеждането на които са предвидени заявените разходи“, а не всички площи и животни в земеделското стопанство и поради тази причина подобряването ще бъде върху част от него  13.2. Условия за допустимост на дейностите:  3. Инвестицията може да бъде свързана с производството на електроенергия от фотоволтаични системи в стопанствата, при условие че това производство не превишава средното годишно потребление на електроенергия на съответното стопанство.  ПРЕДЛОЖЕНИЕ:  1. Предлагам да се уточни, че условието се проверява спрямо стопанствата единица, в което физически се реализира ПИИ  2. Да се посочи годината за изчисляване на „средното годишно потребление“ или се има в предвид годишното потребление.  ОСНОВАНИЕ:  1. Предложението еднозначно определя спрямо коя физическа стопанска единица се изчислява потреблението, а не за цялото стопанство на кандидата, което може да се състои от множество физически стопански единици в страната  2. Не е ясно спрямо коя приключена година от дванадесет месеца или календарна година ще се изчислява „средното годишно потребление“  3. Налице е разлика между годишна стойност и средна годишна стойност и не става ясно кое има в предвид СНД, като се вземат под внимание текстовете в точка 3.2  13.2. Условия за допустимост на дейностите:  3.1. Когато инвестициите са в полза на производството на електроенергия от фотоволтаични системи в земеделски стопанства, производствените съоръжения служат само на собствените нужди от електроенергия на крайният получател и производственият им капацитет не надвишава еквивалента на комбинираното средногодишно потребление на електроенергия от земеделското стопанство.  ПРЕДЛОЖЕНИЕ:  Да се даде определение за „комбинираното средногодишно потребление“  ОСНОВАНИЕ:  Не е ясно спрямо какво се търси комбинираност на потреблението  13.2. Условия за допустимост на дейностите:  3.2. Към проектното предложение се прилага анализ на изпълнението на условията по точка от 3.1., изготвен и съгласуван от правоспособно лице. В анализа изрично следва да се посочи:  ПРЕДЛОЖЕНИЕ:  Да отпадне „и съгласуван“  ОСНОВАНИЕ:  Изготвянето на анализа от правоспособно лице е достатъчно условие и за неговото съгласуване от него.  Ако предложението не се приеме предлагам СНД да поясни при какви условия се приема, че е налице съгласуване на анализа. Изисква ли се подписване на анализа от две правоспособни лица? | **Не се приема.**  Подобряването на част от дейността има мултиплициращ ефект и върху цялостната дейност на земеделските стопанства.  **Не се приема.**  Условието е заложено в съответствие с чл. 14, т. 4 от Регламент (ЕС) 2022/2472. Правоспособното лице, изготвящо анализа по т. 3.2 от раздел 13.2. „Условия за допустимост на дейностите“, следва да е компетентно в областта и да предостави съответните изчисления и данни.  **Приема се по принцип.**  Текстовете са прецизирани.  **Приема се по принцип.**  Текстовете са прецизирани. |
| 13. | e\*.t\*@gmail.com | 21.08.2023 | 13.2. Условия за допустимост на дейностите:  3.2. Към проектното предложение се прилага анализ на изпълнението на условията по точка от 3.1., изготвен и съгласуван от правоспособно лице. В анализа изрично следва да се посочи:  а) Икономии в годишното потребление на първична енергия в MWh/година - Общо намаление на годишното потребление на първична енергия за подпомаганите субекти вследствие на подкрепа от мерки по линия на Механизма. Базовото равнище се отнася до годишното потребление на първична енергия преди намесата, а постигнатата стойност се отнася до годишното потребление на първична енергия за годината след намесата. За процесите в предприятията годишното потребление на първична енергия се документира въз основа на съответни технически спецификации.  ПРЕДЛОЖЕНИЕ:  1. Предлагам да се прецизира общото потребление дали е годишно или средногодишно  2. Предлагам да се даде определение за „първична енергия“  3. Предлагам да се уточни датата, спрямо който е налице „преди намесата“  4. Предлагам да се уточни „годишното потребление на първична енергия преди намесата“ дали са 12 месеца преди уточнената дата по предходната точка или се разбира предходната календарна година (2022г.)  5. Предлагам да се поясни формата на „документира“ в анализа и какви изисквания СНД има към нея  6. Предлагам да се уточни какво се има в предвид под „съответни технически спецификации“  ОСНОВАНИЕ:  1. Стойностите са „общо годишно“ и „за средно годишно“ са различни  2. Липсва определение или връзка към нормативен акт, в който е налично такова определение  3. Не е ясна датата, спрямо която трябва да се направи изчислението  4. Не е ясен периода, който се има в предвид под „годишното потребление“  5. Не е ясно СНД какво има в предвид под „документира“  6. Не е ясно СНД какво има в предвид под „съответни технически спецификации“ | **Приема се по принцип.**  Условието отпада. |
| 14. | e\*.t\*@gmail.com | 21.08.2023 | 13.2. Условия за допустимост на дейностите:  3.2. Към проектното предложение се прилага анализ на изпълнението на условията по точка от 3.1., изготвен и съгласуван от правоспособно лице. В анализа изрично следва да се посочи:  б) Инсталиран допълнителен оперативен капацитет за енергия от възобновяеми източници в MW - Допълнителен капацитет, инсталиран за енергия от фотоволтаични системи в резултат на подкрепата от мерки по линия на Механизма, който функционира (т.е. свързан е с мрежата, ако е приложимо, и е напълно готов за производството на енергия или вече произвежда енергия). Производственият капацитет се определя като „нетната максимална електрическа мощност“, както е определена от Евростат (максималната активна мощност, която може да се подава непрекъснато, при напълно работеща централа, в точката на изхода (т.е. след приспадане на електрозахранването за спомагателните инсталации и загубите в трансформаторите, които се считат за неразделна част от централата).  ПРЕДЛОЖЕНИЕ:  1. Да се посочи български нормативен акт, в който е записано определение за „нетната максимална електрическа мощност“  2. Ако определението за „нетната максимална електрическа мощност“ е по европейски нормативен документ- да се посочи web връзка към акта с определението  ОСНОВАНИЕ:  1. Не е ясно задължението на правоспособното лице за определяне на „нетната максимална електрическа мощност“ по кой национален акт се извършва. Записаният текст „както е определена от Евростат“ не дава насока и яснота за правоспособното лице какво има в предвид СНД за условие за спазване.  Може ли да се предположи, че СНД има в предвид „съгласно Закона за енергетиката инсталирана мощност е номиналната променливотокова мощност (АС мощност) на електрическа централа или на съоръжението за съхранение на електрическа енергия, която се измерва в MW или kW.“?  2. Липсва web връзка към документ на Евростат, който се има в предвид за целите на точката | **Не се приема.**  Условието е заложено в съответствие с чл. 14, т. 4 от Регламент (ЕС) 2022/2472. Правоспособното лице, изготвящо анализа по т. 3.2 от раздел 13.2. „Условия за допустимост на дейностите“, следва да е компетентно в областта и да предостави съответните изчисления и данни. |
| 15. | e\*.t\*@gmail.com | 21.08.2023 | 13.2. Условия за допустимост на дейностите:  5.1. За доказване на съответствието между техническите характеристики, параметрите и капацитетът на активите, за които се кандидатства, и отглежданите култури и животни по ПИИ е предвидено представяне на обосновка и информация от кандидата в полета „Допълнителна информация и обосновка за активите във връзка с т. 5.1 от раздел 13.2. от Условията за кандидатстване“ в Таблица 3 и Таблица 4 в Приложение № 2 „Основна информация“. Тази обосновка подлежи на оценка от оценителната комисия по изготвена методика съгласно Приложение № 3 „Калкулатор земеделска техника“. Обосновката трябва да съпоставя от една страна броя и вида на животните в стопанството и/или размера на обработваемата земя, вида и площите на отглежданите култури, видовете и честотата на извършваните операции, вкл. сроковете за прибиране на реколтата и други показатели от значение при извършване на дейността и от друга, техническите показатели на селскостопанските машини, производителност на ден (моточаса, дка/ден, т/ден) и др.  ПРЕДЛОЖЕНИЕ:  1. Да отпадне текста „Обосновката трябва да съпоставя от една страна броя и вида на животните в стопанството и/или размера на обработваемата земя, вида и площите на отглежданите култури, видовете и честотата на извършваните операции, вкл. сроковете за прибиране на реколтата и други показатели от значение при извършване на дейността и от друга, техническите показатели на селскостопанските машини, производителност на ден (моточаса, дка/ден, т/ден) и др.“  2. СНД да поясни чрез какви полета и алгоритми методиката оценява инвестиция в ПИИ, която не е трактор или самоходна, а прикачна  ОСНОВАНИЕ:  1. Обосновката не трябва да съдържа изискване за текст, с който да се доказват и съпоставят показатели, защото нейната оценката е по методиката на Приложение №3 от УК, а в него не се въвеждат данни, които автоматизирано да се оценяват за целите на Комисията, като:  - броя и вида на животните в стопанството и/или размера на обработваемата земя  - видовете и честотата на извършваните операции  - сроковете за прибиране на реколтата  - други показатели от значение при извършване на дейността  - техническите показатели на селскостопанските машини, производителност на ден (моточаса, дка/ден, т/ден) и др.  2. В таблиците на методиката липсват полета, които да се попълнят и докажат на кандидата, че заявената прикачна техника в ПИИ е в съответствие с методика и настоящата процедура. | **Приема се по принцип.**  Текстовете са прецизирани. |
| 16. | e\*.t\*@gmail.com | 21.08.2023 | 13.3. Недопустими дейности:  3. Финансова помощ не се предоставя за ПИИ, включващи инвестиции, които не отговарят на Европейското и национално законодателство.  ПРЕДЛОЖЕНИЕ:  Предлагам текста да отпадне  ОСНОВАНИЕ:  В ПИИ, в които СНД установи част от инвестиции, които не отговарят на Европейското и национално законодателство, следва да премахне тези инвестиции, а не да премахне цялата БФП, която се изчислява върху допустими инвестиции по процедурата  13.3. Недопустими дейности:  а) дейностите и активите, свързани с изкопаеми горива, включително използване надолу по веригата;  ПРЕДЛОЖЕНИЕ:  СНД да поясни с текст към буквата как трактори и самоходни машини, които ползват дизелово гориво, което е свързано с изкопаеми горива не нарушават условията по буквата и допустимостта на разхода за целите на процедурата  ОСНОВАНИЕ:  Тракторите и самоходните машини използват като източник на енергия дизелово гориво, което се получава от изкопаеми горива и е „използване надолу по веригата“  13.3. Недопустими дейности:  5. Финансова помощ не се предоставя, ако за същите инвестиционни разходи кандидатът е получил публична финансова помощ от държавния бюджет или от бюджета на ЕС. Контролът ще обхване крайните получатели на помощта по процедурата на етап изплащане на финансовата помощ.  ПРЕДЛОЖЕНИЕ:  Да отпадне точката, защото се припокрива с точка 1 или да се редактира точка 1, ако не е в пълния обхват на ограничения по настоящата точка  ОСНОВАНИЕ:  Точки 1 и 5 са с идентично съдържание и едната от тях трябва да отпадне | **Приема се по принцип.**  Текстът е прецизиран, като условието е приложимо по отношение на Европейското и национално законодателство в областта на околната среда.  **Не се приема.**  Допустимите разходи по процедурата не попадат в обхвата на ограничението, свързано с изкопаеми горива от принципа за „ненанасяне на значителни вреди“ (ПНЗВ).  **Приема се.**  Текстовете са прецизирани. |
| 17. | e\*.t\*@gmail.com | 21.08.2023 | 13.3. Недопустими дейности:  6. За да се гарантира недопускане на финансиране за един и същ тип инвестиционен разход по ПВУ и ПРСР 2014-2020 г., ще се извършва контрол на бенефициент/краен получател на ниво конкретен тип инвестиционен разход, например: трактор/трактор, сеялка/сеялка, култиватор/култиватор. Тип инвестиционен разход, одобрен за подкрепа от ПРСР 2014-2020 г., няма да бъде допустим за подпомагане по ПВУ. Контролът ще обхване крайните получатели на помощта по процедурата, на етап одобрение на ПИИ. Проверката ще се извършва служебно от ДФЗ.  ПРЕДЛОЖЕНИЕ:  1. Типовете инвестиционни разходи за целите на процедурата да се опишат изчерпателно, а не само „например: трактор/трактор, сеялка/сеялка, култиватор/култиватор“, защото има и други типове.  2. СНД да посочи приемлив експлоатационен срок за типовете разходи, над който няма да се прилага точка.  3. При неприемане на предходните точки СНД да приведе текста в съответствие с условието по т. 4 от „8. Приложим режим на държавни помощи“  ОСНОВАНИЕ:  1. СНД е идентифицирала всички типове инвестиционни разходи, защото е посочило ще се извършва контрол на етапа на одобрение на ПИИ и поради тази причина следва изчерпателно да ги опише в точката.  В противен случай КП няма да бъде наясно дали всички предвидени от него инвестиции в ПИИ ще бъдат допуснати за подпомагане или не.  2. ПРСР 2014-2020 е с начална година на прилагане 2014/2015. Спрямо настоящата 2023г. прави период от 8/9години, в който е възможно да са придобити активи по нея от КП, но които вече са амортизирани или извън експлоатация или много енергоемки. Ограничението по точката няма да изпълни целите на мярката за подпомагане на такива КП с цел устойчиво земеделие и технологична и екологична модернизация  3. В т. 4 от „8. Приложим режим на държавни помощи“ е записано „Не се предоставя финансова помощ за същите установими допустими разходи по ПИИ, за които се ползва друго публично финансиране“, т.е за същите разходи, а не за типове разходи | **Не се приема**  **1.** В т. 6 от раздел 13.3 е посочен само пример за „тип инвестиционен разход по ПВУ и ПРСР 2014-2020 г“ с цел по-голяма яснота на кандидатите за крайни получатели. Поради разнообразието от типове разходи, както и заради разликите в наименованията им от различните оференти, СНД не счита за целесъобразно да посочва изчерпателен списък с активи.  **2. и 3.** Условието на т. 6 от раздел 13.3 от Условията за кандидатстване описва демаркацията между ПВУ и ПРСР 2014-2020 г. в съответствие с изискванията на чл. 9 от Регламент (ЕС) 2021/241, а именно: *„Подкрепата по Механизма е в допълнение към подкрепата, предоставяна по линия на други програми и инструменти на Съюза. Реформите и инвестиционните проекти могат да получат подкрепа от други програми и инструменти на Съюза, при условие че тази подкрепа не покрива същите разходи*“.  От своя страна текстът на т. 4 от раздел 8 от Условията за кандидатстване касае натрупването на помощта за дадено предложение за извършване на инвестиция, което е в съответствие с изискването на Регламент (ЕС) 2022/2472. В случая по процедурата не се предоставя финансова помощ за същите установими допустими разходи по ПИИ, за които се ползва друго публично финансиране. При прилагане на държавните помощи под инвестиционен проект се разбира именно конкретното проектно предложение обект на финансиране. |
| 18. | e\*.t\*@gmail.com | 21.08.2023 | 13.3. Недопустими дейности:  6.1. Условието на т. 6 не се прилага, когато конкретният тип инвестиционен разход в настоящия ПИИ надгражда и/или допълва изпълнението на предходното подпомагане, което се доказва с данни и обосновка, попълнени в Таблица 1.1 от Приложение № 2 към Условията за кандидатстване. Липсата на обосновка за спазването на посочените изисквания по отношение на предвидени за придобиване активи, може да бъде основание за недопустимост на подпомагането за тях и/или отхвърляне на съответното ПИИ.  ПРЕДЛОЖЕНИЕ:  1. Да се включи текст, с който СНД да поясни какви условия доказват надграждане изпълнено предходно подпомагане по ПРСР 2014-2020  2. Да се включи текст, с който СНД да поясни какви условия доказват допълват изпълнено предходно подпомагане по ПРСР 2014-2020  ОСНОВАНИЕ:  1. Липсва информация за това, какви са условията с които КП ще доказва надграждане на предходно подпомагане. Допълнително в точка 5.1 не се изисква обосновка за такова надграждане, която да е включена в методиката за оценка на ПИИ  2. Липсва информация за това, какви са условията с които КП ще доказва допълването на предходно подпомагане. Допълнително в точка 5.1 не се изисква обосновка за такова допълване, която да е включена в методиката за оценка на ПИИ  14.2. Условия за допустимост на разходите:  3. Разходите по настоящата процедура за предоставяне на безвъзмездна финансова помощ трябва да са необходими за изпълнението на ПИИ, да са приемливи, обосновани и да отговарят на принципа на добро финансово управление, по-специално от гледна точка на икономичността и ефикасността.  ПРЕДЛОЖЕНИЕ:  Да се посочат приложимите нормативни актове, спрямо които се определят „принципа на добро финансово управление, по-специално от гледна точка на икономичността и ефикасността“  ОСНОВАНИЕ:  СНД не е посочила информация, спрямо която всеки КП може да определи дали с ПИИ покрива „принципа на добро финансово управление, по-специално от гледна точка на икономичността и ефикасността“ | **Не се приема.**  Условията, доказващи надграждане и/или допълване на изпълнено предходно подпомагане по ПРСР 2014-2020, са в зависимост от спецификата на подпомаганите дейности и разходи в конкретните проектни предложения, с които кандидатите са наясно.  **Приема се.**  Изискването е в съответствие с чл. 33 от Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/20. |
| 19. | e\*.t\*@gmail.com | 21.08.2023 | 14.1. Допустими разходи:  1.1. Технологична и екологична модернизация на отделните фази на производствените процеси в растениевъдството при обработка на почвата, торене, растителна защита и прибиране на реколтата ведно със специфично оборудване за проследимост на операциите - вкл. трактори, комбайни за прибиране на реколтата, товарачи, култиватори, продълбочители и брани за частични обработки на почвата, сеялки за директна и прецизна сеитба, вкл. самоходни; торовнасящи машини за прецизно торене, вкл. самоходни; пръскачки за прецизно внасяне на препарати за растителна защита, вкл. самоходни; косачки, адаптери, приспособления и стрипер хедери, мулчираща техника (сечки, ножов валяк, шредери, мулчери и други), балопреси, дронове, GPS системи и друга техника/машини/оборудване, спомагащи за технологична модернизация и опазващи компонентите на околната среда;  ПРЕДЛОЖЕНИЕ:  СНД да поясни дали „ведно със специфично оборудване за проследимост на операциите“ задължава КП да се модернизира само с оборудване, което задължително включва „проследимост на операциите“  ОСНОВАНИЕ:  С текстът на точката СНД не изяснява еднозначно дали задължава КП да се модернизира само с оборудване, което задължително включва „проследимост на операциите“ или посоченото оборудване е допустимо да е предмет на самостоятелна инвестицията по ПИИ  14.1. Допустими разходи:  1.7. Технологична модернизация на отделните фази на производствените процеси за животновъдството – системи и оборудване за механизирано/автоматизирано хранене, вкл. фуражораздаващи ремаркета (прикачни и самоходни) и фуражни кухни, доене и почистване, системи за управление и наблюдение на животновъдните стопанства, вкл. в пчеларството, системи за управление на микроклимата в стопанствата, електропастири, GPS системи, дронове, трактори, ведно със специфично оборудване за проследимост на операциите, и други машини/оборудване, спомагащи за технологична модернизация и опазващи компонентите на околната среда в животновъдните стопанства;  ПРЕДЛОЖЕНИЕ:  СНД да поясни дали „ведно със специфично оборудване за проследимост на операциите“ задължава КП да модернизира производствените процеси за животновъдството само с оборудване, което задължително включва „проследимост на операциите“  ОСНОВАНИЕ:  С текстът на точката СНД не изяснява еднозначно дали задължава КП да модернизира само с оборудване, което задължително включва „проследимост на операциите“ или посоченото оборудване е допустимо да е предмет на самостоятелна инвестицията по ПИИ | **Приема се по принцип.**  Текстът е прецизиран  **Приема се по принцип.**  Текстът е прецизиран. |
| 20. | e\*.t\*@gmail.com | 21.08.2023 | 14.1. Допустими разходи:  1.9. Доставка и монтаж на машини и оборудване за торов отпадък, като скарови подове, помпа за гъсти течности, сепаратор за отделяне на твърда от течна фракция, платформа за сепаратор, тръбни линии за отвеждане на течна фракция, хомогенизатор за течен оборски тор, скреперни системи за почистване на оборски тор, тороразпръскващи ремаркета и цистерни за течна торова маса;  ПРЕДЛОЖЕНИЕ:  СНД да добави в края „и др.“  ОСНОВАНИЕ:  СНД не е обхванала всички възможни инвестиции, които са свързани с торов отпадък и по този начин КП ще има възможност да включи в ПИИ и такива, които не са посочени в точката, но са свързани с този торов отпадък.  14.2. Условия за допустимост на разходите:  4. Оценителната комисия по чл. 10 от ПМС № 114 от 8.06.2022 г. за определяне на детайлни правила за предоставяне на средства на крайни получатели от НПВУ, извършва оценка на основателността на предложените за финансиране разходи, посочени в Раздел 14.1 „Допустими разходи“, чрез съпоставяне на предложените разходи с определените пределни цени за допустими за финансиране активи и услуги и/или сравняване с индикативна/и оферта/и.  ПРЕДЛОЖЕНИЕ:  СНД да поясни спрямо какви условия се преценява „основателността на предложените за финансиране разходи“  ОСНОВАНИЕ:  СНД е добавила думата „основателността“ в настоящите УК, спрямо тези от първото обществено обсъждане и следва да мотивира спрямо какви нови условия ще извършва тази нова оценка, при условие, че останалият текст на точката е без промяна | **Приема се по принцип.**  Текстовете са прецизирани.  **Не се приема.**  Както е посочено в условието, оценка на основателността на предложените за финансиране разходи, посочени в Раздел 14.1 „Допустими разходи“, се извършва чрез съпоставяне на предложените разходи с определените пределни цени за допустими за финансиране активи и услуги и/или сравняване с представената/ите оферта/и. |
| 21. | e\*.t\*@gmail.com | 21.08.2023 | 14.2. Условия за допустимост на разходите:  6. За всеки заявен за финансиране разход по Раздел 14.1 „Допустими разходи“ кандидатът представя една независима оферта, която съдържа наименование на оферента, датата на издаване на офертата, подпис на оферента (допустимо е да е подписана с КЕП на представител на оферента) и подробна техническа спецификация/количествено-стойностна сметка на активите/услугите, цена в левове или евро с посочен ДДС. В случаите на инвестиции за защитна система за предпазване от градушки, насекоми, птици и др., в нея следва да се посочи и площта на насаждението, за което е предвидена системата.  ПРЕДЛОЖЕНИЕ:  1. СНД да поясни минималното съдържание на „подробна техническа спецификация“ към офертата, което ще се приема за отговарящо на изискването по точката  2. СНД да поясни минималното съдържание на „подробна количествено-стойностна сметка“ към офертата, което ще се приема за отговарящо на изискването по точката  3. СНД да поясни дали оферента има задължение да посочва марка и модел на оферираните активи, когато е възможно да се специфицират с такива  ОСНОВАНИЕ:  1. В текста на точката СНД не пояснила минималното съдържание на „подробна техническа спецификация“, което КП трябва да провери дали оферента е спазил спрямо изискванията на точката  2. В текста на точката СНД не пояснила минималното съдържание на „подробна количествено-стойностна сметка“, което КП трябва да провери дали оферента е спазил спрямо изискванията на точката  3. Оферентът може да предостави техническа спецификация с основни технически характеристики и капацитет на оферираните активи, но без да ги индивидуализира с марка и модел  14.2. Условия за допустимост на разходите:  9. Когато за заявения за финансиране разход кандидатът е представил повече от една оферта, оценителната комисия одобрява за финансиране разхода до най-ниския му размер.  ПРЕДЛОЖЕНИЕ:  1. СНД да поясни дали най- ниският размер се определя само спрямо предоставените „повече от една оферта“ или и спрямо пределните цени от Приложение № 5  2. СНД да поясни дали при повече от една оферта трябва да има съпоставимост между тях  ОСНОВАНИЕ:  1. С предложеният текст Комисията трябва да избере най- ниският размер на разхода само от предложените повече от една оферти, но не и спрямо пределните цени от Приложение № 5  2. Липсата на условие за съпоставимост на повече от една оферта не пояснява как Комисията ще може да направи сравнение между тях. Достатъчно условие ли е само най- ниската цена за активи, които даже и по наименование може да са различни, т. е не са съпоставими, да е основание на Комисията за определяне на размера на допустим разход? | **1. Не се приема.**  **1. и 2.** Съдържанието на „подробна техническа спецификация“ и „подробна количествено-стойностна сметка“ към офертата зависи от конкретните предложени активи/дейности/услуги.  **3.** В условието са посочени минимално изискуемите данни, които следва да се съдържат в офертата.  **2. Приема се по принцип.**  **1.** Текстовете са прецизирани.  **2.** Задължение на кандидатите е представянето на една оферта за всеки заявен разход. Не са предвидени допълнителни условия за представените повече от една оферта за даден заявен разход. |
| 22. | e\*.t\*@gmail.com | 21.08.2023 | 14.2. Условия за допустимост на разходите:  10. След сключване на договора за финансиране, крайните получатели трябва да представят оферти и договор с избрания оферент съгласно изискванията на договора за предоставяне на помощта и/или условията за изпълнение  ПРЕДЛОЖЕНИЕ:  1. СНД да поясни какви задължения и в какви срокове има КП, който е стартирал изпълнението на ПИИ след неговото входиране, но преди подписване на договор за БФП, спрямо точка 10.3.1. от Приложение №2 към УИ и чрез коя функционалност на ИСУН следва да се реализира това задължение  3. СНД да поясни дали оферента има задължение да посочва марка и модел на оферираните активи, когато е възможно да се специфицират с такива  ОСНОВАНИЕ:  1. От точката не става ясно в какъв срок и чрез какви средства след подаване на ПИИ, но преди подписване на договор за БФП, КП трябва да представи оферта/и и договор с избрания изпълнител/оферент за вида разход, при условие, че изпълнението на ПИИ може да започне след неговото входиране, както и по какъв начин да изпълни това задължение  2. Оферентът може да предостави техническа спецификация с основни технически характеристики и капацитет на оферираните активи, но без да ги индивидуализира с марка и модел  14.3. Недопустими разходи:  9. Разходи за закупуване, на нови машини и оборудване, за частта над пазарната им стойност или частта, надвишаваща определените пределни цени съгласно Приложение № 5;  ПРЕДЛОЖЕНИЕ:  СНД да поясни какво има в предвид под „пазарната им стойност“ и по каква методика определя тази стойност за целите на всяко ПИИ  ОСНОВАНИЕ:  СНД не е пояснила как ще определя тази „пазарната им стойност“ и спрямо какви условия ще я прилага към всяко ПИИ  14.3. Недопустими разходи:  10. Разходи, които представляват обикновена подмяна;  ПРЕДЛОЖЕНИЕ:  СНД да поясни спрямо какви условия определя един разход, като такъв за „обикновена подмяна“  ОСНОВАНИЕ:  СНД не е описала приложимите условия за „обикновена подмяна“ и не е посочило нормативен акт, който ги определя, а това води до субективно тълкуване от Комисията на допустимостта на разходите в ПИИ | **1. Приема се по принцип.**  Текстовете са прецизирани.  **2. Не се приема.**  Понятието „пазарна стойност“ е използвано в общоприетия му смисъл. Определянето й е резултат от оценката на основателността на предложените за финансиране разходи, посочени в Раздел 14.1 „Допустими разходи“, чрез съпоставяне на предложените разходи с определените пределни цени за допустими за финансиране активи и услуги и/или сравняване с индикативна/и оферта/и.  **3. Приема се.**  Добавено е определение за „разходи за инвестиции за обикновена подмяна“. |
| 23. | e\*.t\*@gmail.com | 21.08.2023 | 18. Ред за оценяване на предложения за изпълнение на инвестиции.  4. В случай на нередовности, като част от проверката оценителната комисия може да извърши посещение и/или проверка на място за установяване на фактическото съответствие с представените документи, като:  ПРЕДЛОЖЕНИЕ:  1. СНД да поясни дали само при повече от една „нередовности“ Комисията ще извършва посещение/проверка на място  2. СНД да поясни с текст, че посещението и проверката отчитат състоянието на ПИИ към момента на тяхното провеждане, включително и при стартиране изпълнение на ПИИ след неговото входиране, но преди договор за БФП по него  ОСНОВАНИЕ:  1. В текстът е ползвано множествено число за нередовност, а не единствено число  2. От текстът на точката не става ясно, че Комисията не може да констатиране нередовности по ПИИ в момент от период на изпълнение след входирането му, по отношение на фактически съответствия с представени документи към него.  19. Критерии и методика за оценка на предложения за изпълнение на инвестиции.  1. ПИИ, представени от кандидати до 40 години включително. ПИИ са представени от физически лица, ЕТ или ЕООД, за които физическото лице, физическото лице-търговец или физическото лице – управител и едноличен собственик на капитала е на възраст от 18 до 40 години включително 3  ПРЕДЛОЖЕНИЕ:  Критерият да отпадне и точките да се прехвърлят към критерий № 7 „ПИИ с инвестиции и дейности, насочени в сектор „Плодове и зеленчуци“, и/или сектор „Животновъдство“, и/или сектор „Етеричномаслени и медицински култури“, съгласно Приложение № 9“  ОСНОВАНИЕ:  СНД нарушава принципа за равни възможности за всички. При неприемане на предложението процедурата е недопустима поради нарушаване на „хоризонталните политики“ на НПВУ по МВУ и следва да се докладва на Дирекция „Национален фонд“ в Министерството на финансите  Отпадналите точки се прехвърлят към точките за критерий № 7 „ПИИ с инвестиции и дейности, насочени в сектор „Плодове и зеленчуци“, и/или сектор „Животновъдство“, и/или сектор „Етеричномаслени и медицински култури“, съгласно Приложение № 9“, който е свързан със секторите, които пряко бяха засегнати от COVID-19 | **1.1. Приема се по принцип.**  Текстът е прецизиран.  **1.2. Не се приема.**  Коментарът е неясен.  **2. Не се приема.**  Посоченият в предложението критерий не е критерий за допустимост, а е критерий за подбор. Той е в съответствие с хоризонталната политика на ЕК за насърчаване на прехода между поколенията.  С избора на критериите за оценка по процедурата се цели насочване на финансовите средства към проекти, гарантиращи максимално постигане на заложените цели и осигуряване спазване на принципите за икономичност, ефикасност и принципа на ефективност, съобразно състоянието на земеделието в България и опита от прилагане на подобни инструменти за подкрепа. Една от целите на подпомагането по инвестицията е преодоляване на проблемите, които възпрепятстват конкурентоспособността и устойчивостта на аграрния сектор.  Анализите на състоянието на сектора показват, че поради ниска степен на генерираните доходи и неприемливи условия на труд селскостопанският отрасъл продължава да бъде непривлекателен, особено за по-младите хора. Резултатите и изводите от направения анализ на развитието на младата работна сила в аграрния отрасъл показват, че проблемите, свързани с преодоляването на отлива на жизнеспособна работна сила от отрасъла през следващото десетилетие, а и в по-дългосрочен план, ще стоят на дневен ред както у нас, така и в Европа. Въпреки че делът на младите аграрни мениджъри в България е по-висок от средния за Европейските страни, тяхното абсолютно намаление свидетелства за сериозни проблеми, свързани с привличането и трайното задържане на млади хора в отрасъла.  Основната група от причини, които демотивират младите хора да се занимават със земеделие и действат в посока на прекратяване заетостта в отрасъла, са свързани с ниското равнище на земеделските доходи, ниската степен на механизация предимно в т.н. уязвими сектори, ограничения достъп до кредити и закупуване на земя, несигурни пазарни цени и пречки пред стоковата реализация на продукцията, неприемливи технически, технологични, ергономични и др. условия на труд в сравнение с останалите отрасли. По данни на НСИ всяка година селата губят от своя човешки потенциал приблизително с 1,6%. Този процес е съпроводен с постоянно застаряване и влошаване на възрастовата структура на селското население. Въпреки, че производителността на труда в стопанствата на младите фермери е по-висока от тази в останалите стопанства, тя продължава да бъде доста по-ниска от постигнатото средно равнище на производителността на труда в ЕС-27.  В този контекст привличането на млади земеделски стопани е необходимо за осигуряване на устойчиво развитие. |
| 24. | e\*.t\*@gmail.com | 21.08.2023 | 19. Критерии и методика за оценка на предложения за изпълнение на инвестиции.  2. Проектни предложения, представени от кандидати - жени ПИИ са представени от физически лица, ЕТ или ЕООД, за които физическото лице, физическото лице-търговец или физическото лице – управител и едноличен собственик на капитала е жена 3  ПРЕДЛОЖЕНИЕ:  Критерият да отпадне и точките да се прехвърлят към критерий № 7 „ПИИ с инвестиции и дейности, насочени в сектор „Плодове и зеленчуци“, и/или сектор „Животновъдство“, и/или сектор „Етеричномаслени и медицински култури“, съгласно Приложение № 9“  ОСНОВАНИЕ:  СНД нарушава принципа за равни възможности за всички. При неприемане на предложението процедурата е недопустима поради нарушаване на „хоризонталните политики“ на НПВУ по МВУ и следва да се докладва на Дирекция „Национален фонд“ в Министерството на финансите  Отпадналите точки се прехвърлят към точките за критерий № 7 „ПИИ с инвестиции и дейности, насочени в сектор „Плодове и зеленчуци“, и/или сектор „Животновъдство“, и/или сектор „Етеричномаслени и медицински култури“, съгласно Приложение № 9“, който е свързан със секторите, които пряко бяха засегнати от COVID-19  19. Критерии и методика за оценка на предложения за изпълнение на инвестиции.  3. Заявен размер на инвестиционните разходи ПИИ със заявен размер на инвестиционните разходи от 30 000 до 500 000 лв. вкл. получават 5 точки. За ПИИ със заявен размер на инвестиционните разходи над 500 000 лв. точките се изчисляват, като от максималният брой точки "5" се изважда резултатът от разделянето на горницата над 500 000 лв. на 100 000 и резултатът се записва с точност до 0,000001.  Минимум - 0 т. / Максимум - 5 т.  Пример:  1) 5 т., ако 30000<= ПИИ <= 500000  2) точки = 5-(ПИИ-500000)/ 100000 5  ПРЕДЛОЖЕНИЕ:  В критерият текста „заявен размер на инвестиционните разходи“ да се промени на „допустим размер на инвестиционните разходи“  ОСНОВАНИЕ:  Комисията има право да променя бюджета на ПИИ чрез намаление на заявените разходи, което действие е преди прилагане на „критериите за подбор“, и поради тази причина за критерия трябва да се прилага размера на допустимите разходи, а не на заявените | **1. Приема се по принцип.**  **2. Не се приема.**  Оценка по критерия, изчислена от заявения размер на инвестиционните разходи, е постоянна и зависи само от желанието на кандидата. |
| 25. | e\*.t\*@gmail.com | 21.08.2023 | 19. Критерии и методика за оценка на предложения за изпълнение на инвестиции.  4. Финансовото състояние на кандидата обезпечава реализирането на инвестициите по ПИИ Съотношението между заявената стойност на ПИИ и средноаритметичният размер на нетни приходи от продажби на продукция на кандидата от три завършени финансови години (2020, 2021 и 2022 г.) е:  • по-малко или равно на 2 – 15 точки;  • по-голямо от 2 и по-малко или равно на 3 – 14 точки;  • по-голямо от 3 и по-малко или равно на 4 – 13 точки;  • по-голямо от 4 и по-малко или равно на 5 – 11 точки;  • по-голямо от 5 и по-малко или равно на 6 – 9 точки;  • по-голямо от 6 и по-малко или равно на 7 – 7 точки;  • по-голямо от 7 и по-малко или равно на 8 – 5 точки;  • по-голямо от 8 и по-малко или равно на 9 – 3 точки;  • по-голямо от 9 и по-малко или равно на 10 – 1 точка 15  ПРЕДЛОЖЕНИЕ:  1. Критерият да се промени на:  4. Финансовото състояние на кандидата обезпечава реализирането на инвестициите по ПИИ Съотношението между заявената стойност на ПИИ и средноаритметичният размер на нетни приходи от продажби на продукция на кандидата от три завършени финансови години (2020, 2021 и 2022 г.) е:  • по-малко или равно на 1 – 10 точки;  • по-голямо от 1 и по-малко или равно на 2 – 9 точки;  • по-голямо от 2 и по-малко или равно на 3 – 8 точки;  • по-голямо от 3 и по-малко или равно на 4 – 7 точки;  • по-голямо от 4 и по-малко или равно на 5 – 6 точки;  • по-голямо от 5 и по-малко или равно на 6 – 5 точки;  • по-голямо от 6 и по-малко или равно на 7 – 4 точки;  • по-голямо от 7 и по-малко или равно на 8 – 3 точки;  • по-голямо от 8 и по-малко или равно на 9 – 2 точки  • по-голямо от 9 и по-малко или равно на 10 – 1 точка  • над 10 – 0 точка  10  2. Добавяне на ново стъпало с 0 точки за коефициент над 10  3. 5(пет) точки от критерия да се прехвърлят към критерий № 3 „Заявен размер на инвестиционните разходи“  ОСНОВАНИЕ:  1. СНД не е мотивирала приложимата основа за критерия и „стълбата“ на разпределение на точките за него.  Приходите не са надежден показател за обезпечаване на инвестицията по ПИИ, които по своя характер са инвестиционни разходи и следва да се търси съотношение през печалбата на кандидата.  От друга страна предложената стълбица е насочена към кандидати, които са реализирали значителни приходи спрямо инвестицията по ПИИ в периода на COVID-19, което не е в подкрепа на целта на процедурата за възстановяване от последиците от тази пандемия.  В тази връзка е настоящото предложение за критерия с цел намаляне на неговата тежест в общите точки за ПИИ  2. В основата на „стълбата“ се добавя стъпало за 0точки, защото такова не е посочено за съотношение над 10  3. Освободените точки от настоящия критерий се запазват в максималния брой точки за ПИИ, като се добавят към тези за ПИИ с размер до 500 000лв., като по този начин се увеличава възможността за подпомагане на по- голям брой ПИИ на засегнати от COVID-19 земеделски стопани, които кандидатстване по процедурата | **1. и 2.** **Приема се.**  **3. Приема се по принцип.**  Тежестта на критериите е прецизирана. |
| 26. | e\*.t\*@gmail.com | 21.08.2023 | 19. Критерии и методика за оценка на предложения за изпълнение на инвестиции.  7. ПИИ с инвестиции и дейности, насочени в сектор „Плодове и зеленчуци“, и/или сектор „Животновъдство“, и/или сектор „Етеричномаслени и медицински култури“, съгласно Приложение № 9 Приоритет получават ПИИ с посочените култури и/или животни, съгласно Приложение № 9 и включени в Таблица 3 и Таблица 4 в Приложение № 2. В случаите, при които в една от двете и/или в двете таблици (3 и 4) от Приложение № 2 са включени култури и/или животни, извън списъка по Приложение № 9, то точки по критерия не се получават. 15  ПРЕДЛОЖЕНИЕ:  В колона „Критерий“ да се добави „IIа. Култивирани гъби“  ОСНОВАНИЕ:  Секторът е включен в Приложение № 9, но не е включен, като наименование, в текста на колоната  19. Критерии и методика за оценка на предложения за изпълнение на инвестиции.  ВАЖНО!  За кандидати ЕООД точки по критерий № 1 и критерий № 2 се присъждат, когато управител и едноличният собственик на капитала на дружеството е едно и също физическо лице, което не е променяно след 06.04.2022 г. и отговаря на условията за получаване на предимство.  ПРЕДЛОЖЕНИЕ:  Датата „след 06.04.2022г.“ да се промени на “след 13.03.2020г.”  ОСНОВАНИЕ:  СНД предлага дата, която не е мотивирана като приложима за целите на процедурата и пандемията COVID-19.  Предложената нова дата е свързана с свързана с датата за обявяване на извънредно положение в цялата страна заради пандемията. Липсата на промяна на представляващия от тази датата е гаранция за подпомагане на пряко засегнати от пандемията фирми, които под ръководството на своите представляващи лица са ги съхранили в този тежък период и до провеждането на настоящата процедура за подпомагане.  Всяко други условия спрямо датата, която не е свързана с COVID-19 е основание за създаване на изкуствени условия от страна на СНД и следва да се докладва на Дирекция „Национален фонд“ в Министерството на финансите  19. Критерии и методика за оценка на предложения за изпълнение на инвестиции.  12. В случай че изпълнението на условията по критериите е станало основание за класиране на кандидата пред други кандидати по реда на тези условия, той се задължава да поддържа съответствие с критерий № 5, критерий № 7 и критерий № 8 в срока за изпълнение на проекта и за периода на мониторинг, съгласно заложеното в условията за изпълнение и договорът за предоставяне на безвъзмездно финансиране.  ПРЕДЛОЖЕНИЕ:  В точката да се включат и критерий № 2  ОСНОВАНИЕ:  Предложеният за добавяне критерий е свързан с представляващият на кандидата и следва да не се променя в периода на мониторинг на ПИИ, например при ЕООД и собственик жена, защото е оценен с точки, а именно този кандидат- жена следва да управлява КП в този период, като невключването му в точката е основание за създаване на изкуствени условия от страна на СНД и следва да се докладва на Дирекция „Национален фонд“ в Министерството на финансите.  Предложението е в сила, ако критерият не отпадни | **1. Приема се по принцип.**  Текстовете са прецизирани.  **2. Не се приема.**  Посочената в условието дата е във връзка с Решение № 203 на Министерски съвет от 07.04.2022 г. за одобрение на актуализиран Национален план за възстановяване и устойчивост на Република България.  **3. Не се приема.**  Предложеният за обществено обсъждане критерий № 2 отпада. |
| 27. | e\*.t\*@gmail.com | 21.08.2023 | 13. За ПИИ, получили еднакъв общ брой точки по критерии за подбор, класирането се извършва в низходящ ред съобразно:  13.4. В случай, че ПИИ имат равен брой точки по критерий за оценка № 7, същите ще бъдат класирани съобразно получения брой точки по критерий за оценка № 8 „ПИИ с екологични инвестиции“.  ПРЕДЛОЖЕНИЕ:  Точката да стане 13.1  ОСНОВАНИЕ:  Точката да стане първа в реда на пренареждане на проекти с равни точки, защото в максимална степен отговаря на основната цел на процедурата  13. За ПИИ, получили еднакъв общ брой точки по критерии за подбор, класирането се извършва в низходящ ред съобразно:  13.3. В случай, че ПИИ имат равен брой точки по критерий за оценка № 4, същите ще бъдат класирани съобразно получения брой точки по критерий за оценка № 7 „ПИИ с инвестиции и дейности, насочени в сектор „Плодове и зеленчуци“, и/или сектор „Животновъдство“, и/или сектор „Етеричномаслени и медицински култури“, съгласно Приложение № 9“;  ПРЕДЛОЖЕНИЕ:  Точката да стане 13.2  ОСНОВАНИЕ:  Точката да стане втора в реда на пренареждане на проекти с равни точки, защото в свързана с чувствителните сектори на българското земеделие, което са оценени с най- голяма нужда от подпомагане след COVID-19 и с най- голям принос за постигане на основната цел на процедурата | **1. Не се приема.**  Класирането на ПИИ с еднакъв брой точки е съобразено с тежестта на отделните критерии.  **2. Не се приема.**  Класирането на ПИИ с еднакъв брой точки е съобразено с тежестта на отделните критерии. |
| 28. | e\*.t\*@gmail.com | 21.08.2023 | 21.1. Списък с общи документи:  ВАЖНО:  В архивните файлове във формат „zip“ или „rar“ следва да се съдържат файлове само във формати, за разглеждането на които не се изисква използването на специфични програми или приложения.  ПРЕДЛОЖЕНИЕ:  СНД да поясни кои са „файлове само във формати“, за които не се изискват „специфични програми или приложения“ и да се добави форма „7z“  ОСНОВАНИЕ:  Архивните файлове във формат „zip“ или „rar“ е възможно да съдържат всеки файл от всеки вид формат, а СНД не е пояснила кои са приемливите за процедурата приложими формати по посочения абзац  Допълнително СНД трябва да прецени дали в обхвата на точката не попадат и файлове от формат „7z“, които са посочени в точки 3, 7 и 8 от раздела.  24. Процедура за уведомяване на одобрените кандидати и сключване на договори за предоставяне на безвъзмездна финансова помощ:  б/ Удостоверение за липса на задължения към общината по седалището на СНД (Столична община) и по седалището на кандидата (издадени не по-рано от 6 месеца преди датата на представянето им);  ПРЕДЛОЖЕНИЕ:  Да отпадне текстът „по седалището на СНД (Столична община) и“  ОСНОВАНИЕ:  В последният параграф към буква „б“ е записано „По отношение на задължения към Столична община се извършва служебна проверка.“ и поради тази причина това удостоверение трябва да отпадне от изискуемите документи.  Допълнително в т. 4 от раздел 11.1 е записано „Условията, за които не е предвиден документ, се проверяват служебно“, а за удостоверението е посочена служебна проверка.  24. Процедура за уведомяване на одобрените кандидати и сключване на договори за предоставяне на безвъзмездна финансова помощ:  3.1. Документите по т. 3, буква „а“, „в“ и „е“ се представят в случаите, когато не може да бъде извършена проверка по служебен път.  ПРЕДЛОЖЕНИЕ:  СНД еднозначо да определи дали може или не може да извърши проверка по служебен път  ОСНОВАНИЕ:  Проверката е стъпка, която може или не може да се извърши, а липсата на данни за кандидата е събитието, което може да наложи изискването на документа  24. Процедура за уведомяване на одобрените кандидати и сключване на договори за предоставяне на безвъзмездна финансова помощ:  4. Посочените документи се представят от одобрените кандидати преди сключване на договори за финансиране като, преди представяне на договорите за подпис, ще се извършва проверка за съответствие на кандидатите с изискванията на чл. 6 от ПМС № 114/2022 г. въз основа на представените документи.  ПРЕДЛОЖЕНИЕ:  Точката да отпадне  ОСНОВАНИЕ:  Всички условия за допустимост и недопустимост на кандидата е подробно описани в раздели №№11.1, 11.2 и само те следва да са приложими за целите на процедурата  Ако СНД оцени, че е пропуснало условия по чл. 6 от ПМС № 114/2022 следва надлежно и подробно да ги включи в съответния раздел за това от УК | **1. Приема се по принцип.**  Текстовете са прецизирани.  **2. Не се приема.**  Посоченият документ не се изисква от кандидатите, но е описан с цел информираност за извършваните контроли.  **3. Не се приема.**  Условието е заложено за случаите, в които въпреки осигуреният достъп до посочените данни, проверка по служебен път не може да бъде извършена – напр. технически проблем или ограничен достъп.  **4. Не се приема.**  Съгласно т. 15 от раздел 11.2 „Критерии за недопустимост на кандидатите“, в съответствие с чл. 6 от ПМС № 114 от 2022 г., е заложено следното условие:  *„По отношение на съответствието с посочените обстоятелства, при кандидатстване се декларира от кандидатите в Декларация при кандидатстване (Приложение № 1), а преди сключване на договори за финансиране с одобрените кандидати, съответствието им ще се проверява чрез извършване на съответните служебни и документални проверки.“* |
| 29. | e\*.t\*@gmail.com | 21.08.2023 | 24. Процедура за уведомяване на одобрените кандидати и сключване на договори за предоставяне на безвъзмездна финансова помощ:  9.3 на кандидат, който не отговаря на условията на чл. 6 от ПМС № 114/2022 г или непредставяне на документите по т. 3;  ПРЕДЛОЖЕНИЕ:  Точката да отпадне  ОСНОВАНИЕ:  Всички условия за допустимост и недопустимост на кандидата е подробно описани в раздели №№11.1, 11.2 и само те следва да са приложими за целите на процедурата  Ако СНД оцени, че е пропуснало условия по чл. 6 от ПМС № 114/2022 следва надлежно и подробно да ги включи в съответния раздел за това от УК  24. Процедура за уведомяване на одобрените кандидати и сключване на договори за предоставяне на безвъзмездна финансова помощ:  9.4 за ПИИ, при които се установи, че не е спазена забраната за кумулативно предоставяне по приложимия режим на държавна помощ и за двойно финансиране по чл. 191 от Регламент (ЕС, Евратом) 2018/1046.  ПРЕДЛОЖЕНИЕ:  Текстът да отпадне и да се цитира текста от съответен раздел на УК  ОСНОВАНИЕ:  В предходни раздели от УК липсва ограничение с точно записания в подточката текст, а това следва да е ясно и еднозначно за кандидата, а не да се приложи в период след одобрение на ПИИ и преди подписване на договор | **1. Не се приема.**  Текстовете са в съответствие с разпоредбите на ПМС № 114 от 2022 г.  **2. Не се приема.**  Текстовете са в съответствие с разпоредбите на ПМС № 114 от 2022 г. |
| 30. | e\*.t\*@gmail.com | 21.08.2023 | ПРИЛОЖЕНИЕ №1 КЪМ УК  „кандидат по процедура чрез подбор на предложения за изпълнение на инвестиции от крайни получатели по НПВУ, инвестиция C6.I1 „Фонд за насърчаване на технологичния и екологичен преход на селското стопанство““  ПРЕДЛОЖЕНИЕ:  Предлага след „процедура“ да се добави „№ BG-RRP-6.004 „Инвестиции в технологична и екологична модернизация““  ОСНОВАНИЕ:  Приложението е към посочената процедура и следва да е видно това от неговия текст, а не да е общ за всяка процедура по НПВУ  Важно! Когато кандидата се представлява от няколко лица „заедно и поотделно“ или „поотделно“ и формулярът за кандидатстване не се подписва от всички лица, декларацията се разпечатва и подписва от всяко от лицата, които не са подписали формуляра. Декларацията се подписва и от всички лица, представляващи кандидата, когато ПИИ се подава от упълномощено лице.  ПРЕДЛОЖЕНИЕ:  В точка 3 от „21.1. Списък с общи документи“ от УК да се включат и допустими формат (rar, 7z, zip) за прикачване на декларацията/ите в ИСУН  ОСНОВАНИЕ:  При повече от една декларация трябва да има възможност за ползване и на други архивни формати на файл.  (управител, изпълнителен директор, прокурист, друг вид законно представителство, вписано в ТР и Регистъра на ЮЛНЦ)  ПРЕДЛОЖЕНИЕ:  Да се поясни какво се попълва от физическо лице, което е кандидат  ОСНОВАНИЕ:  Не е ясно какво трябва да попълни физическо лице, което е кандидат  (наименование на предприятието - кандидат)  ПРЕДЛОЖЕНИЕ:  Да се поясни какво се попълва от физическо лице, което е кандидат  ОСНОВАНИЕ:  Не е ясно какво трябва да попълни физическо лице, което е кандидат  РАЗДЕЛ 1  ДЕКЛАРАЦИЯ ПО ЧЛ. 6 ОТ ПМС 114/2022 г.  Декларирам, че:  ПРЕДЛОЖЕНИЕ:  Текстовете на точки 1-5 и техните подточки са различни с текстовете в раздел „11.2. Критерии за недопустимост на кандидатите:“ от УК  ОСНОВАНИЕ:  Посочените две съдържания са въз основа на чл. 6 от ПМС №114/2022, но са с различно съдържание и не става ясно как приложението отговаря на УК | **1. Не се приема.**  Декларация при кандидатстване (Приложение № 1) е идентична за всички направления от инвестиция C6.I1 „Фонд за насърчаване на технологичния и екологичен преход на селското стопанство“. Същата се попълва в раздел „Е-Декларации“ към формуляра за кандидатстване в ИСМ-ИСУН 2020, раздел НПВУ и/или е част от изискуемите документи по съответната процедура.  **2. Приема се по принцип.**  Видно от публикувания проект на Условия за кандидатстване, за представяне на документа по т. 3 от раздел 21.1 „Списък с общи документи“ са предвидени форматите „.zip“ и „.rar“. Добавен е формат „.7z“.  **3. и 4. Не се приема**  В декларацията се попълват данните за предприятието-физическо лице. Съгласно § 1. от Допълнителните разпоредби на Закона за малките и средни предприятия (ЗМСП): „*Предприятие е всяко физическо лице, юридическо лице или гражданско дружество, което извършва стопанска дейност, независимо от собствеността, правната и организационната си форма*“.  **5. Не се приема**  Декларираните обстоятелства в декларацията съответстват на условията в раздел 11.2 на Условията за кандидатстване. Декларираното от кандидата обстоятелство „*да не са предприятия в затруднено положение съгласно чл. 1, параграф 5 от Регламент (ЕС) № 2022/2472 на Комисията от 14 декември 2022 година*“ е налично в т. 2, буква „г“ от раздел 11.1 на Условията за кандидатстване. |
| 31. | e\*.t\*@gmail.com | 21.08.2023 | ПРИЛОЖЕНИЕ №1 КЪМ УК  РАЗДЕЛ 3  ДЕКЛАРАЦИЯ ЗА СЪГЛАСИЕ ЗА ПРЕДОСТАВЯНЕ НА ДАННИ ОТ НАЦИОНАЛНИЯ СТАТИСТИЧЕСКИ ИНСТИТУТ НА МИНИСТЕРСТВО НА ЗЕМЕДЕЛИЕТО И ХРАНИТЕ И ДЪРЖАВЕН ФОНД „ЗЕМЕДЕЛИЕ“ ПО СЛУЖЕБЕН ПЪТ  Декларирам, че:1. Давам съгласието си Националният статистически институт (НСИ) да предостави на Министерство на земеделието и храните и Държавен фонд „Земеделие“ (ДФЗ) следните данни от Годишния отчет за дейността за 2019 г., 2020 г., 2021 г. и 2022 г. (ако е приложимо) на управляваното/представляваното от мен предприятие, с цел извършване на документална проверка на декларираните обстоятелства в подадено предложение за изпълнение на инвестиция по процедура за подбор по НПВУ, инвестиция C6.I1 „Фонд за насърчаване на технологичния и екологичен преход на селското стопанство“, както следва:  ПРЕДЛОЖЕНИЕ:  От точка и свързаните с нея тирета да отпадне 2019г.  ОСНОВАНИЕ:  В УК няма изискана информация или данни за 2019г., които да са свързани с НСИ.  Единствено само земеделска регистрация по Наредба №3, но тя се проверява от регистъра на МЗХ, а не от НСИ.  2. Давам съгласието си НСИ да предостави на ДФЗ данни от годишните отчети за дейността на представляваното от мен предприятие, във връзка с дейностите по извършване на оценка на предложенията, договаряне и мониторинг на сключените договори, както и за целите на измерване и отчитане на резултатите от изпълнението и контрола по изпълнението на Инвестиция „Фонд за насърчаване на технологичния и екологичен преход на селското стопанство“ за периода до приключването й.  ПРЕДЛОЖЕНИЕ:  1. Да отпадне текста „извършване на оценка на предложенията, договаряне и“  2. Да се добави текст „за календарните години в периода на мониринг“  ОСНОВАНИЕ:  1. Предложените за отпадане обстоятелства са предмет на точка 1  2. Изрично уточняване на периодите, за които може да се изискват данните, защото само този период е еднозначно определен в УИ за разлика от общите текстове „както и за целите на измерване и отчитане на резултатите от изпълнението и контрола по изпълнението на Инвестиция „Фонд за насърчаване на технологичния и екологичен преход на селското стопанство“ за периода до приключването й“ | **1. Не се приема.**  Данните от Годишния отчет за дейността за 2019 г. ще се използват при необходимост за определяне категорията на предприятието кандидат, съгласно чл. 4б от ЗМСП.  **2. Не се приема.**  Предоставянето на данни от НСИ са необходими и за извършване на оценка на предложенията, респективно договаряне. Периодът, за който могат да се изискват данни от НСИ, е уточнен в декларацията. |
| 32. | e\*.t\*@gmail.com | 21.08.2023 | ПРИЛОЖЕНИЕ №1 КЪМ УК  3. Съгласен съм предоставените от НСИ данни да бъдат разпространявани/публикувани в докладите по изпълнение на Инвестицията.  ПРЕДЛОЖЕНИЕ:  Точката да отпадне  ОСНОВАНИЕ:  Не са изброени изчерпателно или не са посочени приложими членове и регламенти, които изискват това съгласие, а само по себе си то носи търговска тайна, която не може да бъде публично достояние.  За кандидати физически лица и еднолични търговци декларираното по-горе съгласие се отнася за проверки както по ЕИК/БУЛСТАТ на предприятието-кандидат, така и по ЕГН на физическото лице.  ПРЕДЛОЖЕНИЕ:  Точката да отпадне  ОСНОВАНИЕ:  В УК не е дадено право на правоприемственост по отношение на кандидат и не следва да се прави проверка по ЕГН на физическо лице, в качество което е различно от земеделски стопанин.  РАЗДЕЛ 4  ДЕКЛАРАЦИЯ ЗА СЪГЛАСИЕ ДАННИТЕ НА КАНДИДАТА ДА БЪДАТ ПРЕДОСТАВЕНИ ОТ НАП НА МИНИСТЕРСТВО НА ЗЕМЕДЕЛИЕТО И ХРАНИТЕ И ДЪРЖАВЕН ФОНД „ЗЕМЕДЕЛИЕ“ ПО СЛУЖЕБЕН ПЪТ  На основание по чл. 74, ал. 2, т. 1 от Данъчно-осигурителния процесуален кодекс, давам изричното си писмено съгласие да бъдат разкрити/предоставени необходимите данни, представляващи данъчна и осигурителна информация по смисъла на чл. 72, ал. 1 от ДОПК, отнасящи се до мен/до представляваното от мен дружество, за целите на оценката, изпълнението и контрола по процедура чрез подбор на предложения за изпълнение на инвестиции от крайни получатели по НПВУ, инвестиция C6.I1 „Фонд за насърчаване на технологичния и екологичен преход на селското стопанство“.  Описаните в настоящото съгласие данни по чл. 72, ал. 1 от ДОПК да бъдат разкрити/предоставени на Министерство на земеделието и храните и ДФ „Земеделие“.  ПРЕДЛОЖЕНИЕ:  Разделът и свързаните с него текстове да отпаднат или да се прецизира техния обхват само до „установените или неплатените данъци и задължителни осигурителни вноски“  ОСНОВАНИЕ:  СНД не може да разполага с целия обхват на данните по чл. 72, ал. 1, защото не са приложими за целите на процедурата и няма изрично условия по регламент за тяхното предоставяне. По- голяма част от данните по ал. 1 са налични в изисканите данни по раздел 3 от НСИ.  В предложения текст липсва защита на ал. 2 от чл. 72 от ДОПК относно обработката, съхраняване и унищожаване на информацията от страна на СНД и не става ясно при какви условия ще се реализира това, защото е извън обхвата на раздел 6 за лични данни, и от гледна точка на изтичане на лични данни от НАП | **1. Не се приема**  Съгласието е свързано с докладване на изпълнението на инвестицията на органите и структурите по ПМС № 157 от 2022 г., които са отговорни за изпълнението на ПВУ и не представляват „*разкриване на търговска тайна*“.  **2. Не се приема**  С изменение на Закона за регистър БУЛСТАТ от 04.01.2022 г. за физическите лица са въведени 9-значни кодове, които осигурят защита на личните данни на физическите лица, регистрирани като самоосигуряващи се в регистър БУЛСТАТ, чийто код в момента е 10-цифрен и съвпада с тяхното ЕГН. В тази връзка за данните от НСИ от преди промяната на Закона за регистър БУЛСТАТ, ще се извършват проверки по БУЛСТАТ на предприятието-кандидат, съвпадащ с ЕГН на физическото лице.  **3. Не се приема.**  С декларацията кандидатът дава съгласие да бъдат разкрити необходимите данни, представляващи данъчна и осигурителна информация по смисъла на чл. 72, ал. 1 от ДОПК. Съгласно УК, такива данни са наличието или липсата на публични задължения по чл. 162, ал. 2, т. 1 за данъци и задължителни осигурителни вноски и т. 8 от Данъчно-осигурителния процесуален кодекс. |
| 33. | e\*.t\*@gmail.com | 21.08.2023 | ПРИЛОЖЕНИЕ № 2 КЪМ УСЛОВИЯТА ЗА КАНДИДАТСТВАНЕ  "ОСНОВНА ИНФОРМАЦИЯ ЗА ПРЕДЛОЖЕНИЕ ЗА ИЗПЪЛНЕНИЕ НА ИНВЕСТИЦИЯ"  Лист „Основна информация“  III. Критерии за оценка  7. ПИИ с инвестиции и дейности, насочени в сектор "Плодове и зеленчуци", и/или сектор "Животновъдство", и/или сектор "Етеричномаслени и медицински култури" съгласно Приложение № 9  ПРЕДЛОЖЕНИЕ:  Да се коригира списъка в Т28 със стойност 15  ОСНОВАНИЕ:  Може да се избере само 10т.  Таблица 1: Таблица на заявените разходи  ПРЕДЛОЖЕНИЕ:  1. За клетките на колона № 10 от „I. Разходи за закупуване/придобиване на материални активи(без извършване на строително монтажни работи)“ да се вгради списък с всички реф.№ от „II. Закупуване на земеделска техника“ от Приложение № 5 към УК  2. За клетките на колона № 10 от „II. Разходи за извършване на строително монтажни работи“ да се вгради списък с всички реф.№ от „I. Извършване на строително - монтажни работи“ от Приложение № 5 към УК  ОСНОВАНИЕ:  1. Само разходите от „II. Закупуване на земеделска техника“ от Приложение № 5 към УК са възможните разходи по раздел II от таблицата, за които може да се посочи реф.№ от краен списък за избор  2. Само разходите от „I. Извършване на строително - монтажни работи“ от Приложение № 5 към УК са възможните СМР по раздел II от таблицата, за които може да се посочи реф.№ от краен списък за избор  Таблица 1: Таблица на заявените разходи  ПРЕДЛОЖЕНИЕ:  1. В В3 да се включи „наименованието“, като негов тип  2. В С3 да се включи „тип“  3. Да се уточни в забележка под таблицата в кой раздел от нея трябва да се запише „фотоволтаични (соларни) системи“  ОСНОВАНИЕ:  1. Наименованието на колоната не отговаря на очакваното съдържание, което трябва да се запише в нея и което е разяснено със забележката под таблицата. Не е уточнено, че трябва да се посочи типа на инвестицията, а не точното й наименование заради заявяването на сходство в колона №3.  2. В наименованието на колона е пропуснато да се посочи, че се отнася за „тип“, а не за „сходен на заявеният разход“, което се разбира единствено при подробно запознаване със забележката под таблицата  3. Поради различната практика на експертите на ДФЗ да изискват записването на система или в I или във II раздела, което води до ненужни корекции в исканията за отстраняване на нередности при разглеждане на ПИИ | **1. Приема се.**  Отстранена е техническата грешка.  **2. Не се приема.**  В инструкцията за попълване на таблицата за колона 10 е дадено следното указание: *„В колона 10 се нанася референтния номер от списъка с активи/дейности/услуги, за които са определени пределни цени. При липсата на приложим номер/код за пределни цени, съответното поле се оставя празно.“*  **3. Приема се по принцип.**  В инструкцията за попълване на таблицата е описан обхвата на данните, които следва да се въведат в посочените колони.  „Монтаж на инсталации за производство на електрическа енергия, топлинна енергия и/или енергия за охлаждане от възобновяеми източници с обща инсталирана мощност до 1 МW включително към съществуващите сгради и постройки, в т.ч. върху покривните и фасадните им конструкции и в прилежащите им поземлени имоти“ попада в обхвата на чл. 147, т. 14 от ЗУТ. |
| 34. | e\*.t\*@gmail.com | 21.08.2023 | ПРИЛОЖЕНИЕ № 2 КЪМ УСЛОВИЯТА ЗА КАНДИДАТСТВАНЕ  Таблица 1.1 Допълняемост  ПРЕДЛОЖЕНИЕ:  Да се поясни при повече от един актив от един и същ тип с такъв от ПИИ как и какво трябва да се попълва в таблицата  ОСНОВАНИЕ:  Не е пояснено при подпомогнати повече от един актив от един и същи тип по ПРСР 2014-2020 (например култиватор/култиватор) какви данни трябва да попълни кандидата при условие, че по ПИИ кандидатства само за актив (например култиватор), който в Т1 е записан в един ред  Таблица 1.1 Допълняемост  "ИНСТРУКЦИИ:  (сивите полета и ред 6 не се попълват)"  ПРЕДЛОЖЕНИЕ:  В клетките на ред 6 да се включи текст „ПРИМЕР:“  ОСНОВАНИЕ:  Ред 6 е част от таблицата, но данните в него не са заявени от кандидата и трябва еднозначно да се приемат, като пример.  Таблица 1.1 Допълняемост  "ИНСТРУКЦИИ:  2 В колона 2 се описва заянетият разход.  ПРЕДЛОЖЕНИЕ:  „описва“ да се замени с „записва“  ОСНОВАНИЕ:  Не става ясно какво описание трябва да се прави за разхода, което да е по различно от това в колона №2 от Т1  Таблица 1.1 Допълняемост  "ИНСТРУКЦИИ:  3 В колона 3 се посочва програмата/източникът на финансиране, с чиято помощ е закупет сходтият актив.  ПРЕДЛОЖЕНИЕ:  Да отпадне задължението за изписване от кандидата на „програмата/източникът на финансиране“, като текста „ПРСР 2014-2020“ се запише за всички клетки от колона С и се оцвети в сиво  ОСНОВАНИЕ:  УК поставят в раздел 13.3, точка 6 изрично условие за съпоставка само с ПРСР 2014-2020, което позволява текста трайно да се запише в образеца на таблицата  Таблица 1.1 Допълняемост  "ИНСТРУКЦИИ:  4 В колона 4 се посочва номера на договора, с който е финасиран сходният тип инвестиция.  ПРЕДЛОЖЕНИЕ:  Наименованието на колона 4 да се приведе в съответствие с указанието и да отпадне „наименование“  ОСНОВАНИЕ:  Указанието не съответства със заглавието на колоната и възниква противоречие с очакваната за записване информация  Таблица 1.1 Допълняемост  "ИНСТРУКЦИИ:  5 В колона 5 се описва наименованието на сходния тип инвестиционен разход.  ПРЕДЛОЖЕНИЕ:  В примера за колоната да се посочи само „Трактор“  ОСНОВАНИЕ:  Изисква се съпоставка тип „трактор/трактор“, а не по марка, модел и мощност  Таблица 1.1 Допълняемост  "ИНСТРУКЦИИ:  6 В колона 6 се описва дейността, за която е предвиден подпомогнатият актив  ПРЕДЛОЖЕНИЕ:  Наименованието на колона 6 да се приведе в съответствие с указанието и да отпадне „дейността“  ОСНОВАНИЕ:  Указанието не съответства със заглавието на колоната и възниква противоречие с очакваната за записване информация | **1. Приема се.**  Добавено е допълнително указание под таблицата.  **2. Не се приема.**  При маркирането на която и да е клетка от ред 6 се визуализира съобщение „ПРИМЕР“.  **3. Приема се по принцип.**  Текстът е прецизиран.  **4. Приема се.**  Таблицата е прецизирана.  **5. Приема се.**  Таблицата е прецизирана.  **6. Не се приема.**  Сходният тип инвестиционен разход е наличен и се идентифицира с марка и модел.  **7. Приема се по принцип.**  Таблицата е прецизирана. |
| 35. | e\*.t\*@gmail.com | 21.08.2023 | ПРИЛОЖЕНИЕ № 2 КЪМ УСЛОВИЯТА ЗА КАНДИДАТСТВАНЕ  Таблица 1.1 Допълняемост  "ИНСТРУКЦИИ:  8 В колона 8 се представя кратка обосновка как заявеният разход ще надгради и/или допълни земеделското стопанство на КП.  ПРЕДЛОЖЕНИЕ:  Наименованието на колона 8 да се приведе в съответствие с указанието  ОСНОВАНИЕ:  Указанието не съответства със заглавието на колоната и възниква противоречие с очакваната за записване информация, като се очаква описване на „елементи“, а в указанието не се уточняват такива елементи, както и УК не се ползват такъв термин, от който да е ясно какво следва да се запише  Таблица 2  Изчисление на средноаритметичен размер на нетни приходи от продажби на продукция на кандидата за три финансови години  ПРЕДЛОЖЕНИЕ:  Формулата на В6 да се промени на ROUND(SUM(B5;C5;D5)/3;5)\*1000  ОСНОВАНИЕ:  Изходните данни са хил.лв и за да се спази разяснението „6. Не се приема. Стойностите в лева се изписват с до два знака след десетичната запетая и затова е заложена формула с такова закръгляване на резултата. Обхвата на критерия е ревизиран.“ трябва да закръгля до 5 знак, защото в противен случай резултата се закръгля до цели десетични лева, а не до два знака на стотинките.  Таблица 3: Обработваеми площи по видове култури – само за земята, за която ще бъдат използвани активите, за които се кандидатства за финансиране  Засята/ засадена култура  ПРЕДЛОЖЕНИЕ:  Да отпадне текста „Засята/ засадена“  ОСНОВАНИЕ:  Дейността по засяване/засаждане се извършва през стопанската година и не е задължително да е изпълнена към датата на кандидатстване  Таблица 3: Обработваеми площи по видове култури – само за земята, за която ще бъдат използвани активите, за които се кандидатства за финансиране  ПРЕДЛОЖЕНИЕ:  Да се добави нова колона „Землище“ с указание за посочване землището в което се намират площите от културата  ОСНОВАНИЕ:  Идентифициране точно землището, в което се намират културите, които ще се обработват с разходите по ПИИ, защото кандидата може да работи в множество землища, които са в обхвата на неговото земеделско стопанство, но да са физически отдалечени и във всичките да не е ефективно и ефикасно ползване на тези разход  Таблица 3: Обработваеми площи по видове култури – само за земята, за която ще бъдат използвани активите, за които се кандидатства за финансиране  Ред „Общо засети площи (дка.):“  ПРЕДЛОЖЕНИЕ:  Да отпадне  ОСНОВАНИЕ:  В клетка С10 не е записана формула и не става ясно защото е наличен този ред в образеца на таблицата и с каква информация би допълнил ПИИ, например при сумиране на площи с домати с площи със сливи | **1. Не се приема.**  Указанието под таблицата е с пояснителен характер.  **2. Приема се по принцип.**  Формулата е прецизирана.  **3. Не се приема.**  С оглед на времевия период на предвидения прием и факта, че се декларират данни конкретно за стопанската 2022/2023 г., то при попълване на таблицата дейността по засяване/засаждане е извършена.  **4. Не се приема.**  В таблицата е предвидено въвеждане само на необходимите за оценката данни.  **5. Не се приема.**  В съответствие със спецификите на конкретното стопанство, кандидатът следва да сумира общите площи от стопанството, за отглеждането на които ще бъдат използвани подпомаганите активи. |
| 36. | e\*.t\*@gmail.com | 21.08.2023 | ПРИЛОЖЕНИЕ № 2 КЪМ УСЛОВИЯТА ЗА КАНДИДАТСТВАНЕ  Таблица 4: Вид и брой животни – само за животните, за които ще бъдат използвани активите, предмет на инвестиция  ПРЕДЛОЖЕНИЕ:  Да отпадне колона „Категория“ или за клетките от нея да се включи списък с очакваните категории, които кандидата трябва да посочи чрез избиране от него  ОСНОВАНИЕ:  В Удостоверение за регистрация на ЖО на БАБХ се посочва само „вид животни“ и липсва информация за „категория“  Таблица 4: Вид и брой животни – само за животните, за които ще бъдат използвани активите, предмет на инвестиция  Ред „Общо:“  ПРЕДЛОЖЕНИЕ:  Да отпадне  ОСНОВАНИЕ:  В клетка Е10 не е записана формула и не става ясно защото е наличен този ред в образеца на таблицата и с каква информация би допълнил ПИИ, например при сумиране на кози и крави | **1. Не се приема.**  Попълват се видовете и категории животни в съответствие с анкетния формуляр за регистрация като земеделски стопанин по реда на Наредба № 3/1999 г.  **2. Не се приема.**  В съответствие със спецификите на конкретното стопанство, кандидатът може сам да сумира общото поголовие на животните от стопанството, за отглеждането на които ще бъдат използвани подпомаганите активи. |
| 37. | e\*.t\*@gmail.com | 21.08.2023 | ПРИЛОЖЕНИЕ № 3 КАЛКУЛАТОР ЗА ОЦЕНКА НА КАПАЦИТЕТА НА ЗЕМЕДЕЛСКА ТЕХНИКА  ИНСТРУКЦИИ ЗА ИЗПОЛЗВАНЕ НА КАЛКУЛАТОР ЗА ОЦЕНКА НА КАПАЦИТЕТА НА ЗЕМЕДЕЛСКА ТЕХНИКА  1. При самоходната земеделска техника, която се ползва само в границите на животновъдния обект се процедира по следния начин:  Полученият резултат на ред „Д” Общо приравнена площ с култури от група I за всички животни, дка) се нанася в Таблица 1 от калкулатора: Оценка капацитет на земеделска техника за обработка на почвата и прибиране на реколтата за култури от група I, в колона 2: „ИЗПkIбп Общ размер на земята по ПИИ, посочена в таблица 3 от Приложение № 2 с култури от група I (дка)“.  ПРЕДЛОЖЕНИЕ:  Да се създаде нова колона или да се коригира наименованието на колона №2 при посочване на приравнена площ, за която не се посочват данни в таблица 3 от Приложение № 2  ОСНОВАНИЕ:  Указанието противоречи с изисканата за попълване информация, защото по т.1 от него не следва да има данни за култури и площи в таблица 3 от Приложение № 2  ИНСТРУКЦИИ ЗА ИЗПОЛЗВАНЕ НА КАЛКУЛАТОР ЗА ОЦЕНКА НА КАПАЦИТЕТА НА ЗЕМЕДЕЛСКА ТЕХНИКА  III. При кандидатстване за закупуване на прикачна техника, оценката за допустимостта се извършва на база възможността й за агрегиране към заявената за подпомагане или наличната в стопанството теглителна техника.  Кандидатите представят обосновка в таблица 3 и таблица 4 от Приложение № 2 за необходимостта от закупуване на предвидената в заявлението за подпомагане прикачна техника, като посочват видовете обработки, работните параметри на машините (работна ширина, скорост и др.) и към коя от наличната теглителна техника се агрегатират, за всеки един актив. Прикачната техника следва да е в пряка зависимост от вида на отглежданите култури. Оценката се извършва съобразно количеството и мощността на теглителната техника.  ПРЕДЛОЖЕНИЕ:  Да се прецизира текста и да се премахнат излишните изисквания за данни „като посочват видовете обработки, работните параметри на машините (работна ширина, скорост и др.) и“  ОСНОВАНИЕ:  Указанието по точката еднозначно определя, като условие за допустимост на техниката само „количеството и мощността на теглителната техника“ и всяка друга необосновано изискана информация по точката не е посочената с методика за оценка и приложимост по нея | **1. Не се приема.**  Таблиците в Приложение № 3 са предвидени за всякакви видове стопанства. Описания в предложението случай не изисква допълнителни указания. Когато *„не се посочват данни в таблица 3 от Приложение № 2“,* тогава тяхната стойност е 0 (нула).  **2. Не се приема.**  Текстовете са включени и в инструкцията за попълване на Приложение № 3 за по-голяма яснота за кандидатите. |
| 38. | e\*.t\*@gmail.com | 21.08.2023 | ПРИЛОЖЕНИЕ № 5 КЪМ УСЛОВИЯ ЗА КАНДИДАТСТВАНЕ  Списък с пределни цени за активи и дейности  ПРЕДЛОЖЕНИЕ:  Да се посочи дали цени са без ДДС или с ДДС  ОСНОВАНИЕ:  За раздел I е записано (цена в лв.), а за раздел II е записано „лв./к.с“, като не става ясно дали посочената пределна цена е без ДДС или с включено в нея ДДС  Приложение № 5 към Условия за кандидатстване  В пределната цена за 1 к.с. номинална мощност за самоходната земеделска техника се включва и допълнителното оборудване, необходимо за нормалното функциониране на техниката по предназначение.  ПРЕДЛОЖЕНИЕ:  Да се поясни, включително и с пример какво е „допълнителното оборудване, необходимо за нормалното функциониране на техниката по предназначение“  ОСНОВАНИЕ:  За термина няма определение и не позволява еднозначно тълкуване за целите на процедурата | **1. Приема се.**  **2. Приема се по принцип.**  Текстът е прецизиран. |
| 39. | e\*.t\*@gmail.com | 21.08.2023 | ПРИЛОЖЕНИЕ № 6 ОЦЕНИТЕЛНА ТАБЛИЦА-АДМИНИСТРАТИВНА ДОПУСТИМОСТ И ОЦЕНКА НА КАЧЕСТВОТО  Оценителна таблица - Оценка на качеството  ПРЕДЛОЖЕНИЕ:  Таблицата да се коригира и точно и еднозначно да се запишат условията по раздели №№ 11.1, 11.2, 13.1, 13.2, 13.3, 14.1, 14.2, 14.3 от УК  ОСНОВАНИЕ:  Таблицата е създадена формално без подробно да се опишат и отчетат условията за допустимост и недопустимост по раздели №№ 11.1, 11.2, 13.1, 13.2, 13.3, 14.1, 14.2, 14.3 от УК | **Не се приема.**  В ПМС № 114/2022 г. няма изискване за вида и формáта на приложенията към Насоките за кандидатстване и изпълнение на ПИИ и в частност за оценителните таблици. |
| 40. | e\*.t\*@gmail.com | 21.08.2023 | ПРИЛОЖЕНИЕ № 9 КЪМ УСЛОВИЯТА ЗА КАНДИДАТСТВАНЕ  "Списък с култури и животни, попадащи в чувствителните сектори -  сектор ""Плодове и зеленчуци"", сектор ""Етеричномаслени и медицински култури"" и сектор ""Животновъдство"""  ПРЕДЛОЖЕНИЕ:  Предложението да отпадне  ОСНОВАНИЕ:  Предложените култури и животни не са мотивира в доклада, като единствено отговарящи на целите на процедурата и създават неравнопоставеност между земеделските стопани, които са извършвали земеделска дейност в периода на COVID-19 пандемията и следва да бъдат допустимо за възстановяване от последиците от нея, както и за преодоляване на проблемите, които възпрепятстват конкурентоспособността и устойчивостта на аграрния сектор и ускоряване на неговата адаптация към климатичните промени, екологизацията на производството, цифровата трансформация, подобряване на генетичните ресурси  Допълнително в него е налична група „IIа. Култивирани гъби“, която не е ползвана в УК и УИ. | **Не се приема.**  Посоченият в предложението списък не касае критерий за допустимост, а е свързан с критерий за подбор. Приоритизиране на чувствителните сектори не произтича от нормативни задължения, а е във връзка с хоризонталната политика на МЗХ за подпомагането им. |
| 41. | e\*.t\*@gmail.com | 21.08.2023 | УСЛОВИЯ ЗА ИЗПЪЛНЕНИЕ  Списък на съкращения:  ПРЕДЛОЖЕНИЕ:  СНД да включи списък със съкращенията, които се ползват в УИ  ОСНОВАНИЕ:  В проекта на УИ липсва списък със съкращенията, които се ползват в него. КП, което поставя КП в ситуация да „гадае“ и търси определение за термин извън тези условия  I. Срок за изпълнение на одобрения проект и срок за мониторинг:  2. Съгласно чл. 132 от Регламент (ЕС, Евратом) 2018/1046, КП отговарят за съхранението на документация и разходооправдателни документи, включително статистически данни и други данни, отнасящи се до финансирането, както и записи и документи в електронен формат, в продължение на пет години след окончателно плащане или, когато няма такова плащане, след трансакцията на последното плащане. Когато финансирането не надхвърля 60 000 евро, този срок е три години.  ПРЕДЛОЖЕНИЕ:  СНД да включи в текста на параграфа и информацията от параграф 3 на чл. 132 от Регламент (ЕС, Евратом) 2018/1046  ОСНОВАНИЕ:  СНД е „прехвърлила“ текста само на параграф 1 от члена, а не е включила текста на параграф 3 от същия член, който е със следното съдържание „3. Записите и документите се съхраняват под формата на оригинали или заверени копия на оригиналите или на общоприети носители на информация, включително електронни версии на оригинални документи или документи, съществуващи единствено в електронна версия. При съществуващи електронни версии не се изискват оригинали, когато тези документи отговарят на приложимите правни изисквания, за да се смятат за равностойни на оригиналите и да се използват за одитни цели.“ и еднозначно определя изискванията към съхраняваните документи  I. Срок за изпълнение на одобрения проект и срок за мониторинг:  3. Крайните получатели се задължават да използват финансираните активи на определеното място и за предвидените по проекта цели за срок от три години, считано от датата на извършване на окончателното плащане по договора за предоставяне на безвъзмездна финансова помощ. За същия период КП са длъжни да спазват и ПНЗВ и подлежат на контрол при извършване на последваши проверки след плащане.  ПРЕДЛОЖЕНИЕ:  Текстът „извършване на окончателното плащане“ да се промени на „получаване на окончателното плащане“  ОСНОВАНИЕ:  КП не разполага с информация кога СНД е извършило окончателното плащане към негова банкова сметка, а единствено разполага с информация за датата, на която е получил това окончателно плащане | **1. Не се приема.**  Списък с използваните съкращения е наличен в пакета документи по процедурата и по-конкретно в Условията за кандидатстване.  **2. Не се приема.**  Регламент (ЕС, Евратом) 2018/1046 е с пряко приложение и затова СНД не намира основания в насоките да цитира всички текстове от Регламента.  **3. Не се приема.**  СНД не намира основание за коригиране на текста, имайки предвид условията на т. 6 от раздел „А. Техническо изпълнение на проектите“, подраздел „II. Критерии за допустимост, критерии за оценка, ангажименти и други задължения на крайните получатели“ - „Ангажименти и други задължения на КП“. |
| 42. | e\*.t\*@gmail.com | 21.08.2023 | УСЛОВИЯ ЗА ИЗПЪЛНЕНИЕ  II. Критерии за допустимост, критерии за оценка, ангажименти и други задължения на крайните получатели  Критерии за допустимост  1. За периода от датата на подаване на предложението за изпълнение на инвестиции до изтичане на срока за мониторинг, посочен в т. 3 от подраздел I, раздел А крайните получатели са длъжни да спазват критериите за допустимост, посочени в раздел 11.1. „Критерии за допустимост на кандидатите“ от Условията за кандидатстване с изключение на т. 2, б. „б“.  ПРЕДЛОЖЕНИЕ:  Да отпадне изключението за буква „б“ на т. 2 от раздел 11.1. „Критерии за допустимост на кандидатите“ от Условията за кандидатстване  ОСНОВАНИЕ:  СНД следва да гарантира равни условия към всички кандидати от момента на кандидатстване чрез подаване на ПИИ до приемане на оценителния доклад на Комисията  II. Критерии за допустимост, критерии за оценка, ангажименти и други задължения на крайните получатели  Критерии за оценка  1. За периода от датата на сключване на договора за финансиране до изтичане на срока по т. 3 от подраздел I, раздел А крайните получатели са длъжни да поддържат съответствие с всеки критерии за оценка, по който предложението е било оценено, съгласно списък с критериите за оценка и получените точки по всеки от тях, представляващи приложение към договора. Когато ДФЗ установи, че КП не спазва това задължение по отношение на критерии за оценка 5, 7 и 8, и броят на точките е под определения минимум за приема, за които е бил наличен разполагаем бюджет, ДФЗ отказва изцяло изплащане на финансовата помощ, съответно претендира възстановяване на изплатената финансова помощ.  ПРЕДЛОЖЕНИЕ:  1. Да се изключат от спазване критерии №№ 1 и 3  2. Да се поясни в кой официален документ н а СНД се записват точките, за които „определения минимум за приема, за които е бил наличен разполагаем бюджет“  ОСНОВАНИЕ:  1. КП не може да запази възрастта си без промяна.  Критерий № 3 е за заявени инвестиционни разходи, а в периода на изпълнение на ПИИ трябва да се контролират допустимите по ПИИ такива  2. СНД не посочва документ, от който КП може публично да разполагат с информация в периода на мониторинг на ПИИ за тези минимални точки  II. Критерии за допустимост, критерии за оценка, ангажименти и други задължения на крайните получатели  ПРЕДЛОЖЕНИЕ:  В разделът текста „проект“ да се замени с „предложението за изпълнение на инвестиции“  ОСНОВАНИЕ:  Процедурата разглежда „предложението за изпълнение на инвестиции“ | **1. Приема се по принцип.**  Представената обосновка е неясна.  **2.1. Приема се по принцип.**  Ангажиментите се отнасят за списък с критериите за оценка и получените точки по всеки от тях, представляващи приложение към договора.  **2.2. Приема се.**  **3. Приема се.** |
| 43. | e\*.t\*@gmail.com | 21.08.2023 | УСЛОВИЯ ЗА ИЗПЪЛНЕНИЕ  II. Критерии за допустимост, критерии за оценка, ангажименти и други задължения на крайните получатели  Ангажименти и други задължения на КП  1. Крайните получатели са длъжни да изпълнят изцяло одобрения проект в срока, посочен в договора и при спазване на крайните срокове за това, посочени в т. 1 от настоящите условия, съгласно таблицата за одобрените инвестиционни разходи, представляваща приложение 1 към договора.  Всяка придобита инвестиция/машина/ оборудване (актив), в края на проекта следва да бъде реално доставена на мястото на изпълнение на инвестицията, инсталирана, тествана и пусната в експлоатация, да се използва в производствения процес за целите на проекта. Всички доставени активи трябва да отговарят на техническите спецификации, предвидени в договора за финансиране, както и в договора/ите за тяхната доставка.  ПРЕДЛОЖЕНИЕ:  1. Да се поясни коя е точка 1  2. Да се поясни задължително ли е „тествана и пусната в експлоатация“ да се извършва извърши от доставчика и дали това трябва да е изрично включено и в офертата за доставка и монтаж/инсталиране  3. Да се поясни, че изискването „да се използва в производствения процес за целите на проекта“ е приложима в периодите през календарната година, когато се осъществява земеделската дейност  4. Да отпадне „в договора за финансиране, както и“  ОСНОВАНИЕ:  1. В различните раздели от УИ има повече от една такава точка 1 и не става ясно коя се има в предвид  2. В УК за кандидатстване липсва изисква към оферентите да включват в офертата си „тествана и пусната в експлоатация“, като в повечето случай тези действия са единствено във възможностите на КП в зависимост от периода на доставката и монтажа на актива и периода на земеделската му дейност през календарната година  3. В периодите от календарната година, в които не се осъществява земеделска дейност, активите се съхраняват в стопанството, но не се използват в производствения процес за целите на проекта и СНД не следва да констатира при проверка, че не се ползват по предназначение  4. В образецът на Приложение № 1 Договор за финансиране към УИ липсва приложение, в което да са включени техническите спецификации/КСС | **1.1. Приема се.**  **1.2. Не се приема.**  СНД не намира основание за въвеждане на допълнително рестриктивно условие. Обхвата и съдържанието на офертите е в зависимост от конкретните предложени дейности/активи.  **1.3. Не се приема.**  Цитираното в предложението условие е свързано и с разпоредбите на т. 6.3 от „Ангажименти и други задължения на КП“ от подраздел II, раздел А от Условията за изпълнение, а именно: *„не преустановяват подпомогнатата дейност поради каквито и да са причини, освен изменящите се сезонни условия за производство и/или предоставяне на услуги“.*  **1.4. Приема се по принцип.**  Приложение № 1 „Таблица за одобрените инвестиции“ към договора за финансиране се изготвя в съответствие с одобрените за подпомагане разходи.  Формулярът за кандидатстване и приложените към него документи в ИСМ-ИСУН 2020, достъпни на електронната страница на ИСМ-ИСУН 2020, раздел НПВУ, са допълнение като неразделна част от договора. |
| 44. | e\*.t\*@gmail.com | 21.08.2023 | УСЛОВИЯ ЗА ИЗПЪЛНЕНИЕ  II. Критерии за допустимост, критерии за оценка, ангажименти и други задължения на крайните получатели  Ангажименти и други задължения на КП  4.2. В края на изпълнението на инвестицията крайните получатели следва задължително да представят информация в рамките на окончателния ФТО относно осигуреното съответствие на инвестицията с всяка една от шестте екологични цели (посочени в раздел 16 от Условията за кандидатстване и Приложение № 4а към тях), която да дава увереност за спазване на принципа за „ненанасяне на значителни вреди“, включително и по отношение на дейностите, изпълнени в рамките на инвестицията от страна на партньора, в случай че същата (инвестицията) се изпълнява в партньорство. Крайните получатели следва да имат предвид, че при окончателното изпълнение на инвестицията подлежат на контрол, който да удостовери спазването на изискванията за прилагането на горепосочения принцип.  ПРЕДЛОЖЕНИЕ:  1. Подробно и ясно да се опише обхвата и минималното съдържанието на „информация, относно осигуреното съответствие на инвестицията с всяка една от шестте екологични цели  2. Да се опишат минималните количествени и качествено характеристиките на изисканата информация, които СНД ще приеме за отговарящи на „увереност за спазване на принципа за „ненанасяне на значителни вреди““  3. Да се поясни какво се има в предвид под „изпълнени в рамките на инвестицията от страна на партньора“ и „се изпълнява в партньорство“  ОСНОВАНИЕ:  1. В приложение № 4 към УК всеки кандидат е описал съответствието на инвестицията на условията по Приложение №4а от УК. С текста на точката не става ясно каква допълнителна информация очаква СНД да получи  2. Текстът на точката не предоставя нужната информация, включително и чрез приложимо определение за термина „увереност за спазване на принципа за „ненанасяне на значителни вреди““, като поставя КП в невъзможност да изпълни своите задължения по процедурата  3. В УК (раздел 12. Допустими партньори) е посочено „Неприложимо“, а по УИ се изисква разяснение спрямо такова | **Не се приема.**  Подробна указания за начина на попълване и обхвата на съдържанието на посочената информация се съдържат в Приложение № 4а към Условията за кандидатстване.  Образецът на финансово-технически отчет е част от Системата за управление и контрол на ПВУ (СУКПВУ), одобрена със Заповед № 526/01.07.2022 г. на заместник министър-председателя по еврофондовете и министър на финансите. Одобрената СУКПВУ е публично достъпна на официалната интернет страница на МФ със следното местоположение: Министерство на финансите > Начало >България и ЕС >Система за управление и контрол на Плана за възстановяване и устойчивост на Република България (https://www.minfin.bg/bg/1573). |
| 45. | e\*.t\*@gmail.com | 21.08.2023 | УСЛОВИЯ ЗА ИЗПЪЛНЕНИЕ  II. Критерии за допустимост, критерии за оценка, ангажименти и други задължения на крайните получатели  Ангажименти и други задължения на КП  4.7. да извършват за своя сметка плащанията към изпълнителите по одобреното предложение за изпълнение на инвестиции за разликата между размера на допустимите за финансово подпомагане разходи по проекта и окончателния размер на безвъзмездна финансова помощ.  ПРЕДЛОЖЕНИЕ:  Да се прецени дали точката не се припокрива с точка 4.3 и ако липсва припокриване да се поясни кой плащания няма да се приемат от СНД за еквивалентни на „за своя сметка“  ОСНОВАНИЕ:  Дублират се текстове в УИ и не е ясно кои са видове плащания, които няма да се приемат, като еквивалентни на „за своя сметка“  II. Критерии за допустимост, критерии за оценка, ангажименти и други задължения на крайните получатели  Ангажименти и други задължения на КП  6.5. не променят местоположението на подпомаганата дейност извън допустимите територии;  ПРЕДЛОЖЕНИЕ:  Да се поясни какъв е териториалния обхват на „допустимите територии“ спрямо мястото на изпълнение на ПИИ  ОСНОВАНИЕ:  В ПИИ се посочва място за изпълнение, а не териториален обхват, като допълнително липсва и определение на термина  II. Критерии за допустимост, критерии за оценка, ангажименти и други задължения на крайните получатели  Ангажименти и други задължения на КП  6.6. водят всички финансови операции, свързани с подпомаганите дейности, отделно в счетоводната си система с утвърдени сметки за отчитане на разходи по договора за финансиране или като използват отделни счетоводни аналитични сметки с подходящи номера, съдържащи № на договора за финансиране.  ПРЕДЛОЖЕНИЕ:  Да се поясни, че разходите по договора са само допустимите инвестиции по ПИИ  ОСНОВАНИЕ:  Не е еднозначно определен термина разход в точката, защото в общо приетото му ползване в обществено е за разходи за дейност, а не за активи, а по ПИИ се подпомагат активи  Б. Финансово изпълнение на проектите и плащане:  6. За представяне на документите и разясненията ДФЗ определя разумен срок, който не може да бъде по-дълъг от един месец. Срокът по т. 4 спира да тече до представянето на документите и разясненията.  ПРЕДЛОЖЕНИЕ:  Да се посочи минимален срок за предоставяне на документите, например 7 дни, а не „разумен срок“  ОСНОВАНИЕ:  Липсата на минимален срок за предоставяне на изискан документ може да постави КП в невъзможност да изпълни това свое задължение, например 2 дни, като искането за документа е изпратено от СНД в петък, 16.59ч.  Не е дефинират обхвата на „разумен срок“ за целите на точката и неговата връзка с видове документи, които СНД може да изиска, а това води и до възможност за прекомерна административна тежест върху КП | **1. Не се приема.**  Текстовете не се припокриват, а уреждат различни изисквания към собствения принос на КП.  **2. Не се приема.**  В раздел 4 „Териториален обхват“ са описани допустимите територии, а именно: *„Предложенията за изпълнение на инвестиции (ПИИ) по процедурата следва да бъдат изпълнени на територията на Република България.“*  **3. Не се приема.**  СНД не намира достатъчно основания за допълнителни пояснения към разходите по договора. Разходи по договора са всички разходи, включени в приложение № 1 „Таблица за одобрените инвестиции“ към договора.  **4. Не се приема.**  Срокът за предоставяне на документите и разясненията от КП може да се съобрази със спецификата ПИИ и сложността на установените неясноти. В тази връзка в СУК също не са посочени срокове. |
| 46. | e\*.t\*@gmail.com | 21.08.2023 | УСЛОВИЯ ЗА ИЗПЪЛНЕНИЕ  Б. Финансово изпълнение на проектите и плащане:  7. Срокът по т.4 спира да тече и в случаите на съмнение за сериозна нередност – за периода за извършване на проверка от специализираните структури на ДФЗ, но не повече от 3 месеца.  ПРЕДЛОЖЕНИЕ:  Да се поясни коя нередност е „сериозна“  ОСНОВАНИЕ:  В текста се ползва термин „сериозна нередност“, а в т. 5.3 е само „нередност“ и не става ясно с какъв обхват е първия и втория термин и спрямо кой нормативен акт се определя това  В. Мерки за информиране и публичност  ПРЕДЛОЖЕНИЕ:  Да се създаде ново приложение към УИ с пример образец на табела и стикер, които покриват със съдържание минималните условия на СНД за мерките по настоящия раздел  ОСНОВАНИЕ:  Наличието на примерен образец на табела и стикер еднозначно ще поясни на КП каква информация трябва да съдържат двата носителя за информираност и публичност, като няма да го поставя в нарушение на УИ поради неправилно разбиране на текстове на настоящия раздел  В. Мерки за информиране и публичност  Предвид това, крайните получатели са длъжни да посочват произхода и да осигуряват видимост на финансирането от Съюза, включително чрез поставяне на емблемата на Съюза и на подходящо указание за финансирането, например „финансирано от Европейския съюз – NextGenerationEU“, по-специално когато популяризират действията и резултатите от тях, като предоставят последователна, ефективна и пропорционална целева информация на различни видове публика, включително медиите и обществеността, като:  ПРЕДЛОЖЕНИЕ:  1. Да се поясни с текст какъв е произхода на финансирането от Съюза  2. Да се приложи web връзка за сваляне на файл с емблемата на Съюза  3. Да се поясни обхвата на термина „предоставят последователна, ефективна и пропорционална целева информация“  4. Да се поясни обхвата на термина „предоставят ефективна информация“  5. Да се поясни с текст кои са „различни видове публика“, извън медиите и обществеността  ОСНОВАНИЕ:  1. От текста на точката не става ясно какъв е произхода на финансиране от Съюза  2. В Приложение II от Регламент за изпълнение (ЕС) № 821/2014 е дадено описание и изисквания към емблемата на Съюза, но не и самата емблема, която като формат и характеристики ще се приема от СНД за целите на процедурата. Липсата на файл с тази емблема може да постави КП в невъзможност да изпълни своите задължения за информираност и публичност  3. Липсата на разбираемо в текста на точката определение за термина може да постави КП в невъзможност да изпълни своите задължения за информираност и публичност  4. Липсата на изчерпателна информация за различните видове публики поставя КП в невъзможност да изпълни своите задължения за информираност и публичност | **1. Приема се частично.**  Текстът на т. 5.3 е прецизиран.  В чл. 4, т. 4.2. от Общи условия към договорите за финансиране договора е определено кои нередности се считат за сериозни. Класификацията е въз основа на утвърдената от Министъра на финансите (на основание чл. 4а, ал. 4 от ПМС 157) Система за управление и контрол на плана за възстановяване и устойчивост на Република България, която от своя страна е в съответствие с т. 53 от преамбюла на Регламент (ЕС) № 2021/241 на Европейския парламент и на Съвета от 12 февруари 2021 година за създаване на Механизъм за възстановяване и устойчивост Споразумението за финансиране между Комисията и Република България.  **2. и 3. Не се приема.**  В раздел В. „Мерки за информиране и публичност“ има описание на изискванията към съдържанието на плаката - текстова и визуална информация.  Съгласно чл. 31 от ПМС 114/2022 ще бъде публикувано Ръководство за изпълнение на инвестициите за запознаване с изискванията за изпълнение на инвестициите по съответната процедура. Информация е налична на следния електронен адрес:  https://ec.europa.eu/regional\_policy/en/information/logos\_downloadcenter/. |
| 47. | e\*.t\*@gmail.com | 21.08.2023 | УСЛОВИЯ ЗА ИЗПЪЛНЕНИЕ  В. Мерки за информиране и публичност  • поставяне (след сключване на договора за финансиране до изтичане на периода на мониторинг, посочен в т. 3, от подраздел I, раздел А ) на минимум един плакат с информация за проекта (поне размер А3), в който се споменава финансовата подкрепа от МВУ, на видно за обществеността място, като например входа или фасада на сграда, където проектът се изпълнява.  ПРЕДЛОЖЕНИЕ:  Да се посочи минималния текст, който отговаря на условието за „споменава финансовата подкрепа от МВУ“  ОСНОВАНИЕ:  От текстът на точката не става ясно кой текст ще покрие минималното изискване на СНД за „споменаване“ на подкрепата от МВУ  В. Мерки за информиране и публичност  В случаите на закупуване на оборудване е необходимо да се поставят стикери върху всеки актив, придобит в рамките на инвестицията, включващи информация за финансовия принос чрез МВУ.  ПРЕДЛОЖЕНИЕ:  1. Да се изпише минималния текст, който описва „финансовия принос чрез МВУ“  2. Да се поясни, че извън предложения от СНД по предходната точка 1 текст на стикера не е задължително да се поставя друга информация  ОСНОВАНИЕ:  Стикерът е с ограничени размери и следва СНД да проверява, че съдържа минимален текст, който е предложен от нея по точката  В. Мерки за информиране и публичност  Неспазването на правилата за информация, комуникация и публичност може да доведе до непризнаване на част или на цялата стойност на извършените разходи по инвестицията, като ще бъдат прилагани съответни европейски и национални норми, както и правила, заложени в договора за финансиране.  ПРЕДЛОЖЕНИЕ:  Предлагам да се добави нов текст, с който СНД информира КП за констатирани нарушения на мерките за информиране и публичност и в срок до 1 месец да предостави доказателства, че е отстранил нарушенията  ОСНОВАНИЕ:  Констатиране на нарушение заради неясни и непълни текстове в УИ по отношение на задължения на КП не следва да са директно основание за налагане на санкция, а преди това трябва да се даде възможност за тяхното отстраняване от КП | **1. Не се приема.**  В раздел В. „Мерки за информиране и публичност“ има описание на изискванията към съдържанието на плаката - текстова и визуална информация.  **2. Не се приема.**  Както за плаката, така и за стикерите е посочено, че следва да съдържат информация за финансовия принос от МВУ. В тази връзка, за подробности относно съдържанието на стикера се прилагат указанията за плаката.  Съгласно чл. 31 от ПМС 114/2022 ще бъде публикувано Ръководство за изпълнение на инвестициите за запознаване с изискванията за изпълнение на инвестициите по съответната процедура. Информация е налична на следния електронен адрес:  https://ec.europa.eu/regional\_policy/en/information/logos\_downloadcenter/.  **3. Не се приема.**  В документите по процедурата е предвидена комуникация с крайните получатели във всички случаи при установени неясноти и непълноти, което е приложимо и преди налагане на санкции от различно естество. |
| 48. | e\*.t\*@gmail.com | 21.08.2023 | УСЛОВИЯ ЗА ИЗПЪЛНЕНИЕ  Г. Приложения към Условията за изпълнение  7. Документи изискуеми към искане за окончателно плащане – приложение № 7.  ПРЕДЛОЖЕНИЕ:  1. Да се приложи приложение „Искане за окончателно плащане“  2. Да се приложи „Таблица за разходите“  ОСНОВАНИЕ:  Посочените две приложение от документа по точка 7 не са налични в документите за обществено обсъждане към УК. Всички останали приложения, които са посочени в документа по точката са налични  Двата документа не са публикувани за обществено обсъждане в нарушение на чл. 5, ал. 2 от ПМС № 114  Г. Приложения към Условията за изпълнение  11. Самооценка за спазване на принципите и основните изисквания към изпълнението на МВУ съгласно Регламент (ЕС) 2021/241 (принципа за непричиняване на значителна вреда) – Приложение № 4 към УК.  ПРЕДЛОЖЕНИЕ:  Точката да отпадне  ОСНОВАНИЕ:  Документът е предоставен от кандидата при кандидатстване по процедурата и не следва да се изисква отново от СНД за целите на УК.  Допълнително е посочено, че образецът на документа е по УК, а не по УИ | **1. Приема се.**  **2. Не се приема.**  При изпълнението на ПИИ е възможно да настъпят различни от предварително описаните обстоятелства в Самооценка за спазване на принципите и основните изисквания към изпълнението на МВУ съгласно Регламент (ЕС) 2021/241 при кандидатстването. На етап кандидатстване се посочва тип разход с общи характеристики без конкретна марка и модел. Тъй като изискванията на ПНЗВ са едни и същи, то няма пречка Формулярът за самооценка да е един и същ. |
| 49. | e\*.t\*@gmail.com | 21.08.2023 | ПРИЛОЖЕНИЕ 1 - ДОГОВОР ЗА ФИНАНСИРАНЕ BG-RRP-6.00.4 КЪМ УСЛОВИЯ ЗА ИЗПЪЛНЕНИЕ  2.2. Срокът на изпълнение на инвестицията е 12 месеца, считано от датата на влизане в сила на договора, но не повече от максималния срок, предвиден в раздел 17 от Условията за кандидатстване по процедура чрез подбор на предложения за изпълнение на инвестиции от крайни получатели № BG-RRP-6.004 - „Инвестиции в технологична и екологична модернизация“. Същият може да бъде удължаван по взаимно споразумение на страните по реда на чл. 17 от Приложение 2 към договора, но не повече от максималния срок за изпълнение на инвестициите, определен в условията за кандидатстване по процедурата за предоставяне на средства от МВУ.  ПРЕДЛОЖЕНИЕ:  Срокът да бъде до 12месеца  ОСНОВАНИЕ:  В предложеният текст срокът е фиксиран на 12месеца и при изпълнение на ПИИ в по- кратък срок КП ще трябва да предложи мотивирано искане за неговата промяна, което е излишна административна тежест при отчитането на ПИИ  6.3. Плащането по договора ще бъде извършено по следния начин:  Окончателно плащане в размер, определен като към общата стойност на извършените допустими разходи за изпълнение на инвестицията се приложи процентът на безвъзмездно финансиране съгласно условията на чл. 1.1 от Договора.  Окончателното плащане се извършва при представяне чрез ИС на МВУ на:  - искане за плащане;  - окончателен Финансово-технически отчет (ФТО) [по образец];  - формуляр за самооценка [по образец] за съответствие с принципа за „ненанасяне на значителни вреди“, с което да покажат, че извършените инвестиции не вредят в значителна степен на екологичните цели по смисъла на член 17 от Регламент (ЕС) 2020/852  - финансова идентификационна форма [по образец съгласно УИ].  ПРЕДЛОЖЕНИЕ:  1. Да се подложи на обществено обсъждане образец на „окончателен Финансово-технически отчет“, който не е приложен към образците на документи към УИ  2. Да отпадне „формуляр за самооценка [по образец] за съответствие с принципа за „ненанасяне на значителни вреди“, с което да покажат, че извършените инвестиции не вредят в значителна степен на екологичните цели по смисъла на член 17 от Регламент (ЕС) 2020/852“  ОСНОВАНИЕ:  1. Не може да се осъществи обществено обсъждане върху образеца на документа, защото не е приложен към образците на документи към УИ  2. Формулярът няма образец към УИ и следва да се приеме, че е същият който кандидата/КП е представил при кандидатстване с ПИИ, което следва да се вземе в предвид и да не се изисква отново към „Окончателно плащане“ | **1. Приема се.**  **2.1. Не се приема.**  Посоченият в предложението „окончателен Финансово-технически отчет“ не е част от документите по чл. 5, ал. 1 от Постановление № 114 от 8 юни 2022 г. за определяне на детайлни правила за предоставяне на средства на крайни получатели от механизма за възстановяване и устойчивост.  Образецът на финансово-технически отчет е част от Системата за управление и контрол на ПВУ (СУКПВУ), одобрена със Заповед № 526/01.07.2022 г. на заместник министър-председателя по еврофондовете и министър на финансите. Одобрената СУКПВУ е публично достъпна на официалната интернет страница на МФ със следното местоположение: Министерство на финансите > Начало >България и ЕС >Система за управление и контрол на Плана за възстановяване и устойчивост на Република България (https://www.minfin.bg/bg/1573).  **2.2. Не се приема.**  При изпълнението на ПИИ е възможно да настъпят различни от предварително описаните обстоятелства в Самооценка за спазване на принципите и основните изисквания към изпълнението на МВУ съгласно Регламент (ЕС) 2021/241 при кандидатстването. На етап кандидатстване се посочва тип разход с общи характеристики без конкретна марка и модел. Тъй като изискванията на ПНЗВ са едни и същи, то няма пречка Формулярът за самооценка да е един и същ. |
| 50. | e\*.t\*@gmail.com | 21.08.2023 | ПРИЛОЖЕНИЕ 1 - ДОГОВОР ЗА ФИНАНСИРАНЕ BG-RRP-6.00.4 КЪМ УСЛОВИЯ ЗА ИЗПЪЛНЕНИЕ  Приложение 2: Общи условия към договорите за финансиране по Механизма за възстановяване и устойчивост (в електронен вариант в ИС на МВУ  ПРЕДЛОЖЕНИЕ:  Да отпадне текста „(в електронен вариант в ИС на МВУ“  ОСНОВАНИЕ:  1. Посоченият документ е приложение към договора и трябва да бъде неразделна част от него, съответно заверен с КЕП от двете страни, ведно с текста на самия договора.  Неговата липса към договора нарушава договорените условия между страните, като задължения по него се изнасят в трета страна(ИС на МВУ) и не може да се гарантира не промяната им спрямо договореното към датата на договора. ИС на МВУ не е страна по договора  СНД трябва да гарантира, че всички документи, които създават задължения на КП в периода на изпълнение на ПИИ са еднозначно идентифицирани към договора и конкретно спрямо тях ще може да се защитава интереса на СНД и на КП.  Приложение 1: Таблица за одобрените инвестиции  ПРЕДЛОЖЕНИЕ:  Да се подложи на обществено обсъждане образец на „Таблица за одобрените инвестиции“, който не е приложен към образците на документи към УИ  ОСНОВАНИЕ:  Не може да се осъществи обществено обсъждане върху образеца на документа, защото не е приложен към образците на документи към УИ  Приложение 1.1: Критерии за оценка  ПРЕДЛОЖЕНИЕ:  Да се подложи на обществено обсъждане образец на „Критерии за оценка“, който не е приложен към образците на документи към УИ  ОСНОВАНИЕ:  Не може да се осъществи обществено обсъждане върху образеца на документа, защото не е приложен към образците на документи към УИ | **1. Приема се.**  **2. Не се приема.**  Посочената в предложението таблица не е част от документите по чл. 5, ал. 1 от Постановление № 114 от 8 юни 2022 г. за определяне на детайлни правила за предоставяне на средства на крайни получатели от механизма за възстановяване и устойчивост.  **3. Не се приема.**  Посочената в предложението таблица не е част от документите по чл. 5, ал. 1 от Постановление № 114 от 8 юни 2022 г. за определяне на детайлни правила за предоставяне на средства на крайни получатели от механизма за възстановяване и устойчивост. |
| 51. | e\*.t\*@gmail.com | 21.08.2023 | ПРИЛОЖЕНИЕ 2 - ОБЩИ УСЛОВИЯ КЪМ ДОГОВОРА – ЗА ВСИЧКИ ПРОЦЕДУРИ КЪМ УСЛОВИЯ ЗА ИЗПЪЛНЕНИЕ  ОБЩИ УСЛОВИЯ  1.1.Крайният получател е длъжен да изпълни одобрения проект (предложение за изпълнение на инвестиция) по националния План за възстановяване и устойчивост (ПВУ), финансиран по Механизма за възстановяване и устойчивост (МВУ), съобразно описанието на инвестицията, съдържащо се в Приложение 1към договора. Изпълнението на инвестицията следва да се осъществи в съответствие с приложимото национално и европейско законодателство, принципите и правилата на МВУ, приложимите изисквания на националния ПВУ, Условията за кандидатстване и Условията за изпълнение по процедурата за подбор на крайни получатели, както и Ръководството за изпълнение на инвестициите по чл. 31т Постановление № 114 от 8 юни 2022 г. за определяне на детайлни правила за предоставяне на средства на крайни получатели от Механизма за възстановяване и устойчивост (ПМС № 114/2022), публикувани от Държавен фонд „Земеделие“ (ДФЗ) на официалната му интернет-страница.  ПРЕДЛОЖЕНИЕ:  1. Да се включи web връзка към подстраницата на сайта на ДФЗ където ще бъде публикувано „Ръководството за изпълнение на инвестициите по чл. 31, ал. 1 от31т Постановление № 114 от 8 юни 2022 г.“  2. „Ръководството за изпълнение на инвестициите по чл. 31, ал. 1 от31т Постановление № 114 от 8 юни 2022 г.“ да бъде публикувано и в страницата на процедурата в ИСУН  ОСНОВАНИЕ:  1. Сайтът на ДФЗ е със сложна структура от множество подстраници и КП се поставя в невъзможност да достъпи документа, ако в настоящите условия не се посочи точен адрес с възможност за избор  2. Публикуването на документа в страница на процедурата в ИСУН ще гарантира достъпа на КП във всеки момент до него, защото страницата на ДФЗ често е недостъпна или със затруднения за достъп и особено след като се пристъпи към промяна на нейния дизайн и структура  1.7.Крайният получател гарантира, че условията по членове 1, 2, 4, 5, 6, 7, 8, 9, 15 и 16 се отнасят и до всички негови изпълнители. Той е длъжен да включи разпоредби в този смисъл в договорите, които сключва с тези лица.  ПРЕДЛОЖЕНИЕ:  1. СНД да мотивира правната рамка на българското законодателство, по която вмененото задължение на КП може да се контролира и гарантира  2. Да отпаднат точки 1, 2 и 4  3. СНД да промени посочената в точка номерация на подточките от чл. 1  ОСНОВАНИЕ:  1. В текста на точката липсва описани на приложими норми от нормативни актове, които да позволят на КП да изпълни задължението си за гарантиране на описаните условия, а само е посочено да се включат „разпоредби в този смисъл в договорите, които сключва с тези лица“  2. КП не може да осъществява контрол за спазване от избрания изпълнител на задължението на точките, защото последния е самостоятелен стопански субект в пазарна среда, и единствено може да изисква документалната проследимост на операциите.  3. Номерацията на подточките на член 1 е „Х.Х“, а не само „Х“ | **1. Не се приема.**  Тъй като Ръководството не е публикувано все още на електронната страница на ДФЗ, не е възможно посочването на web връзка.  **2. Приема се по принцип.**  Текстовете са коригирани, като са взети предвид образеца на договор, изготвен от Министерство на финансите, и изискванията на Регламент (ЕС, Евратом) 2018/1046. |
| 52. | e\*.t\*@gmail.com | 21.08.2023 | ПРИЛОЖЕНИЕ 2 - ОБЩИ УСЛОВИЯ КЪМ ДОГОВОРА – ЗА ВСИЧКИ ПРОЦЕДУРИ КЪМ УСЛОВИЯ ЗА ИЗПЪЛНЕНИЕ  3.1.3. разходите не надхвърлят определените пределни цени и прагове за съответната категория, определени в условията за кандидатстване по процедурата за предоставяне на средства от МВУ и в одобреното предложение на изпълнение на инвестицията;  ПРЕДЛОЖЕНИЕ:  СНД да опише обхвана на термина „прагове за съответната категория“ за съответната процедура или да добави „ако е приложимо“ за него  ОСНОВАНИЕ:  Не е ясен обхвата на термина за целите на настоящата процедурата, при условията се прилагат за нея  3.1.4. разходите са за реално доставени продукти, извършени услуги, строителни и монтажни работи, и са подкрепени от съответни разходооправдателни документи или други документи с еквивалентна стойност; в разходооправдателните документи /фактурите/ трябва да е цитиран номера на договора за финансиране;  ПРЕДЛОЖЕНИЕ:  Да се включи възможност към фактурата да се прилага декларацията за деклариране на приложимостта на разхода към конкретен договор  ОСНОВАНИЕ:  Голяма част от програмните продукти за издаване на фактури са ограничени в размера на текста, който може да се включи в „Описание“ на фактурата, както и да се включи такъв текст, поради липсата на счетоводна обвързаност на реда със сметки при автоматичното й осчетоводяване в счетоводството на КП. Липсата на възможност с декларация към фактура да се удостоверява това обстоятелство създава административни, финансови и стопански затруднения пред КП за изпълняване на това задължение.  10.3.1. В срок до 5 работни дни след сключването на договор с последния избран изпълнител по ПИИ, КП следва да представи на ДФЗ чрез ИС на МВУ пълната документация по възлагането на договора за проверка.  ПРЕДЛОЖЕНИЕ:  1. Да се промени номерацията на подточката точките или да се добави липсващата точка 10.3  2. СНД да поясни чрез кой режим на „ИС на МВУ“ ще се предоставя информацията, например „Кореспонденция“  ОСНОВАНИЕ:  1. Липсва точка 10.3 или трябва да се промени номерацията на подточката  2. Не е посочен начина за представяне на информацията и коя функционалност на „ИС на МВУ“ трябва да се ползва за това. Допълнително, при стартирало изпълнение на ПИИ след входирането му в „ИС на МВУ“ и преди подписване на договора с ДФЗ кандидата няма достъп до „ИСУН 2020 – Модул за управление на проекти и отчитане“ и не може да предава информация по ПИИ | **1. Не се приема.**  В Условията за кандидатстване по процедурата за предоставяне на средства от МВУ не са определени прагове по категории. Следва да се има предвид, че Приложение 2 „Общи условия към договора“ е идентично в Насоките за кандидатстване по всички направления. В тази връзка, СНД не намира основания са извършване на корекции в текстовете.  **2. Приема се по принцип.**  Предвид възможността за стартиране изпълнението след подаване на ПИИ е добавено изискване за вписване на номера на ПИИ.  **3.1. Не се приема.**  СНД не намира достатъчно основания за извършване на корекции в заложените текстове.  **3.2. Приема се по принцип.**  Текстовете са редактирани, като на КП е предоставена възможност за представяне на пълната документация по възлагането на договора за проверка след сключване на договора за финансиране. След сключване на договора за финансиране кандидатите придобиват качество на крайни получатели и получават достъп до Модул за управление на проекти и отчитане на ИСУН 2020. |
| 53. | e\*.t\*@gmail.com | 21.08.2023 | ПРИЛОЖЕНИЕ 2 - ОБЩИ УСЛОВИЯ КЪМ ДОГОВОРА – ЗА ВСИЧКИ ПРОЦЕДУРИ КЪМ УСЛОВИЯ ЗА ИЗПЪЛНЕНИЕ  10.3.2.2. Когато избрания актив е включен в „Списък с активи, дейности и услуги, за които са определени пределни цени” – Приложение № 5 към условията за кандидатсване, КП се задължава да представи само договор с избрания изпълнител с включени марка, модел и подробни технически спецификации, съответстващи на техническите спецификации, заложени в представената оферта към датата на подаване на ПИИ. Избраният изпълнител следва да отговарят на изискванията на т. 8 от от Раздел 14.2. Условия за допустимост на разходите от условията за кандидатстване.  ПРЕДЛОЖЕНИЕ:  Да отпадне „включени марка, модел и“  ОСНОВАНИЕ:  Липсва подобно изискване към договора по 10.3.2.1  Липсва изискване марка и модел да се посочват в офертата по настоящата точка, офертата по точка 10.3.2.1 и офертата по УК  Липсата на тази информация в офертите, но налична в договора не гарантира идентично на оферирания и договорен разход  10.3.2.5. В срок до два месеца от предоставяне на документите по 10.3.2.1. и 10.3.2.2. ДФ „Земеделие” съгласува избора на доставчик/изпълнител.  ПРЕДЛОЖЕНИЕ:  Срокът „до два месеца“ да се намали на „до един месец“  ОСНОВАНИЕ:  СНД не е мотивира в доклада този дълъг срок за съгласуване на една или две оферти и договора, като се очаква да се обработват около 636 ПИИ с договор.  Дългият срок само ограничава възможността за изпълнение на ПИИ от КП и го поставя в зависимост от работата на служителите на ДФЗ, като не е дадено право срока за изпълнение по УИ да се удължава автоматично със срока на забавата от страна на ДФЗ с дните над срока по точката  10.4. Ако Крайният получател не представи ФТО и/или документацията по чл. 10.3.1 и 10.3.2 на ДФЗ и/или упълномощените от него лица и не представи приемливо и изчерпателно писмено обяснение относно неизпълнението на това си задължение, ДФЗ има право да прекрати договора по реда на чл. 20.2.xii) и да изиска възстановяване на недължимо платените суми по реда на чл. 13.  ПРЕДЛОЖЕНИЕ:  СНД да поясни обхвата на „приемливо и изчерпателно писмено обяснение“, което ще се прилага за целите на процедурата  ОСНОВАНИЕ:  СНД не е поясни минималния обхват на термина, който ще се приема за изпълнено задължение по точката от страна на КП за целите на процедурата, а липсата на такова поставя КП в зависимост от субективните качества на експерта на ДФЗ по отношение на неговите знания и информираност по ПИИ | **1. Не се приема.**  Оферентите предлагат конкретни активи, които се идентифицират с марка, модел и др.  **2. Не се приема.**  СНД не намира достатъчно основания за извършване на корекции в заложените текстове. Срокът „до два месеца“ позволява извършване на съгласуването и в по-кратък срок.  **3. Не се приема.**  СНД не намира достатъчно основания за извършване на корекции в заложените текстове. Обхватът на писменото обяснение зависи от спецификата на конкретното ПИИ и не може да бъде унифициран. |
| 54. | e\*.t\*@gmail.com | 21.08.2023 | ПРИЛОЖЕНИЕ 2 - ОБЩИ УСЛОВИЯ КЪМ ДОГОВОРА – ЗА ВСИЧКИ ПРОЦЕДУРИ КЪМ УСЛОВИЯ ЗА ИЗПЪЛНЕНИЕ  10.6. Крайният получател трябва да предоставя на ДФЗ, МЗХ и/или упълномощените от тях лица, както и на всички национални и европейски контролни и одитиращи органи, извършващи проверки, цялата изисквана информация относно изпълнението на инвестицията в изрично определения от тях срок.  ПРЕДЛОЖЕНИЕ:  СНД да заложи минимален срок за предоставяне на изисканата информация, който например да бъде 7 работни дни  ОСНОВАНИЕ:  Липсата на минимален срок за предоставяне на изискани данни или документи може да постави КП в невъзможност да изпълни това свое задължение, защото ДФЗ не е отчело факти и обстоятелства, които произтичат от исканите документи  10.8. Страна по договора, извършила или възложила извършване на оценка относно одобрения проект (инвестиция по ПВУ), предоставя копие от доклада за оценката на другата страна.  ПРЕДЛОЖЕНИЕ:  СНД да заложи максимален срок за предаване на доклада  ОСНОВАНИЕ:  Липсата на максимален срок може да поставя другата страна в невъзможност да възрази по нея, което да преустанови възникването на съдебни спорове между страните  11.4. ДФЗ се произнася по ФТО в съответствие с приложимите към изпълнението и отчитането на инвестицията правила и изисквания, като одобрява изцяло или частично изпълнението на инвестицията и постигнатите цели, или отхвърля отчета. Извън случаите на поетапно частично изпълнение, предвидени в описанието на инвестицията – Приложение 1, ДФЗ може да приеме окончателно частично изпълнение на инвестицията, като вземе предвид дали и доколко частичното изпълнение е приемливо с оглед характера и целите на инвестицията, вкл. доколко целите и свързаните с тях дейности са делими, и доколко тези цели са били изпълнени и/или могат впоследствие да бъдат изпълнени.  ПРЕДЛОЖЕНИЕ:  Да се добави текст, с който се задължава ДФЗ да уведоми с административен акт КП за одобрения размер на разходите по ПИИ и неодобрения размер на разходите, като посочи основанията и мотивите за това.  ОСНОВАНИЕ:  СНД не е предвидило ред, по който КП да получа обратна информация вида и размера на неодобрените разходи по ПИИ и основанията и мотивите за това, и по този начин да има възможност да защити своите права по настоящата процедурата пред по- горна инстанция или пред съда  16.3. Всяка публикация на крайния получател, под каквато и да е форма и в каквото и да е средство за осведомяване, в това число и интернет, трябва да съдържа следното заявление:  ПРЕДЛОЖЕНИЕ:  СНД да поясни, че точката се отнася само за публикации, които са свързани с ПИИ  ОСНОВАНИЕ:  Предложеният текст задължава КП за всяка своя публикацията да изпълнява задължението по точката, а не само за тези, които са свързани с ПИИ | **1. Не се приема.**  СНД не намира достатъчно основания за извършване на корекции в заложените текстове. Срокът за предоставяне на информацията зависи от нейният обем и обхват, от спецификата на конкретното ПИИ и не може да бъде унифициран.  **2. Не се приема.**  СНД не намира достатъчно основания за извършване на корекции в заложените текстове.  **3. Приема се.**  **4. Не се приема.**  СНД не намира достатъчно основания за извършване на корекции в заложените текстове. Общите условия (Приложение № 2 към Условията за изпълнение) са към договора за финансиране на конкретното ПИИ. |
| 55. | e\*.t\*@gmail.com | 21.08.2023 | ПРИЛОЖЕНИЕ 2 - ОБЩИ УСЛОВИЯ КЪМ ДОГОВОРА – ЗА ВСИЧКИ ПРОЦЕДУРИ КЪМ УСЛОВИЯ ЗА ИЗПЪЛНЕНИЕ  16.4. Крайният получател упълномощава министерство на земеделието и храните, ДФЗ, националните контролни и одитиращи органи, Европейската комисия, Европейската служба за борба с измамите, Европейската сметна палата и упълномощените от тях външни одитори да публикуват неговото наименование и адрес, предназначението на отпуснатата безвъзмездно финансиране, максималния размер на помощта и съотношението на безвъзмездното финансиране към допустимите разходи по инвестицията.  ПРЕДЛОЖЕНИЕ:  СНД да добави в публикуваната информация ЕИК/БУЛСТАТ и място на изпълнение на инвестицията по ПИИ  ОСНОВАНИЕ:  Посочените нови данни позволяват осъществяване на обществен контрол върху КП за изпълнение на ПИИ и контрол в периода на мониторинг за спазване на публично достъпни задължения по процедурата. Адресът на КП не е задължително да бъде място за изпълнение на инвестицията  17.4. Изменението на договора влиза в сила след сключване на допълнително споразумение между ДФЗ и крайния получател.  При специфични формални или маловажни промени, страните могат да постигнат съгласие за изменение на договора в рамките на разменената между тях кореспонденция във връзка с изменението, в т.ч. кореспонденция през ИС на МВУ. В тези случаи допълнителното споразумение се счита за сключено по силата и при условията на разменената кореспонденция, без за това да е необходимо изричното подписване на нарочен двустранен писмен или електронен документ.  ПРЕДЛОЖЕНИЕ:  1. Кореспонденцията да бъде само през ИС на МВУ  2. Да отпадне „В тези случаи допълнителното споразумение се счита за сключено по силата и при условията на разменената кореспонденция, без за това да е необходимо изричното подписване на нарочен двустранен писмен или електронен документ.“  ОСНОВАНИЕ:  1. Цялата кореспонденция да бъде налична на едно място и ако се разреши кореспонденция извън ИС на МВУ да се вмени задължение на ДФЗ да я прикачва към ПИИ в системата.  2. Всяка договорка между страните трябва да е документирана в нарочен документ, който е подписан от страните, и за целите на договора това е допълнителното споразумение. Предложеният текст не уточнява разменената кореспонденция от какъв служител на ДФЗ и с какви права ще се приеме и дали изп. директор на ДФЗ би бил съгласен с това | **1. Не се приема.**  СНД не намира достатъчно основания за извършване на корекции в заложените текстове, тъй като условието е в съответствие с изискването на Регламент (ЕС, Евратом) 2018/1046.  **2. Приема се частично.**  В Общите условия към договора за финансиране (Приложение № 2 към Условията за изпълнение) са описани случаите, в които за изменението на договора не се подписва изричен двустранен писмен или електронен документ. |
| 56. | e\*.t\*@gmail.com | 21.08.2023 | ПРИЛОЖЕНИЕ 2 - ОБЩИ УСЛОВИЯ КЪМ ДОГОВОРА – ЗА ВСИЧКИ ПРОЦЕДУРИ КЪМ УСЛОВИЯ ЗА ИЗПЪЛНЕНИЕ  17.4.2. За изменението на договора не се подписва изричен двустранен писмен или електронен документ и в следните случаи:  iii) при промени на предвидената за изпълнение инвестиция, в случай че:  a. не се променя вида на одобрените инвестиционни разходи, и/или  b. не се надвишават праговете, описани в Условията за кандидатстване;  ПРЕДЛОЖЕНИЕ:  СНД да поясни дали по буква „а“ има в предвид типа на инвестицията или друго  ОСНОВАНИЕ:  От предложения текст не става ясно какво има в предвид СНД под „не се променя вида“- типа или специфични характеристики на разхода, и дали промяна на мярка и модел, която не променя специфичните характеристики на разхода е такъв вид промяна | **Приема се.** |
| 57. | e\*.t\*@gmail.com | 21.08.2023 | ПРИЛОЖЕНИЕ 6 - ФИНАНСОВА ИДЕНТИФИКАЦИЯ  ФИНАНСОВА ИДЕНТИФИКАЦИОННА ФОРМА КЪМ УСЛОВИЯ ЗА ИЗПЪЛНЕНИЕ  ПРЕДЛОЖЕНИЕ:  Да се промени начина на въвеждане на данните във формата от „буква по буква“ на „дума/текст“  ОСНОВАНИЕ:  Предложеният образец на формата изисква въвеждане на данните буква по буква във всяка отделна клетка за дадено поле, например име и адрес, което е ИЗКЛЮЧИТЕЛНО НЕФУНКЦИОНАЛНО И ВРЕМЕЕМКО, по отношение на внимание и концентрация, която трябва да се положат за попълване на всяка една буква от даденото поле и внимание при придвижване в следваща клетка на да не се пропусне празна такава.  Формата не е функционална и машинно чете на данни в нея, защото няма заложени контролни проверка на въведените данни, по които да работи и алгоритъма за машинно четене  Допълнително в точка 10 от „А. Общи документи“ от Приложение № 7- Документи за окончателно плащане е записано „10. Финансово идентификационна форма – Приложение 6. Представя се във формат „pdf“ или „jpg“.“, като посочените формати не са машинно четими | **Не се приема.**  Предложението е неясно с оглед на обвързването на „машинно четене“ с попълване на формуляра. |
| 58. | e\*.t\*@gmail.com | 21.08.2023 | ПРИЛОЖЕНИЕ 7 КЪМ УСЛОВИЯ ЗА ИЗПЪЛНЕНИЕ  ДОКУМЕНТИ ЗА ОКОНЧАТЕЛНО ПЛАЩАНЕ  А. Общи документи  1. Искане за окончателно плащане, ведно с Таблица за разходите към него във формат .xls и във формат .pdf (по утвърден образец на изпълнителния директор на ДФЗ). Документите във формат .pdf следва да са подписани  ПРЕДЛОЖЕНИЕ:  Да се подложи на обществено обсъждане „Искане за окончателно плащане, ведно с Таблица за разходите към него“, която е посочена, че е по образец  ОСНОВАНИЕ:  Към УИ липсва образец на „Искане за окончателно плащане, ведно с Таблица за разходите към него“ и не може да се осъществи обществено обсъждане по нейното съдържание  А. Общи документи  4. Извлечения от обособените аналитични счетоводни сметки, специално открити за проекта, които КП са длъжни да водят по време на изпълнение на договорите за финансиране. Представя се във формат „pdf“ или „jpg“.  ПРЕДЛОЖЕНИЕ:  1. СНД да поясни какво е минималното съдържание на „Извлечения от обособените аналитични счетоводни сметки“, което ще се приема за отговарящо на точката  2. СНД да поясни трябва ли да е налице заверка от съставител и/или ръководител на КП за да се приеме извлечението за целите на точката. Ако трябва заверка с подпис- ще се приема ли такава с КЕП  ОСНОВАНИЕ:  1. Предложеният текст не уточнява минималното съдържание на извлечението, което води до субективна оценка от служител на ДФЗ относно включената в него информация и дали тя отговаря на минималната такава по точката. Допълнително, в резултатите от първото обществено обсъждане на предложение по точката е дадено разяснение „3. Приема се по принцип. Аналитичните счетоводни сметки и извлеченията от тях следва да са в съответствие с Националните счетоводни стандарти.“, но при проверка на НСС ( https://www.minfin.bg/upload/88/DDS-20-2004-NSS-ANNEX2.pdf ) от сайта на МФ липсват образци или условия за минимално съдържание на извлечението по точката.  2. Предложеният текст не уточнява дали ще се приеме документа без подпи и/или печат за целите на точката  А. Общи документи  12. Самооценка за спазване на принципите и основните изисквания към изпълнението на МВУ съгласно Регламент (ЕС) 2021/241 (принципа за непричиняване на значителна вреда) – Приложение № 4 към УК. Представя се във формат „pdf“ или „jpg“.  ПРЕДЛОЖЕНИЕ:  Документът да отпадне  ОСНОВАНИЕ:  Документът е прикачен от кандидата при кандидатстването по процедурата и ДФЗ разполагат с него в „ИС на МВУ“ и не следва да се изисква отново от КП, като в текста на точката липсва опция, че се представя, ако има променя в описаните в него обстоятелства | **1. Приема се по принцип.**  **2. Не се приема.**  СНД е уточнила изискуемия документ, като същия трябва да съдържа информация, свързана с ППИ.  **3. Не се приема.**  При изпълнението на ПИИ е възможно да настъпят различни от предварително описаните обстоятелства в Самооценка за спазване на принципите и основните изисквания към изпълнението на МВУ съгласно Регламент (ЕС) 2021/241 при кандидатстването. На етап кандидатстване се посочва тип разход с общи характеристики без конкретна марка и модел. Тъй като изискванията на ПНЗВ са едни и същи, то няма пречка Формулярът за самооценка да е един и същ. |
| 59. | e\*.t\*@gmail.com | 21.08.2023 | ПРИЛОЖЕНИЕ 7 КЪМ УСЛОВИЯ ЗА ИЗПЪЛНЕНИЕ  ДОКУМЕНТИ ЗА ОКОНЧАТЕЛНО ПЛАЩАНЕ  Б. Специфични документи по видове разходи:  2. Закупуване, и/или инсталиране на нови машини, съоръжения и оборудване.  2.1. Протокол за проведена 72-часова проба при експлоатационни условия. За целите на настоящата процедура, не се изисква за земеделска техника и прикачен инвентар.. Представя се във формат „pdf“ или „jpg“  ПРЕДЛОЖЕНИЕ:  СНД да поясни с какви данни се представя протокола, когато приемането и отчитането на активите по ПИИ са в период без производство на земеделска продукция, поради сезонния характер на същата, и активите не могат да се подложат на проби при експлоатационни условия  ОСНОВАНИЕ:  Документът се изисква задължително за всички активи, освен изключените от текста на точката, но СНД не дава яснота за съставянето му в период без производство на земеделска продукцията, която например подлежи на почистване, сортиране, опаковане от актив по ПИИ | **Не се приема.**  Документът се изготвя в съответствие с действащата нормативна уредба в областта. |
| 60. | e\*.t\*@gmail.com | 21.08.2023 | ПРИЛОЖЕНИЕ 7 КЪМ УСЛОВИЯ ЗА ИЗПЪЛНЕНИЕ  ДОКУМЕНТИ ЗА ОКОНЧАТЕЛНО ПЛАЩАНЕ  Б. Специфични документи по видове разходи:  4. Закупуване на софтуер.  4.1. Сертификат за автентичност и лицензен договор, регистрационна карта. Представя се във формат „pdf“ или „jpg“.  ПРЕДЛОЖЕНИЕ:  1. СНД да включи в текста приложимите нормативни актове, които описват изискванията и условията за издаване на посочения „Сертификат за автентичност“, включително и неговото минимално съдържание. Ако СНД не може да посочи приложимите нормативни актове спрямо „Сертификат за автентичност“ да посочи минималното съдържание на документа, което ще се приеме за отговарящо по точката  2. СНД да включи в текста приложимите нормативни актове, които описват изискванията и условията към „лицензен договор“, включително и неговото минимално съдържание. Ако СНД не може да посочи приложимите нормативни актове спрямо „лицензен договор“ да посочи минималното съдържание на документа, което ще се приеме за отговарящо по точката  3. СНД да включи в текста приложимите нормативни актове, които описват изискванията и условията към „регистрационна карта“, включително и неговото минимално съдържание. Ако СНД не може да посочи приложимите нормативни актове спрямо „регистрационна карта“ да посочи минималното съдържание на документа, което ще се приеме за отговарящо по точката  ОСНОВАНИЕ:  1. СНД не е насочил КП към нормативен акт и не е описал минималното съдържание на документ, което се приема за достатъчно за документа  1. СНД не е насочил КП към нормативен акт и не е описал минималното съдържание на документ, което се приема за достатъчно за документа. От друга страна според практиката на Съда на Европейския съюз и по-конкретно в дело С-128/11 Oracle vs Usedsoft лицензията на софтуер се разглежда като договор за продажба на копие от програмата. Ключова е думата „копие“, тъй като с нейното използване се запазва правото на собственост върху оригиналния продукт (алгоритъмът, с който е програмиран софтуерът). В тази връзка СНД да прецени дали да не промени вида на договора по точката  2. СНД не е насочил КП към нормативен акт и не е описал минималното съдържание на документ, което се приема за достатъчно за документа | **Не се приема.**  Формáта и вида на посочените документи се определя от неговия издател и следва да отговорят на регулациите, при които изпълнява дейността си съответния оператор. |
| 61. | Добруджански Овощарски съюз  Съюз на Дунавските Овощари  Българска Асоциация на Производителите на Оранжерийна Продукция  Национален Съюз на Градинарите в България  Българска Асоциация на Малино производителите и ягодоплодните | 21.08.2023 | Производителите на плодове и зеленчуци разглеждайки новите насоки за кандидатстване по национален план за възстановяване и устойчивост, Компонент Устойчиво земеделие, Процедура № BG-RRP-6.004 „Инвестиции в технологична и екологична модернизация“ качени за обществено обсъждане на 24.06.2023г. и по-точно на критерии и методика за оценка на предложения за изпълнение на инвестиции установяваме, че те са заложени в ущърб на нашите производители от така наречените „Приоритетни“ сектори.. Тук прозира лобито на големите земеделски производители, отглеждащи десетки хиляди декара земя за зърно производство Критериите са така преправени, че да не се допуснат младите и по-малки земеделски производители за сметка на тези дружества с десетки милиони оборот и печалба. По - долу ще направим съпоставка между първоначално обявените критерии и новия им вариант.  Критерии и методика за оценка на предложения за изпълнение на инвестиции   |  |  |  |  |  |  | | --- | --- | --- | --- | --- | --- | | **№** | **Критерии** | **Минимално изискване (преди промените)** | **Минимално изискване (след промените)** | **Максимален праг (преди промяната)** | **Максимален праг (след промяната)** | | *А* | *Б* | *В* | *Г* | *Д* | *Е* | | *1* | *ПИИ, представени от кандидати до 50 години включително.* | *ПИИ са представени от физически лица и ЕТ на възраст:*  *• от 18 до 40 години включително – 5 точки*  *• от 41 до 50 години включително - 3 точки* | *ПИИ са представени от физически лица, ЕТ или ЕООД, за които физическото лице, физическото лице-търговец или физическото лице – управител и едноличен собственик на капитала е на възраст от 18 до 40 години включително* | *5* | *3* | | *2* | *Проектни предложения, представени от кандидати - жени* | *ПИИ са представени от жени - физически лица и ЕТ.* | *ПИИ са представени от физически лица, ЕТ или ЕООД, за които физическото лице, физическото лице-търговец или физическото лице – управител и едноличен собственик на капитала е жена* | *5* | *3* | | *3* | *Заявен размер на инвестиционните разходи* | *ПИИ със заявен размер на инвестиционните разходи от 10 000 до 500 000 лв. вкл. получават 20 точки. За ПИИ със заявен размер на инвестиционните разходи над 500 000 лв. точките се изчисляват, като от максималният брой точки "20" се изважда резултатът от разделянето на горницата над 500 000 лв. на 25 500 и резултатът се записва с точност до 0,000001.*  *Минимум - 0 т. / Максимум - 20 т.*  *Пример:*  *1) 20 т., ако 10000<= ПИИ <= 500000*  *2) точки = 20-(ПИИ-500000)/ 25000* | *ПИИ със заявен размер на инвестиционните разходи от 30 000 до 500 000 лв. вкл. получават 5 точки. За ПИИ със заявен размер на инвестиционните разходи над 500 000 лв. точките се изчисляват, като от максималният брой точки "5" се изважда резултатът от разделянето на горницата над 500 000 лв. на 100 000 и резултатът се записва с точност до 0,000001.*  *Минимум - 0 т. / Максимум - 5 т.*  *Пример:*  *1) 5 т., ако 30000<= ПИИ <= 500000*  *2) точки = 5-(ПИИ-500000)/ 100000* | *20* | *5* | | *4* | *Финансовото състояние на кандидата обезпечава реализирането на инвестициите по ПИИ* | *Съотношението между заявената стойност на ПИИ и средноаритметичният размер на оперативната печалба на кандидата от последните три завършени финансови години (2019, 2020 и 2021 г.) е:*  *• по-малко или равно на 2 – 15 точки;*  *• по-голямо от 2 и по-малко или равно на 3 – 14 точки;*  *• по-голямо от 3 и по-малко или равно на 4 – 10 точки;*  *• по-голямо от 4 и по-малко или равно на 5 – 6 точки;*  *• по-голямо от 5 и по-малко или равно на 6 – 2 точки;*  *• по-голямо от 6 – 0 точки* | *Съотношението между заявената стойност на ПИИ и средноаритметичният размер на нетни приходи от продажби на продукция на кандидата от три завършени финансови години (2020, 2021 и 2022 г.) е:*  *• по-малко или равно на 2 – 15 точки;*  *• по-голямо от 2 и по-малко или равно на 3 – 14 точки;*  *• по-голямо от 3 и по-малко или равно на 4 – 13 точки;*  *• по-голямо от 4 и по-малко или равно на 5 – 11 точки;*  *• по-голямо от 5 и по-малко или равно на 6 – 9 точки;*  *• по-голямо от 6 и по-малко или равно на 7 – 7 точки;*  *• по-голямо от 7 и по-малко или равно на 8 – 5 точки;*  *• по-голямо от 8 и по-малко или равно на 9 – 3 точки;*  *• по-голямо от 9 и по-малко или равно на 10 – 1 точка* | *15* | *15* | | *5* | *Кандидатът е производител на биологични продукти* | *Кандидатът е биологичен оператор, който има сключен договор за контрол и сертификация по правилата на биологичното производство преди 01.01.2023 г.* | *Кандидатът е биологичен оператор, който има сключен действащ договор за контрол и сертификация по правилата на биологичното производство преди 01.01.2023 г. за всички видове земеделски култури и/или животни, с които се кандидатства и са описани в таблици 3 и 4 на Приложение № 2 „Основна информация“* | *10* | *10* | | *6* | *Кандидат с история като земеделски стопанин* | *Кандидатът има регистрация като земеделски стопанин за последните четири стопански години (2019/2020, 2020/2021, 2021/2022, 2022/2023)* | *Кандидатът има регистрация като земеделски стопанин за следните четири стопански години 2019/2020, 2020/2021, 2021/2022, 2022/2023* | *10* | *20* | | *7* | *ПИИ с инвестиции и дейности, насочени в сектор „Плодове и зеленчуци“, и/или сектор „Животновъдство“, и/или сектор „Етеричномаслени и медицински култури“, съгласно Приложение № 9* | *Приоритет получават ПИИ с посочените култури и/или животни, съгласно Приложение №* 9 *и включени в Таблица 1 и Таблица 2 в Приложение № 3. В случаите, при които в една от двете и/или в двете таблици (1 и 2) от Приложение № 3 са включени култури и/или животни, извън списъка по Приложение №* 9*, то точки по критерия не се получават.* | *Приоритет получават ПИИ с посочените култури и/или животни, съгласно Приложение №* 9 *и включени в Таблица 3 и Таблица 4 в Приложение № 2. В случаите, при които в една от двете и/или в двете таблици (3 и 4) от Приложение № 2 са включени култури и/или животни, извън списъка по Приложение №* 9*, то точки по критерия не се получават.* | *20* | *15* | | *8* | *ПИИ с екологични инвестиции* | *Приоритет се присъжда за ПИИ, в които повече от 50 % от заявените за подпомагане разходи са за доставка и монтаж на машини, оборудване и инсталации за управление и оползотворяване на отпадъците от земеделското производство, третиране и оползотворяване на растителен и животински торов отпадък, вкл. за компостиране, метанизация* ***и/или*** *за производството на биогорива или енергия от възобновяеми източници в стопанствата за собствено потребление* | *Приоритет се присъжда за ПИИ, в които повече от 20 % от одобрените за подпомагане разходи са за доставка и монтаж на машини, оборудване и инсталации за производството на енергия от фотоволтаични системи в стопанствата за собствено потребление* | *10* | *10* | | ***Общ брой точки по критериите за оценка на ПИИ:*** | | | | ***95*** | ***81*** |   По т.3 Заявен размер на инвестиционните разходи - От сравнителната таблица се вижда, че точките за проекти до 500 000 лв. са драстично намалени от 20 на 5, т.е. няма никакъв стимул да се кандидатства с проекти с по-малък бюджет и така да има възможност повече земеделци да получат финансиране. Също така условието средноаритметичният размер на оперативната печалба на кандидата от последните три завършени финансови години (2019, 2020 и 2021) е заменено със средноаритметичният размер на нетни приходи от продажби на продукция на кандидата от три завършени финансови години (2020, 2021 и 2022). Това условие отново нарежда големите земеделски производители на първо място на опашката за финансиране, понеже не може земеделски производител, отглеждащ 100 крави или 100 дка трайни насаждения да се мери с такъв, който отглежда 100 000 дка зърно.  Настояваме да се промени така : Заявен размер на инвестиционните разходи да е средноаритметичният размер на оперативната печалба на кандидата от последните три завършени финансови години (2020, 2021 и 2022г.)  Прави впечатление, че са увеличени и точките от 10 на 20 за земеделски производители с 4 и повече години история. Това дискриминационно условие отново дава предимство на големите фирми с история и дискредитира младите земеделски производители, които се нуждаят от финансиране много повече от тези дружества, които получават милиони субсидии по директните плащания.  Настояваме да се запази първия вариант и да се дават 10 точки на земеделски производители с 3 години история.  По т.1 проекти, представени от кандидати до 50 години включително. Намлени са и точките са млади земеделци до 40 години и жени от 5 на 3. Как ще стимулираме навлизането на млади хора в земеделието като ги режем още на ранкинга.  Настояваме да се запази първият вариант и да се признават 5 точки за кандидати до 50г.  По т.7 ПИИ с инвестиции и дейности, насочени в сектор „Плодове и зеленчуци“, и/или сектор „Животновъдство“, и/или сектор „Етеричномаслени и медицински култури“, съгласно Приложение № 9. С новото предложение по критерии и методика за оценка на предложения за изпълнение на инвестиции земеделското министерство не свършва до тук, а напротив с намаляване на точките за приоритетните сектори от 20 на 15 за земеделски производители отглеждащи животни, плодове и зеленчуци те забиват поредния пирон в ковчега на родното производство. Непрестанно се коментира, че българския пазар се залива от вносни плодове и зеленчуци, поради липса на родни, знае се че едва 30- 40% от продажбата на плодове и зеленчуци на българския пазар е българско, но това не пречи да се отнеме предимството на родните производители в чувствителните сектори.  Искаме да направим едно сравнение за шанса един земеделски производител да кандидатства по Процедура № BG-RRP-6.004 преди и след промените в критериите за подбор. Взимаме един земеделски производител мъж на 30 години отглеждащ 100 дка трайни насаждения от приоритетен сектор, занимаващ се с това от три години. За неговото стопанство е необходимо да си закупи малък трактор до 100 к.с. и прикачен инвентар в зависимост от стопанството и нуждите, като общата сума на инвестицията е около 300 000 лв. Той би получил преди промените 45 т., докато след промените те намаляват на 23т.  5 – възраст до 40г. 3 - възраст до 40г.  20 – проект до 500 000лв. 5 - проект до 500 000лв.  20 – чувствителен сектор. 15 - чувствителен сектор.  Така предложената проект на методика за оценка на предложения за изпълнение на инвестиции е в полза на крупното, конкурентноспособно и устойчиво земеделие в България , но земеделските производители, които са на ръба на оцеляването няма да могат да се възползват от ПВУ . Нима не сте съгласни, че земеделски производител, който от три години се занимава с това има много по-голяма нужда от подкрепа, отколкото дружество занимаващо се от 10 години със земеделие и изкарващо милиони левове на година. Може би подмярка 6.1 и 6.3 са достатъчни за започване на земеделска дейност, но не и за нейното развитие.  Настояваме критериите за оценка да останат в първоначалния им вариант, като за критерий 6 „Кандидат с история като земеделски стопанин“ се изисква да има регистрация като ЗП не повече от 3 години, т.е. 2020/2021, 2021/2022, 2022/2023.  По този начин до предвидените средства ще се докоснат много повече земеделски производители с по-малки стопанства и такива отглеждащи животни и култури от чувствителни сектори. По този начин ще се гарантира продоволствената сигурност както на Европейския съюз така и на България като страна членка.  Добруджански Овощарски съюз  Съюз на Дунавските Овощари  Българска Асоциация на Производителите на Оранжерийна Продукция  Национален Съюз на Градинарите в България  Българска Асоциация на Малино производителите и ягодоплодните | **1. Приема се по принцип.**  Предвидени са критерии за оценка, отчитащи съотношението между размера на ПИИ и средноаритметичният размер на оперативната печалба от последните три завършени финансови години (2020, 2021 и 2022 г.), както и спрямо средноаритметичният размер на нетни приходи от продажби на продукция на кандидата от три завършени финансови години (2020, 2021 и 2022 г.).  **2. Не се приема.**  Следва да се има предвид, че една от целите на Механизма за възстановяване и устойчивост е предоставяне на своевременна целева подкрепа на българските земеделски производители, под формата на безвъзмездни средства, за бързо възстановяване от последиците от COVID-19 пандемията. Ето защо най-голяма тежест от критериите за оценка (20 точки) е дадена за кандидати с история като земеделски стопанин, които имат регистрация като земеделски стопанин за последните четири стопански години (2019/2020, 2020/2021, 2021/2022, 2022/2023). Това са стопанските години, в които започна и се разрази пандемията от COVID-19, а в последствие влияние оказа и руската инвазия в Украйна.  **3. Приема се по частично.**  С избора на критериите за оценка по процедурата и определяне на тяхната тежест се цели насочване на финансовите средства към проекти, гарантиращи максимално постигане на заложените цели и осигуряване спазване на принципите за икономичност, ефикасност и принципа на ефективност, съобразно състоянието на земеделието в България и опита от прилагане на подобни инструменти за подкрепа. Една от целите на подпомагането по инвестицията е преодоляване на проблемите, които възпрепятстват конкурентоспособността и устойчивостта на аграрния сектор. В съответствие с хоризонталната политика на ЕК за насърчаване на прехода между поколенията, тежестта на критерия е ревизирана.  **4. В коментара не се съдържа предложение.**  В съответствие с приоритетът на Механизма за преодоляване на проблемите, които възпрепятстват конкурентоспособността на българското земеделие, МЗХ следва своята хоризонтална политика за даване на значително предимство на кандидати в чувствителните сектори „Плодове и зеленчуци“, „Етеричномаслени и медицински култури“ и „Животновъдство“, като за този прием са добавени и „Култивирани гъби“. Тежестта на критерия е коригирана. |
| 62. | [heaven\_bg@mail.bg](mailto:heaven_bg@mail.bg) | 22.08.2023 | Здравейте, При изпълнение на проекта за иновация, включващ финансиране на заявка за патент, авторските права остават ли собственост на заявителя на патента и има ли ограничение за собственика на патента да го продава на трети лица след изпълнението на проекта? | **В коментара не се съдържа предложение.**  Обръщаме внимание, че на този етап трябва да изпращате единствено предложения и възражения, които се отнасят до проекта на Насоки за кандидатстване по процедурата. Въпроси, свързани с разяснение на текстовете от условията за кандидатстване и условията за изпълнение, могат да бъдат изпращани след публикуването на обявата за откриване на процедурата заедно с одобрените насоки. |
| 63. | [heaven\_bg@mail.bg](mailto:heaven_bg@mail.bg) | 22.08.2023 | Здравейте, с оглед на ниския интензитет по процедурата, Ви молим да разгледаме възможността за включване като допустим разход управлението на проекта. По програмите на Национален фонд Култура това вече е практика. | **Не се приема.**  В Инвестиция 1: „Фонд за насърчаване на технологичния и екологичен преход на селското стопанство“ от компонент „Устойчиво селско стопанство“ на НПВУ не е предвидена подкрепа за общи разходи и в частност разходи за управление на проекта. |
| 64. | [promadcomerce@gmail.com](mailto:promadcomerce@gmail.com) | 23.08.2023 | Здравейте,  1. Приложение 3 - калкулатор в частта за смесени стопанства не работи коректно, моля да коригирате.  2. В Приложение 4 в първата част точка 3.Декларирам, че във връзка с проведена процедура по Закона за опазване на околната среда, Закона за биологичното разнообразие и Закона за водите - не е дадена възможност да се посочи, че тези документи не са приложими за случаите когато се закупува само земеделска техника, както е посочено в Условията за кандидатстване в 21, 1.1, т. 5. | **1. Приема се.**  **2. Приема се по принцип.**  В Приложение № 4а към УК е добавено указание за описаните в предложението случаи. |
| 65. | [linda@greentechpro.eu](mailto:linda@greentechpro.eu) | 23.08.2023 | Във връзка с предстоящия прием по Процедура № BG-RRP-6.004 „Инвестиции в технологична и екологична модернизация“  И публикуваните условия за кандидатстване на второ обществено обсъждане, бих искала да дам следните предложения за промяна.  1. По Раздел 19 Критерии и методика за оценка на предложения за изпълнение на инвестиции.  Критерии 4 гласи: Финансовото състояние на кандидата обезпечава реализирането на инвестициите по ПИИ.  Същевременно за прилагане на критерия се взима предвид Съотношението между заявената стойност на ПИИ и средноаритметичният размер на нетни приходи от продажби на продукция на кандидата от три завършени финансови години (2020, 2021 и 2022 г.). По никакъв начин не се отразяват разходите за производството, които оказват значение върху финансовото състояние на кандидата.  В тази вързка при прилагането на критерия трябва да се вземе предвид Оперативната печалба на кандидата, като се отнесе средноаритметичният размер на оперативната печална на кандидата от три завършени години (2020, 2021 и 2022 г.). Това реално отразява финансовото състояние на кандидата и е показател, който използват и банките при оценка за кредитиране на предприятията.  Коефициентите за точкуване могат да се запазят.  В случай че не вземете предвид гореописаното, а остане критеията да се прилага на база нетни приходи от продажби, то е редно да се промени тегловното съотношение, както следва:  • по-малко или равно на 1 – 15 точки;  • по-голямо от 1 и по-малко или равно на 1.5 – 13 точки;  • по-голямо от 1.5 и по-малко или равно на 2 – 11 точки;  • по-голямо от 2 и по-малко или равно на 3 – 9 точки;  • по-голямо от 3 и по-малко или равно на 4 – 7 точки;  • по-голямо от 4 и по-малко или равно на 5 – 5 точки;  2. По Раздел 21 Списък на документите, които се подават на етап кандидатстване:  В списъка с документи за кандидатстване е посочено, че се изисква една независима оферта. За избор на доставчик в Общите условия на договора за финансиране е посочено, че се подават 2 оферти и договор за доставка (само договор в случай на референтни цени) до 5 дни след избора на доставчик, но не по-късно от 4 месеца преди изтичане срока на договора.  Същевременно в условията за кандидатстване е описано, "Дейностите и разходите по проекта са допустими за подпомагане, ако са извършени след подаване на ПИИ. " (раздел 14.2, точка 2).  Това условие е предпоставка за бързо и навременно изпълнение на проектите, но същевременно бенефициентите трябва да чакат одобрение на проектите и подписване на договор и едва след това да подадат оферти/договор за избрани доставчици, които следва да се одобрят в срок от два месеца.  Предлагам, при желание от страна на кандидата (и ако възнамерява да изпълнява инвестицията след подаване на проектното предложение) още на етап кандидатстване да се приложат две оферти и договор, които да бъдат одобрени/съгласувани при подписването на договор за финансиране. | **1. Приема се частично.**  Предвидени са критерии за оценка, отчитащи съотношението между размера на ПИИ и средноаритметичният размер на оперативната печалба от последните три завършени финансови години (2020, 2021 и 2022 г.), както и спрямо средноаритметичният размер на нетни приходи от продажби на продукция на кандидата от три завършени финансови години (2020, 2021 и 2022 г.). Прецизирани са скалата и тежестите на критериите за оценка.  **2. Не се приема.**  Текстовете са съобразени с чл. 6 от Регламент (ЕС) 2022/2472. |
| 66. | Асоциация на овощарите в България | 23.08.2023 | УВАЖАЕМИ Г-Н МИНИСТЪР,  УВАЖАЕМИ ДАМИ И ГОСПОДА ЗАМ. МИНИСТРИ,  Настоящето становище изразява позицията на „Асоциация на овощарите в България“ по гореспоменатия проект на насоки.  1. По отношение срока за изпълнение на одобрените проекти : предлагаме този срок да бъде до 30.09.2025 г. Аргументите тук са:  - Периодът на изпълнение на ПВУ е до края на 2025 г.  - Администрирането на различните етапи от страна на ДФЗ ще изисква значително повече време от това, което вие залагате като времеви период.  2. По отношение на критериите и методиката за оценка:  - Настояваме точките за приоритетните сектори – плодове и зеленчуци, както и животновъдство да бъдат увеличени от 15 на 20 точки, така както беше заложено в първия проект на насоки по процедурата.  - Настояваме да се намалят от 10 на 5 точките за ПИИ, в които повече от 20% от одобрените за подпомагане разходи са за доставка и монтаж на машини, оборудване и инсталации за производство на енергия от фотоволтаични системи в стопанствата за собствено потребление  3. По отношение на списъка с култури, които получават приоритет при оценката на проектните предложения (Приложение № 9) : Считаме , че списъкът с култури не отговаря на целите на ПВУ, а именно фокус върху хранителната верига и осигуряване на продоволствената сигурност. Считаме, че от списъка с култури следва да отпаднат като група етерично-маслените и медицинските култури.  4. По отношение на недопустими за финансиране дейности ( Раздел 13.3 т. 2 „Не са допустими за подпомагане дейности и разходи за СМР, освен монтаж на допустимите съоръжения и оборудване.“) : Считаме за необходимо да се прецизира отношението на този текст към раздел 14.1 т. 1.3 „ Доставка и монтаж на оборудване за превенция на екстремни прояви на неблагоприятни метеорологични явления, като градушки и измръзване;“. Неяснота възниква по отношение на това, дали монтажът на конструкция против градушки се разглежда като СМР. Моля, текстът да бъде ясно и недвусмислено формулиран, така че да е ясно разграничимо, кои дейности са допустими и кои – не.  С УВАЖЕНИЕ: „Асоциация на овощарите в България“ | **1. Приема се частично.**  Срокът за изпълнение на ПИИ е съобразен със спецификите на допустимите дейности и периода на отчитане на етапите и целите по всички направления от Инвестиция „Фонд за насърчаване на технологичния и екологичен преход на селското стопанство“ от Компонент: Устойчиво земеделие.  **2.1. Приема се.**  **2.2. Не се приема.**  Компонент „Устойчиво земеделие“ от НПВУ е защитен като допринасящ за постигане на екологичните цели и в тази връзка е необходимо залагане на по-висок приоритет на такъв тип инвестиции.  **3. Не се приема.**  Приоритизиране на чувствителните сектори не произтича от нормативни задължения, а е във връзка с хоризонталната политика на МЗХ за подпомагането им.  **4. Не се приема.**  СНД не открива противоречие в цитираните текстове и не намира основание за коригиране на текста имайки предвид, че т. 2 от раздел 13.3 гласи *„Не са допустими за подпомагане дейности и разходи за СМР, освен монтаж на допустимите съоръжения и оборудване.“*, а т. 1.3 от раздел 14.1 допуска за подпомагане *„Доставка и монтаж на оборудване за превенция на екстремни прояви на неблагоприятни метеорологични явления, като градушки и измръзване.“* |
| 67. | АСОЦИАЦИЯ НА ПРОИЗВОДИТЕЛИТЕ НА ДЕКОРАТИВНИ РАСТЕНИЯ В БЪЛГАРИЯ | 23.08.2023 | Г-Н МИНИСТЪР,  Възразяваме срещу текстовете на точка „19. Критерии и методика за оценка на предложения за изпълнение на инвестиции“ от УСЛОВИЯ ЗА КАНДИДАТСТВАНЕ по Процедура № BG-RRP-6.004 „Инвестиции в технологична и екологична модернизация“ и срещу обхвата на Приложение № 9\_Списък с култури и животни в чувствителните сектори към същите условия.  В посочената точка от УК секторът на декоративната растителност за поредна процедура не е намерил място сред чувствителните земеделски сектори на страната.  Отново е обърнат гръб на неговите проблеми при производството на декоративната растителност в земеделските стопанства в България и не са отчетени ползите от нея за постигане на целите на НПВУ, от който е и процедура № BG-RRP-6.004 „Инвестиции в технологична и екологична модернизация“.  Независимо, че имаме значителен дял в намаляването на негативното въздействие на земеделието върху климатичните промени в света чрез глобалното и наднационално позициониране на озеленяването на градове и градските агломерации ние търпим същите проблеми и последици, като всеки друг земеделски производител, включително и негативното въздействие на пандемията COVID-19.  Поставените от нашите членове цели за екологизация на производството в техните стопанства не кореспондира с липсата на подкрепа от МЗХ и в частност по посочената процедура, като ги отдалечава от бързото и значимо модернизира на останалите земеделски производства от Приложение № 9 към УК, като ги прави неконкурентоспособни и неустойчиви в специфичния сектор на производството на декоративна растителност.  Във връзка с изложените по-горе констатации ВЪЗРАЗЯВАМЕ срещу:  1. Липсата на приоритет на сектора по условията на точка „19. Критерии и методика за оценка на предложения на изпълнение на инвестиции“ от УСЛОВИЯ ЗА КАНДИДАТСТВАНЕ. Заявяваме неговото включване в критерий „7 ПИИ с инвестиции и дейности, насочени в сектор „Плодове и зеленчуци“, и/или сектор „Животновъдство“, и/или сектор „Етеричномаслени и медицински култури“, съгласно Приложение № 9.  2. Не включването на сектора в „Приложение № 9 Списък с култури и животни в чувствителни сектори“. Заявяваме добавяне на сектора към група „II Списък с култури в сектор Етеричномаслени и медицински култури“, в обхвата на която сме като член на Мониторинговия комитет на Стратегическия план на България.  Приемете нашите възражения по процедурата и отстранете неравнопоставеността на сектора към спрямо останалите земеделски сектори, като отчете приноса му към екологизацията на българскто земеделие и намаляване на негативното въздействие върху климата на Земята.  С уважение, председател на УС на АПДРБ | **1. Не се приема.**  С оглед на постъпилите предложения от първото обществено обсъждане по отношение на приоритетните сектори и включените в тях земеделски култури и животни бе извършен преглед на обхвата на Приложение № 9, но СНД не намира достатъчно основания за включването на сектора към приоритетните.  **2. Не се приема.**  СНД не намира достатъчно основания за добавяне на сектор „Декоративна растителност“ към сектор „Етеричномаслени и медицински култури“. |
| 68. | Национална асоциация на зърнопроизводителите | 23.08.2023 | Уважаеми колеги,  Във връзка с текущото второ обществено обсъждане на проект на насоки по процедура № BG-RRP-6.004 „Инвестиции в технологична и екологична модернизация“, като част от процедурата за прием на проекти по Националния план за възстановяване и устойчивост, моля приемете приложено становището на Национална асоциация на зърнопроизводителите (НАЗ).  СТАНОВИЩЕ НА НАЦИОНАЛНА АСОЦИАЦИЯ НА ЗЪРНОПРОИЗВОДИТЕЛИТЕ ОТНОСНО НАСОКИ ЗА КАНДИДАСТВАНЕ ПО НАЦИОНАЛЕН ПЛАН ЗА ВЪЗСТАНОВЯВАНЕ И УСТОЙЧИВОСТ В РАМКИТЕ НА ВТОРО ОБЩЕСТВЕНО ОБСЪЖДАНЕ  Във връзка с второто обществено обсъждане на проект на насоки по процедура № BG-RRP-6.004 „Инвестиции в технологична и екологична модернизация“, като част от процедурата за прием на проекти по Националния план за възстановяване и устойчивост, Националната асоциация на зърнопроизводителите (НАЗ) отправя следните бележки и коментари по критериите и методиката за оценка на предложенията за изпълнение на инвестиции, заложени в условията за кандидатстване:   Относно критерий 1 „ПИИ, представени от кандидати до 40 години включително“:  НАЗ предлага критерият да обхване и кандидатите до 50 години включително и текстът да бъде променен по следния начин: ПИИ, представени от кандидати до 50 години включително. НАЗ счита, че по този начин ще се обхване по-голяма диапазон от фермерите, които реално имат възможност да инвестират в ПИИ по направлението.   Относно критерий 2 „Проектни предложения, представени от кандидати – жени“:  НАЗ счита, че критерият следва да се обвърже с референтен период/година, в който управителят/собственикът на стопанството е жена, за да се избегне изкуствено създаване на условия за подпомагане. НАЗ предлага критерият да се приложи по аналог на критерий 6 „Кандидат с история като земеделски стопанин“.   Относно критерий 3 „Заявен размер на инвестиционните разходи“:  НАЗ предлага да се повиши диапазонът на инвестиционните разходи, както и максималният брой точки по следния начин: „ПИИ със заявен размер на инвестиционните разходи от 30 000 до 700 000 лв. вкл. получават 15 точки.“ НАЗ подчертава нивата на инфлация през последните две години, довели до близо 40% увеличение на цените на земеделската техника. Горната граница от 500 хил. лв. изключва почти изцяло приложимата в сектора самоходна техника за полски култури и обхваща единствено приложимия инвентар.   Относно критерий 4 “Финансовото състояние на кандидата обезпечава реализирането на инвестициите по ПИИ“:  НАЗ предлага критерият да се раздели на два под-критерия, които да се прилагат в комбинация. Първият под-критерий да бъде сега предложеният на база на съотношението между заявената стойност на ПИИ и средноаритметичния размер на нетни приходи от продажби на продукция на кандидата от три завършени финансови години (2020, 2021 и 2022 г.). Първият под-критерий да предоставя максимален брой точки – 10 т. Вторият под-критерий да бъде на база на съотношението между заявената стойност на ПИИ и средноаритметичния размер на оперативната печалба на кандидата от три завършени финансови години (2020, 2021 и 2022 г.). Вторият под-критерий да предоставя максимален брой точки – 20 т.  НАЗ счита, че така предложеното разделяне на критерия, от една страна, ще позволи по-доброто и прецизно приоритизиране на проектите. От друга страна, комбинацията от предложените два под-критерия аргументира в много по-висока степен икономическата стойност на проекта, като също така се защитават възможностите за реализирането на проекта. По този начин се постига целенасочено и ускорено усвояване на бюджета по направлението. Предходният опит от програмните периоди свидетелства как проекти с не жизнени финансови показатели блокират финансов ресурс. Ако не се предаде достатъчна тежест на финансовите резултати за изминалите периоди 2020, 2021 и 2022 г., не следва да се постигне своевременно усвояване и реализиране на проектите по Плана за възстановяване и устойчивост.   Относно критерий 8 „ПИИ с екологични инвестиции“:  НАЗ предлага следната промяна на критерия: „Приоритет се присъжда за ПИИ, в които повече от 50 % от одобрените за подпомагане разходи са за доставка и монтаж на машини, оборудване и инсталации за производството на енергия от фотоволтаични системи в стопанствата за собствено потребление“. Основен мотив за предложението е, че подготовката и изпълнението на инвестиции в изграждане на фотоволтаични системи е времеемък процес, който ще излезе извън рамките на периода за изпълнение на инвестициите по НПВУ.   Относно критерий 5 „Кандидатът е производител на биологични продукти“ и относно критерий 7 „ПИИ с инвестиции и дейности, насочени в сектор „Плодове и зеленчуци“, и/или сектор „Животновъдство“, и/или сектор „Етеричномаслени и медицински култури“, съгласно Приложение № 9“:  НАЗ предлага инвестициите по тези два критерия да се обвържат със стандартен производствен обем за съответното производствено направление. По този начин ще се избегнат потенциални злоупотреби и порочни практики с подобни инвестиционни проекти от изминали периоди на ПРСР, като се дава по-точна оценка за финансовата стабилност и възможност на съответното производство за обезпечаване и реализиране на инвестицията. Изчисляването на СПО на инвестицията спрямо стопанството е един добър, лесен и обективен критерий за оценка.  В допълнение, НАЗ предлага точките по критерий 5 „Кандидатът е производител на биологични продукти“ и по критерий 7 „ПИИ с инвестиции и дейности, насочени в сектор „Плодове и зеленчуци“, и/или сектор „Животновъдство“, и/или сектор „Етеричномаслени и медицински култури“ да бъдат намалени на 5 точки. Прави впечатление изключително силната тежест от 10 и съответно 15 точки, която се предоставя на земеделски стопанства, изцяло или частично осъществяващи дейности в биологичния сектор и в сектор „Плодове и зеленчуци“ и/или сектор „Животновъдство“ и/или сектор „Етеричномаслени и медицински култури“. НАЗ подчертава, че необходимостта от инвестиции и обновяване е абсолютно еднаква за всички сектори. Също така, през последната година сектор „Зърнопроизводство“ е със силно влошена конкурентоспособност, вследствие на интензивния внос на украински зърнени и маслодайни култури и съпътстващите пазарни аномалии, които доведоха до невъзможност за реализация на българската продукция.  Сегашната тежест на критериите 5 и 7 ще открие възможност на земеделски стопани да се възползват от факта, че част от стопанството им е от биологичен сектор или от т. нар „чувствителен сектор“, и с много малко земя да закупят техника за 500 000 лв. Други ще създадат изкуствени условия с малко количество земя 20/30/40 дка картофи, лук и т.н. в стопанството си, за да се възползват от предимството на 10 или 15 допълнителни точки в проектното си предложение.   Относно 11.2. Критерии за недопустимост на кандидатите:  НАЗ предлага т. 10, касаеща публични задължения по чл. 162, ал. 2, т. 1 за данъци и задължителни осигурителни вноски и т. 8 от Данъчно-осигурителния процесуален кодекс, и лихвите по тях, да стане част от критерии за допустимост преди подписване на договор за финансиране, а не на етап кандидатстване.  Вероятността от възникване на дребни задължения на кандидата преди кандидатстване е реална и не следва за задължения в размер на няколко стотинки да се отнема възможността на кандидата от кандидатстване за инвестиции по ПИИ.   Относно 13.3. Недопустими дейности:  НАЗ счита, че във връзка с т. 6 от 13.3. Недопустими дейности, която цели да се гарантира недопускане на финансиране за един и същ тип инвестиционен разход по ПВУ и ПРСР 2014 – 2020, например: трактор/трактор, сеялка/сеялка, култиватор/култиватор, следва да се предостави допълнителна дефиниция за „тип инвестиционен разход“. Необходимо е да се да дадат разяснителни примери, като напр. сеялката за пролетни култури припокрива ли се като тип инвестиционен разход със сеялката за есенни култури.   Относно 14.1. Допустими разходи:  НАЗ предлага в т. 1.1. да се добавят „специализирани селскостопански ремаркета“ (за бали, щайги, силаж, зърно, картофи, лавандула и т.н.), тъй като това е инвентар, който намира широко приложение в селското стопанство.   Относно 18. Ред за оценяване на предложения за изпълнение на инвестиции:  НАЗ счита, че в т. 5 има необходимост за предоставяне на адекватен срок за отстраняване на неточности. Случва се нерядко предлаганият от ДФЗ срок за отстраняване на липси и нередности да обхваща почивни дни и официални празници. В този смисъл НАЗ предлага следната промяна в т. 5: „Когато при проверките се установи липса на документи или друга нередовност, съответната комисия по чл. 10 от ПМС № 114/2022 г. изпраща на кандидата уведомление чрез ИСМ-ИСУН 2020, раздел НПВУ за установените липси/нередовности и определя срок, който не може да бъде по-кратък от 7 (седем) работни дни за тяхното отстраняване. Представените след този срок данни и/или документи, както и такива, които не са изрично изискани от оценителната комисия, не се вземат предвид.“  НАЗ обръща внимание, че следва да се предвиди възможност за отстраняване на допуснати технически грешки, както и при неработещи функционалности на ИСУН да се предостави възможност за корекция. | **1. Не се приема.**  Хоризонталната политика на Европейската комисия е приоритизирането на младите земеделски стопани, като в тази категория са лицата от 18 до 40 години включително.  **2. Не се приема.**  Критерият за оценка отпада.  **3. Приема се частично.**  **4. Приема се частично.**  **5. Приема се по принцип.**  Компонент „Устойчиво земеделие“ от НПВУ е защитен като допринасящ за постигане на екологичните цели и в тази връзка СНД счита, че е необходимо осигуряване на възможност повече кандидати да получат предимство по този критерий.  **6. Не се приема.**  Предложението за съпоставимост „между размера на стопанството (с което се кандидатства и което кандидатите се задължават да поддържат в срока на мониторинг) и размера на разходите по ПИИ“ не е релевантно, тъй като размерът на стопанството, измерен в СПО е непостоянна величина и не кореспондира с целите на направлението и нуждите на стопанствата. Добавен е калкулатор за оценка на съответствието между заявената за подпомагане самоходна техника и вида и размера на земеделските култури и/или животни, за отглеждането на които са предвидени заявените разходи.  В съответствие с приоритетът на Механизма за преодоляване на проблемите, които възпрепятстват конкурентоспособността на българското земеделие, МЗХ следва своята хоризонтална политика за даване на значително предимство на кандидати в чувствителните сектори „Плодове и зеленчуци“, „Етеричномаслени и медицински култури“ и „Животновъдство“, като за този прием са добавени и „Култивирани гъби“. За доказване на съответствието между техническите характеристики, параметрите и капацитетът на активите, за които се кандидатства, и отглежданите култури и животни в стопанството е предвидено представяне на обосновка и информация от кандидата в полета „Допълнителна информация и обосновка за активите във връзка с т. 3 от раздел 14.2. от Условията за кандидатстване“ в Таблица 3 и Таблица 4 в Приложение № 2 „Основна информация“. Тази обосновка подлежи на оценка от оценителната комисия по изготвена методика съгласно Приложение № 3 „Калкулатор земеделска техника“.  **7. Приема се по принцип.**  Съгласно т. 15 от раздел 11.2 „Критерии за недопустимост на кандидатите“, в съответствие с чл. 6 от ПМС № 114 от 2022 г., е заложено следното условие:  *„По отношение на съответствието с посочените обстоятелства, при кандидатстване се декларира от кандидатите в Декларация при кандидатстване (Приложение № 1), а преди сключване на договори за финансиране с одобрените кандидати, съответствието им ще се проверява чрез извършване на съответните служебни и документални проверки.“*  **8. Не се приема.**  В т. 6 от раздел 13.3 от УК са посочени примери, както и в лист „Т1.1 Допълняемост“ в Приложение № 2 към УК. В примера, посочен във Вашето предложение, разликата в предназначението на сеялките следва да бъде пояснена от кандидатите в лист „Т1.1 Допълняемост“ в Приложение № 2 към УК.  **9. Приема се частично.**  Към допустимите разходи са добавени самонатоварващи и саморазтоварващи ремаркета.  **10. Не се приема.**  Предвиденият срок в т. 5 от раздел 18 „Ред за оценяване на предложения за изпълнение на инвестиции“ от Условията за кандидатстване „не може да бъде по-кратък от 7 (седем) дни“ е съобразен с текстовете на ПМС № 114 от 2022 г. |
| 69. | Българска асоциация на консултантите по европейски програми | 24.08.2023 | КОМЕНТАРИ НА БАКЕП ПО УСЛОВИЯ ЗА КАНДИДАТСТВАНЕ, ПРЕДЛОЖЕНИ ЗА ВТОРО ОБЩЕСТВЕНО ОБСЪЖДАНЕ ПО: ПРОЦЕДУРА № BG-RRP-6.004 „ИНВЕСТИЦИИ В ТЕХНОЛОГИЧНА И ЕКОЛОГИЧНА МОДЕРНИЗАЦИЯ“ ОТ НПВУ - част 1:  Отново искаме да поздравим МЗХ/ДФЗ за това, че представените условия за кандидатстване и изпълнение на проектите по ПВУ са значително опростени и е улеснен начина за кандидатстване, включително спрямо предложените на първото обществено обсъждане условия за кандидатстване.  Част от улесненията, които ние виждаме, че сте въвели и бяха част от нашите предложения са:  • Отпадане на необходимостта от страна на кандидата да се попълва декларация за държавни помощи.  • Точки по критериите за оценка сте приели да бъдат включени и ЕООД-тата, чийто собственици отговарят на условията по тези критерии.  • Да се присъждат точки само ако сертификата за био производство включва всички култури/животни, с които се кандидатства и са описани в таблици 3 и 4 на Приложение 2 „Основна информация“.  • От критерий 8 „ПИИ с екологични инвестиции“ отпаднаха тези инвестиции, които можеха да доведат до субективно тълкуване за тяхната принадлежност към критерия.  Приемането на тези предложения, освен, че води до допълнително улесняване и обективизиране на оценката, показва, че работата на Вашата администрация оправдава очакванията и нуждите на земеделските стопани, чиито консултанти са нашите членове.  За да се постигнат целите на ПВУ и бързо и лесно да се изпълнят проектите, ние от БАКЕП имаме следните допълнителни коментари и предложения, които се надяваме да приемете, както следва:  УСЛОВИЯ ЗА КАНДИДАТСТВАНЕ  Раздел 11.2. Критерии за недопустимост на кандидатите:  Т. 10. …“имат публични задължения по чл. 162, ал. 2, т. 1 за данъци и задължителни осигурителни вноски и т. 8 от Данъчно-осигурителния процесуален кодекс“  Предложение:  Този критерий да стане част от критериите преди подписване на договор за съфинансиране, а не на етап кандидатстване. Вероятността да възникне такова задължение дори с 1 стотинка е реална за всеки добросъвестен данъкоплатец и реално преди кандидатстване той отново следва да доказва липсата на задължения.  Раздел 13.3. Недопустими дейности:  От полето в сиво с гриф „ВАЖНО:“  Коментар:  Не е ясно изписано по отношение на думата „капацитета“ – увеличаване, намаляване, запазване или…? В допълнение, целта на процедурата е за екологична модернизация и е неясна забраната да бъдат модернизирани и/или увеличавани съоръжения за съхраняване на животински и растителен торов отпадък и на минерални торове.  Предложение:  Да се прецизира текста при спазване на условията подточка 2 от раздел 13.2.  Раздел 14.1. Допустими разходи  Предложение  В т. 1.1. да се добавят „ремаркета“  В т. 1.4. да се добавят „оборудване“ и „хладилни камери, вкл. оборудване за тях“  В т. 1.10. да се добави текст: „и ремонт и модернизиране на съществуващи инсталации за биогаз“.  Раздел 14.3. Недопустими разходи  Предложение  В т.15 да се добави „с изключение на разходите за производство на фураж за собствено потребление в животновъдните ферми“. | **1. Приема се по принцип.**  Съгласно т. 15 от раздел 11.2 „Критерии за недопустимост на кандидатите“, в съответствие с чл. 6 от ПМС № 114 от 2022 г., е заложено следното условие:  *„По отношение на съответствието с посочените обстоятелства, при кандидатстване се декларира от кандидатите в Декларация при кандидатстване (Приложение № 1), а преди сключване на договори за финансиране с одобрените кандидати, съответствието им ще се проверява чрез извършване на съответните служебни и документални проверки.“*  **2. Не се приема.**  Условието е заложено във връзка с изискванията на Директива 91/676/ЕИО за опазване на водите от замърсяване с нитрати от селскостопански източници (Нитратната директива).  **3.1. Приема се частично.**  Към допустимите разходи са добавени самонатоварващи и саморазтоварващи ремаркета.  **3.2. Приема се частично.**  В т. 1.4 от раздел 14.1 от УК е добавено *„и оборудване“*. По отношение на предложението за добавяне на *„хладилни камери, вкл. оборудване за тях“* следва да се има предвид условието на т. 2 от раздел 13.3 от УК и допустимите разходи по т. 1.5 от раздел 14.1 от УК.  **3.3. Не се приема.**  СНД не намира достатъчно основания за разширяване обхвата на т. 1.10 от раздел 14.1.  **4. Приема се по принцип.**  В т. 1.7 от раздел 14.1 от УК изрично са посочени допустими разходи за технологична модернизация на отделните фази на производствените процеси за животновъдството. |
| 70. | Българска асоциация на консултантите по европейски програми | 24.08.2023 | КОМЕНТАРИ НА БАКЕП ПО УСЛОВИЯ ЗА КАНДИДАТСТВАНЕ, ПРЕДЛОЖЕНИ ЗА ВТОРО ОБЩЕСТВЕНО ОБСЪЖДАНЕ ПО: ПРОЦЕДУРА № BG-RRP-6.004 „ИНВЕСТИЦИИ В ТЕХНОЛОГИЧНА И ЕКОЛОГИЧНА МОДЕРНИЗАЦИЯ“ ОТ НПВУ - част 2:  Раздел 18. Ред за оценяване на предложения за изпълнение на инвестиции  т.5. Когато при проверките се установи липса на документи или друга нередовност, съответната комисия по чл. 10 от ПМС № 114/2022 г. изпраща еднократно на кандидата уведомление чрез ИСМ-ИСУН 2020, раздел НПВУ за установените липси/нередовности и определя срок, който не може да бъде по-кратък от 7 (седем) дни за тяхното отстраняване. Представените след този срок данни и/или документи, както и такива, които не са изрично изискани от оценителната комисия, не се вземат предвид  Коментар:  Считаме, че срок за отговор 7 дни е изключително кратък и рисков, защото:  • Времето за реакция е недостатъчно ако документът е свързан с издаване на документи от страна на администрацията, която през почивните дни не извършва услуги!  • Има случаи на липса на функционалност от страна на ИСУН (има доказателства за такива случаи);  • Има случаи на техническа грешка от страна на експертите разглеждащи ПИИ и се посочва срок по-кратък от законовия (има доказателства за такива случаи);  Предложение:  Срокът да е не по-малко от 10 дни или не по-малко от 7 работни дни.  19. Критерии и методика за оценка на предложения за изпълнение на инвестиции  1. ПИИ, представени от кандидати до 40 години включително. ПИИ са представени от физически лица, ЕТ или ЕООД, за които физическото лице, физическото лице-търговец или физическото лице – управител и едноличен собственик на капитала е на възраст от 18 до 40 години включително - Да се запази така предложеният критерий и неговата тежест  2. Проектни предложения, представени от кандидати - жени ПИИ са представени от физически лица, ЕТ или ЕООД, за които физическото лице, физическото лице-търговец или физическото лице – управител и едноличен собственик на капитала е жена - Да се запази така предложеният критерий и неговата тежест.  3. Заявен размер на инвестиционните разходи ПИИ със заявен размер на инвестиционните разходи от 30 000 до 500 000 лв. вкл. получават 5 точки. За ПИИ със заявен размер на инвестиционните разходи над 500 000 лв. точките се изчисляват, като от максималният брой точки "5" се изважда резултатът от разделянето на горницата над 500 000 лв. на 100 000 и резултатът се записва с точност до 0,000001.  Минимум - 0 т. / Максимум - 5 т.  Пример:  1) 5 т., ако 30000<= ПИИ <= 500000  2) точки = 5-(ПИИ-500000)/ 100000  Коментар:  Целта на този критерий е да се подготвят по-малки по размер проекти и така финансирането по ПВУ да достигне до повече стопани.  Същевременни, предложените 5 точки не са достатъчна „спирачка“ пред тези кандидати, които набират точки по други критерии (био – 10 т., чувствителен сектор – 15 т.) и така те няма да се съобразят с този критерий и ще направят по-големи проекти.  Предложение:  Да се увеличи тежестта на критерия и да стане 15 т. | **1. Не се приема.**  Предвиденият срок в т. 5 от раздел 18 „Ред за оценяване на предложения за изпълнение на инвестиции“ от Условията за кандидатстване „не може да бъде по-кратък от 7 (седем) дни“ е съобразен с текстовете на ПМС № 114 от 2022 г.  **2.1. Приема се частично.**  **2.2. Не се приема.**  Критерият за оценка отпада.  **2. Приема се частично.** |
| 71. | Българска асоциация на консултантите по европейски програми | 24.08.2023 | КОМЕНТАРИ НА БАКЕП ПО УСЛОВИЯ ЗА КАНДИДАТСТВАНЕ, ПРЕДЛОЖЕНИ ЗА ВТОРО ОБЩЕСТВЕНО ОБСЪЖДАНЕ ПО: ПРОЦЕДУРА № BG-RRP-6.004 „ИНВЕСТИЦИИ В ТЕХНОЛОГИЧНА И ЕКОЛОГИЧНА МОДЕРНИЗАЦИЯ“ ОТ НПВУ - част 3:  19. Критерии и методика за оценка на предложения за изпълнение на инвестиции:  4. Финансовото състояние на кандидата обезпечава реализирането на инвестициите по ПИИ Съотношението между заявената стойност на ПИИ и средноаритметичният размер на нетни приходи от продажби на продукция на кандидата от три завършени финансови години (2020, 2021 и 2022 г.) е:  • по-малко или равно на 2 – 15 точки;  • по-голямо от 2 и по-малко или равно на 3 – 14 точки;  • по-голямо от 3 и по-малко или равно на 4 – 13 точки;  • по-голямо от 4 и по-малко или равно на 5 – 11 точки;  • по-голямо от 5 и по-малко или равно на 6 – 9 точки;  • по-голямо от 6 и по-малко или равно на 7 – 7 точки;  • по-голямо от 7 и по-малко или равно на 8 – 5 точки;  • по-голямо от 8 и по-малко или равно на 9 – 3 точки;  • по-голямо от 9 и по-малко или равно на 10 – 1 точка 15  Коментари:  Така предложеният критерий губи смисъл, защото:  1. Всички кандидати могат да покажат нетни приходи от продажба на продукция, равняващи се на ½ от размера на инвестициите за да вземат максималния брой точки! Т.е. стопанин само с 250 хиляди лева оборот ще получи максимални точки за проект от 500 000 лева.  2. Горното показва, че почти всички кандидати ще вземат точки по този критерий.  3. Този критерий не отчита дали кандидата работи на печалба и при оборот от 250 хил. лева НЕ МОЖЕ да се прави инвестиция от 500 хил.  4. Приходи, които са наполовина от инвестициите в никакъв случай не могат да бъдат категоризирани като обезпечаващи реализацията на проекта. За да е „банкируема“ една инвестиция, то тя трябва да може да се изплаща от оперативната печалба.  5. Освен това, в различните земеделски сектори оборотите могат да са различни  Предложение:  Да се върне старият текст на този критерий и вместо нетни приходи от продажби на продукция да се използва оперативната печалба.  Мотиви:  1. Освен изписаните по-горе, оперативната печалба е съпоставим финансов показател за всички сектори!  2. Използването на оперативната печалба, ще доведе до по-голяма диверсификация на точките.  Алтернативно предложение:  Критерият да се раздели на два под-критерия:  - Единият под-критерий използва приходите от продажби и е с максимални точки 10  - Вторият под-критерий използва оперативната печалба и е с максимални точки 20  Предимството на този вариант е, че ще добави разнообразие в точките.  Критерии 5. Кандидатът е производител на биологични продукти  Коментари:  По така предложения критерий се присъждат точки ако има сертификат за био производство на видовете култури/животни по проекта и не отчита техния размер/брой.  Например: Стопанство, в което има 5 дка сертифицирани рози, може да кандидатства за техника за 150 дка и би взело точки по този критерий.  Предложение:  1. Да се добави изискване, че размера/броя на сертифицираните култури/животни съответства (е равен) на размерите/бройките на тези видове култури/животни описани в табл.3 и 4 на Приложение № 2 „Основна информация“.  Съответствието с горното изискване да е съгласно валиден сертификат към датата на подаване на ПИИ (а не за предходните години).  2. Да се степенуват точките за биологично производство като се даде преимущество на сертифицирани биологични производители с история както следва:  - 10 т. за биологични производители със 100 % площи/животни преминали преход към датата на подаване на ПИИ;  - 6 т. за биологични производители със смесени биологични над 50 % и в преход площи/животни под 50%;  - 2 т. за биологични производители със смесени биологични и в преход площи/животни | **1. Приема се по принцип.**  Предвидени са критерии за оценка, отчитащи съотношението между размера на ПИИ и средноаритметичният размер на оперативната печалба от последните три завършени финансови години (2020, 2021 и 2022 г.), както и спрямо средноаритметичният размер на нетни приходи от продажби на продукция на кандидата от три завършени финансови години (2020, 2021 и 2022 г.). Прецизирани са скалата и тежестите на критериите за оценка.  **2. Приема се частично.**  С оглед на кратките срокове, в които следва да се отчете постигането на целите по НПВУ, залагането на множество допълнителни условия и под-критерии, респективно извършването на контрол за съответствието с тях, се явява нецелесъобразно. |
| 72. | Българска асоциация на консултантите по европейски програми | 24.08.2023 | КОМЕНТАРИ НА БАКЕП ПО УСЛОВИЯ ЗА КАНДИДАТСТВАНЕ, ПРЕДЛОЖЕНИ ЗА ВТОРО ОБЩЕСТВЕНО ОБСЪЖДАНЕ ПО: ПРОЦЕДУРА № BG-RRP-6.004 „ИНВЕСТИЦИИ В ТЕХНОЛОГИЧНА И ЕКОЛОГИЧНА МОДЕРНИЗАЦИЯ“ ОТ НПВУ - част 4:  Критерии и методика за оценка на предложения за изпълнение на инвестиции  6. Кандидат с история като земеделски стопанин  Кандидатът има регистрация като земеделски стопанин за следните четири стопански години 2019/2020, 2020/2021, 2021/2022, 2022/2023- Да се запази така предложения критерий и неговата тежест.  7. ПИИ с инвестиции и дейности, насочени в сектор „Плодове и зеленчуци“, и/или сектор „Животновъдство“, и/или сектор „Етеричномаслени и медицински култури“, съгласно Приложение № 9 Приоритет получават ПИИ с посочените култури и/или животни, съгласно Приложение № 9 и включени в Таблица 3 и Таблица 4 в Приложение № 2. В случаите, при които в една от двете и/или в двете таблици (3 и 4) от Приложение № 2 са включени култури и/или животни, извън списъка по Приложение № 9, то точки по критерия не се получават. - Да се запази така предложения критерий и неговата тежест  8. ПИИ с екологични инвестиции  Приоритет се присъжда за ПИИ, в които повече от 20 % от одобрените за подпомагане разходи са за доставка и монтаж на машини, оборудване и инсталации за производството на енергия от фотоволтаични системи в стопанствата за собствено потребление 10 точки  Предложение:  1. Приоритет се присъжда за ПИИ, в които повече от 50 % от одобрените за подпомагане разходи са за доставка и монтаж на машини, оборудване и инсталации за производството на енергия от фотоволтаични системи в стопанствата за собствено потребление;  2. Точките се коригират на 4 т.  Аргументи:  Акцентиране на реални инвестиции в земеделското производство, а не в инсталации, които имат косвено отношение към земеделското производство.  Допълнителен критерий  В допълнение, предлагаме включването на допълнителен критерий:  4.2 Съпоставимост между размера на стопанството и размера на инвестициите за него Измерва се като:  Съотношение между СПО (в лева) по проекта (с ангажимент за поддържане 5 години от последното плащане на БФП) и размера на заявената стойност на ПИИ  Скалата е:  - равно или по-голямо от 1.75 - 15 т.  - по-малко от 1.75 и равно или по-голямо на 1.50 - 12 т.  - по-малко от 1.50 и равно или по-голямо на 1.00 - 10 т.  - по-малко от 1.00 и равно или по-голямо на 0.75 - 7 т.  - по-малко от 0.75 и равно или по-голямо на 0.5 - 5 т.  - по-малко от 0.5 - 0 т.  Изчислява се до втория знак след десетичната запетая. 15 точки  Той може да се разглежда като допълнение или алтернатива на предложеното от нас условие за допустимост на разходите. Ако е в допълнение на условието за допустимост на разходите, последният ред от скалата, трябва да се премахне, а предпоследният ред да се прецизира. | **1. Приема се частично.**  Компонент „Устойчиво земеделие“ от НПВУ е защитен като допринасящ за постигане на екологичните цели и в тази връзка СНД счита, че е необходимо осигуряване на възможност повече кандидати да получат предимство по този критерий както и залагане на по-висок приоритет на такъв тип инвестиции.  **2. Не се приема.**  Предложението за съпоставимост „между размера на стопанството (с което се кандидатства и което кандидатите се задължават да поддържат в срока на мониторинг) и размера на разходите по ПИИ“ не е релевантно, тъй като размерът на стопанството, измерен в СПО е непостоянна величина и не кореспондира с целите на направлението и нуждите на стопанствата. |
| 73. | Българска асоциация на консултантите по европейски програми | 24.08.2023 | КОМЕНТАРИ НА БАКЕП ПО УСЛОВИЯ ЗА КАНДИДАТСТВАНЕ, ПРЕДЛОЖЕНИ ЗА ВТОРО ОБЩЕСТВЕНО ОБСЪЖДАНЕ ПО: ПРОЦЕДУРА № BG-RRP-6.004 „ИНВЕСТИЦИИ В ТЕХНОЛОГИЧНА И ЕКОЛОГИЧНА МОДЕРНИЗАЦИЯ“ ОТ НПВУ - част 5:  21.1. Списък с общи документи  Т.5 – документ от РИОСВ  Предложение:  Да се допълни, че документът не се прилага за инвестиции в GPS системи, други видове навигации и за всеки вид софтуер.  ПРИЛОЖЕНИЕ № 2 КЪМ УСЛОВИЯТА ЗА КАНДИДАТСТВАНЕ  Таблица 1: Таблица на заявените разходи  Предложение:  Да се въведе колона, в която всеки кандидат да описва за всеки актив основни технически и/или функционални характеристики, съществени за определяне необходимостта от даден актив, на които той акцентира при определянето му. Същите трябва да са описани както в офертата, която се представя на етап кандидатстване, така и в двете оферти, които ще се събират за избор на изпълнители етапа на изпълнение на проекта.  Да е допустимо отклонение от до 15 % от заложените в таблицата технически/функционални характеристики.  Обосновка за предложението:  - В т. 10.3.2.1. от Приложение 2 – общи условия към договора – ОО2 е отбелязано, че „Офертите трябва да са съпоставими и с основните технически и/или функционални характеристики, посочени в офертата по т. 6 от Раздел 14.2.“. В случай, че на етап кандидатстване не са определени кои са основните технически и/или функционални характеристики няма как да се определи дали представените две оферти за избор на изпълнител съответстват на тази, която е представена при кандидатстването.  - В т.10.3.2.2. от Приложение 2 – общи условия към договора – ОО2 е отбелязано, че когато за избор на изпълнител се представя само една оферта, то договора с избрания изпълнител трябва да е с „включени марка, модел и подробни технически спецификации, съответстващи на техническите спецификации, заложени в представената оферта към датата на подаване на ПИИ“. Това на практика е възможно само в един единствен случай – когато е избрана първоначално представената оферта. На практика, тъй като подробните спецификации съдържат 20+ отделни характеристики, винаги може да има отклонение от техническите параметри и ако трябва да се съпоставят подробни технически спецификации, това няма да е възможно.  - Обосновката на активите с размера на стопанството, описано в табл. Т3 и Т4 се извършва на база само на основни технически параметри (к.с., размери, капацитет) и поради това те са важните характеристики, които трябва да следим да бъдат запазени.  ПРИЛОЖЕНИЕ 2 – ОБЩИ УСЛОВИЯ КЪМ ДОГОВОРА – ОО2  Т.10.1.  Крайният получател се задължава да изготвя и представя на ДФЗ чрез Информационната система на Механизма за възстановяване и устойчивост (ИС на МВУ) окончателен финансово-технически отчет (ФТО) във вида, със съдържанието и в сроковете, предвидени в договора за финансиране или неговите приложения, условията за кандидатстване и условията за изпълнение по съответната процедура, в т.ч. в Ръководството за изпълнение на инвестициите по чл. 31от ПМС № 114/2022 г.  Същевременно,  в Т.11.6. ДФЗ извършва междинни, ако такива са предвидени, и окончателни плащания към крайните получатели въз основа на одобрената сума на извършените от крайния получател допустими разходи, отчетени в съответния ФТО  От друга страна, в Общите условия  Б. Финансово изпълнение на проектите и плащане:  Т.1. Безвъзмездната финансова помощ се изплаща след извършване на цялата инвестиция чрез окончателно плащане.  Предложение:  Ясно да се определи дали е допустимо да са подава искане за междинно плащане или не. | **1. Приема се по принцип.**  На електронната станиза на МЗХ е публикувано принципно становище от МОСВ за посочените в предложението активи.  **2. Приема се частично.**  Както е посочено в инструкциите за попълване на таблицата *„В колона 2, раздел I се посочват наименованията/вида на активите (материални и/или нематериални), за които кандидатстват, като се включват минимални технически и/или функционални характеристики в зависимост от вида на съответния актив и не е необходимо да се посочват марки и модели.“*  **3. Не се приема.**  В Условията за кандидатстване е предвидена възможност кандидатите сами да определят параметрите на активите, които заявяват за подпомагане.  **4. Не се приема.**  В Условията за изпълнение по процедурата за предоставяне на средства от МВУ не е предвидена възможност за междинно плащане. Следва да се има предвид, че Приложение 2 „Общи условия към договора“ е идентично в Насоките за кандидатстване по всички направления от инвестицията. |
| 74. | Българска асоциация на консултантите по европейски програми | 24.08.2023 | КОМЕНТАРИ НА БАКЕП ПО УСЛОВИЯ ЗА КАНДИДАТСТВАНЕ, ПРЕДЛОЖЕНИ ЗА ВТОРО ОБЩЕСТВЕНО ОБСЪЖДАНЕ ПО: ПРОЦЕДУРА № BG-RRP-6.004 „ИНВЕСТИЦИИ В ТЕХНОЛОГИЧНА И ЕКОЛОГИЧНА МОДЕРНИЗАЦИЯ“ ОТ НПВУ - част 6:  Т.10.3.1.  В срок до 5 работни дни след сключването на договор с последния избран изпълнител по ПИИ, КП следва да представи на ДФЗ чрез ИС на МВУ пълната документация по възлагането на договора за проверка.  Предложение  Това е неприложимо за кандидатите, които изпълняват проектите преди сключването на договор с ДФЗ. Да се редактира текста като се предложи разумно решение за тези случаи.  Т.10.3.2.  Да се актуализират текстовете в съответствие с предложението ни по-горе за оценка на съпоставимостта на офертите само по основни технически/функционални характеристики. | **Приема се по принцип.**  Текстовете са редактирани, като на КП е предоставена възможност за представяне на пълната документация по възлагането на договора за проверка след сключване на договора за финансиране. След сключване на договора за финансиране кандидатите придобиват качество на крайни получатели и получават достъп до Модул за управление на проекти и отчитане на ИСУН 2020. |
| 75. | d\*\_d\*@yahoo.de | 24.08.2023 | Здравейте,  Оранжериите за хидропонно отглеждане на зеленчуци ще бъдат лишени от подпомагане за този програмен период, защото не са на почва. Би било справедливо, а и така ни беше обещано от представителя на Министерството, че ще бъдем подпомогнати по друг начин, а именно чрез предимство при кандидатстване. За съжаление в това ранкиране не е дадено предимство на оранжерийното производство на зеленчуци, което е на хидропоника. По този начин производителите на оранжерийни зеленчуци на хидропоника са поставени в дискриминационно положение, което противоречи на принципите на Европейския съюз и на Договора за присъединяване.  Д\* Д\* | **В коментара не се съдържа предложение.**  СНД не предвижда да приоритизира методи или технологии на производство, тъй като в Условията за кандидатстване е предвиден приоритет за сектор „Плодове и зеленчуци“. |
| 76. | Българска аграрна камара | 24.08.2023 | УВАЖАЕМИ Г-Н МИНИСТЪР,  В БАК членуват 13 утвърдили се през годините организации от подсекторите (браншовете) на земеделското производство и представлява интересите на над 10 000 български земеделски производители от тези подсектори с тяхното разнообразие – малки и големи (по смисъла на Стратегическия план), биологични и конвенционални и т.н. Ние сме горди от обединението, което постигнаха тези браншови организации в лицето на БАК, чиято основна работа е защита на интересите българските земеделски производители. Разбира се, напълно осъзнаваме, че именно разнообразието на подсекторите и на земеделските производители понякога води до разногласия и противоположни мнения между различните организации, членове на БАК по политики и ключови документи. В такива случаи, ние уважаваме становището на всяка една от организациите, членове на БАК, но в същото време се стремим да постигаме компромиси помежду си, които да водят до баланс и справедливост за земеделските производители от всички подсектори на производството.  В тази връзка Българска аграрна камара изразява следните коментари и предложения относно публикувания за второ обсъждане проект на насоки по процедура № BG-RRP-6.004 „Инвестиции в технологична и екологична модернизация“, Инвестиция C6.I1 „Фонд за насърчаване на технологичния и екологичен преход на селското стопанство“, компонент „Устойчиво селско стопанство“ от Национален план за възстановяване и устойчивост (НПВУ):  Относно критериите и методика за оценка на ПИИ  1. Предлагаме критерият „ПИИ, представени от кандидати до 40 години включително“ да бъде променен като обхване и кандидатите до 50 години включително и текстът да бъде променен по следния начин: ПИИ, представени от кандидати до 50 години включително“ като точките за този критерий да бъдат 5, както беше записано в проекта на насоки от април 2023.  2. По критерия „Проектни предложения, представени от кандидати – жени“ не сме съгласни с намаляването на точките от 5 на 3 и считаме, че трябва точките да се запазят на 5, както беше записано в проекта на насоки от април 2023.  В същото време считаме, че критерият следва да се обвърже с референтен период/година, в който управителят/собственикът на стопанството е жена, за да се избегне изкуствено създаване на условия за подпомагане, по аналогия на критерия „Кандидат с история като земеделски стопанин“.  3. Предлагаме критерият „Заявен размер на инвестиционните разходи“ да се раздели на под-критерии:  • ПИИ със заявен размер на инвестиционните разходи от 30 000 до 300 000 лв. вкл. получават 20 т.  • ПИИ със заявен размер на инвестиционните разходи от 300 000 до 700 000 лв. вкл. получават 5 т.  • ПИИ със заявен размер на инвестиционните разходи над 700 000 лв. точките се изчисляват като от максималният брой точки „5“ се изважда резултатът от разделянето на горницата над 700 000 лв. на 100 000 и резултатът се записва с точност до 0,000001.  Считаме, че даването на повече точки на ПИИ от 30 000 до 300 000 лв. ще даде възможност на повече малки земеделски производители от всички сектори, особено на тези от сектор „Плодове и зеленчуци“, и/или сектор „Животновъдство“, и/или сектор „Етеричномаслени и медицински култури“, да получат предимство и да реализират необходимите им инвестиции в стопанствата.  4. Предлагаме критерият „Финансовото състояние на кандидата обезпечава реализирането на инвестициите по ПИИ“ да се раздели на два под-критерия. Първият под-критерий да бъде сега предложеният на база на съотношението между заявената стойност на ПИИ и средноаритметичния размер на нетни приходи от продажби на продукция на кандидата от три завършени финансови години (2020, 2021 и 2022 г.). Първият под-критерий да предоставя максимален брой точки – 10 т. Вторият под-критерий да бъде на база на съотношението между заявената стойност на ПИИ и средноаритметичния размер на оперативната печалба на кандидата от три завършени финансови години (2020, 2021 и 2022 г.). Вторият под-критерий да предоставя максимален брой точки – 15 т. Считаме, че така предложеното разделяне на критерия, от една страна, ще позволи по-доброто и прецизно приоритизиране на проектите. По този начин се постига целенасочено и ускорено усвояване на бюджета по направлението. Предходният опит от програмните периоди свидетелства как проекти с не жизнени финансови показатели блокират финансов ресурс. Ако не се предаде достатъчна тежест на финансовите резултати за изминалите периоди 2020, 2021 и 2022 г., не следва да се постигне своевременно усвояване и реализиране на проектите по Плана за възстановяване и устойчивост.  5. Предлагаме по критерия „ПИИ с инвестиции и дейности, насочени в сектор „Плодове и зеленчуци“, и/или сектор „Животновъдство“, и/или сектор „Етеричномаслени и медицински култури“, съгласно Приложение № 9“ точките да бъдат 20, както беше в проекта на насоки от април 2023, а не 15, както се предлага в настоящия проект на насоки.  6. Предлагаме следната промяна на критерия: „Приоритет се присъжда за ПИИ, в които повече от 50 % от одобрените за подпомагане разходи са за доставка и монтаж на машини, оборудване и инсталации за производството на енергия от фотоволтаични системи в стопанствата за собствено потребление“. Основен мотив за предложението е, че подготовката и изпълнението на инвестиции в изграждане на фотоволтаични системи е времеемък процес, който ще излезе извън рамките на периода за изпълнение на инвестициите по НПВУ.  Относно недопустимите разходи  Считаме, че следва да бъде по-ясно разписан текста на т. 6 от 13.3. „За да се гарантира недопускане на финансиране за един и същ тип инвестиционен разход по ПВУ и ПРСР 2014-2020 г., ще се извършва контрол на бенефициент/краен получател на ниво конкретен тип инвестиционен разход, например: трактор/трактор, сеялка/сеялка, култиватор/култиватор. Тип инвестиционен разход, одобрен за подкрепа от ПРСР 2014-2020 г., няма да бъде допустим за подпомагане по ПВУ. Контролът ще обхване крайните получатели на помощта по процедурата, на етап одобрение на ПИИ. Проверката ще се извършва служебно от ДФЗ“, за да се тълкува недвусмислено „един и същ тип инвестиционен разход“.  Относно Критерии за недопустимост на кандидатите  Предлагаме критерият по т. 10, касаеща публични задължения по чл. 162, ал. 2, т. 1 за данъци и задължителни осигурителни вноски и т. 8 от Данъчно-осигурителния процесуален кодекс, и лихвите по тях, да се проверява преди подписване на договор за финансиране, а не на етап кандидатстване. Вероятността от възникване на дребни задължения на кандидата преди кандидатстване е реална и не следва за задължения в размер на няколко стотинки да се отнема възможността на кандидата от кандидатстване за инвестиции по ПИИ.  Председател на УС на Българска аграрна камара | **1. Приема се частично.**  Хоризонталната политика на Европейската комисия е приоритизирането на младите земеделски стопани, като в тази категория са лицата от 18 до 40 години включително.  **2. Не се приема.**  Критерият за оценка отпада.  **3. Приема се частично.**  **4. Приема се частично.**  Предвидени са критерии за оценка, отчитащи съотношението между размера на ПИИ и средноаритметичният размер на оперативната печалба от последните три завършени финансови години (2020, 2021 и 2022г., както и спрямо средноаритметичният размер на нетни приходи от продажби на продукция на кандидата от три завършени финансови години (2020, 2021 и 2022 г.). Прецизирани са скалата и тежестите на критериите за оценка.  **5. Приема се.**  **6. Приема се частично.**  Компонент „Устойчиво земеделие“ от НПВУ е защитен като допринасящ за постигане на екологичните цели и в тази връзка СНД счита, че е необходимо осигуряване на възможност повече кандидати да получат предимство по този критерий.  **7. Не се приема.**  В т. 6 от раздел 13.3 от УК са посочени примери, както и в лист „Т1.1 Допълняемост“ в Приложение № 2 към УК.  **8. Приема се по принцип.**  Съгласно т. 15 от раздел 11.2 „Критерии за недопустимост на кандидатите“ , в съответствие с чл. 6 от ПМС № 114 от 2022 г., е заложено следното условие:  *„По отношение на съответствието с посочените обстоятелства, при кандидатстване се декларира от кандидатите в Декларация при кандидатстване (Приложение № 1), а преди сключване на договори за финансиране с одобрените кандидати, съответствието им ще се проверява чрез извършване на съответните служебни и документални проверки.“* |
| 77. | Държавен фонд „Земеделие“ | 24.08.2023 | Във връзка с публикувани за обществено обсъждане проект на насоки от Национален план за възстановяване и устойчивост (НПВУ), ДФ „Земеделие“ предоставя следните бележки и предложения:  I. Процедура № BG-RRP-6.004 „Инвестиции в технологична и екологична модернизация“:  По Условия за кандидатстване:  1. Предлагаме в раздел „Основни термини и дефиниции за целите на процедурата“ дефиницията „Въвеждане на инвестицията в експлоатация“ да бъде част от условията за изпълнение. Предлагаме да се добави, че определението за „Въвеждане на инвестицията в експлоатация“ се отнася и за дата на изпълнение на одобреното предложение, тъй като в Условията за изпълнение част от задълженията на КП започват от датата на изпълнение на одобреното предложение.  2. Предлагаме в раздел „Общ размер на средствата по процедурата“ актуализация на бюджета по процедурата, чрез прехвърляне на средства, да се извършва не само след издаване на оценителния доклад, но и след приключване на приемите по другите процедури.  3. Предлагаме т. 2, буква „а“ от раздел 11.1. Критерии за допустимост на кандидатите да се промени, както следва: „да са регистрирани като земеделски стопани по реда на Наредба № 3 от 1999 г. за създаване и поддържане на регистър на земеделските стопани (ДВ, бр. 10 от 1999 г.) (Наредба № 3/1999 г.) за стопанските години 2021/2022, 2022/2023 и 2023/2024 г. за ПИИ, подадени след 30.09.2023 г.“, предвид риска от сключване на договори с кандидати, които нямат намерение да продължат земеделската си дейност, което ще допринесе за по-ефективно управление на финансовите средства.  4. Предлагаме т. 3 от раздел 11.1. „Критерии за допустимост на кандидатите“ да се промени, както следва :  „Животновъдните обекти, към които са насочени инвестициите в ПИИ на кандидатите, трябва да са регистрирани по реда на чл. 137 от Закона за ветеринарномедицинската дейност (ЗВД),.“  5. Предлагаме да отпадне буква „а“ към т. 3.2 от раздел 13.2. Условия за допустимост на дейностите, предвид това, че е неприложима.  6. Предлагаме да отпадне текстът в скоби на изречение първо по т. 3.2, буква „б“ от раздел 13.2. „Условия за допустимост на дейностите“, предвид факта, че инвестицията все още не е реализирана.  7. Предлагаме да отпадне текстът по т. 6.1 от раздел 13.3. „Недопустими дейности“, предвид липсата на механизъм за проверка дали „настоящия ПИИ надгражда и/или допълва изпълнението на предходното подпомагане“ (в Приложение № 3 „Калкулатор земеделска техника“ не е предвидена съпоставка с налична самоходна техника). В случай че не се приеме, предлагаме да се предвиди към Таблица 1.1 от Приложение № 2 крайните получатели да представят подробна информация за размер/брой/вид на културите/животни във връзка с обосновката относно надграждане и/или допълване изпълнението на предходното подпомагане.  8. Предлагаме в т. 8 от раздел 13.3. Недопустими дейности да се добави „за същите разходи“ преди текста „…..по процедура № BG-RRP-6.006 по направление „Центрове за подготовка за предлагане на пазара и съхранение на плодове и зеленчуци“.  9. Предлагаме да отпаднат т. 4, т. 6, т. 7, 9 и т. 13 от Раздел 11.2. „Критерии за недопустимост на кандидатите“, тъй като в чл. 6, ал. 2 от ПМС 114/2022г. е записано, че в УК може да се определят изисквания за липса на обстоятелства по чл. 55, ал. 1 от Закона за обществените поръчки, като се посочват и съответните документи, с които се доказва съответствието с тези изисквания. Т.е. изискванията не са задължителни и освен това в УК не са посочени съответните документи, с които се доказва съответствието. Същите текстове да отпаднат и от Приложение № 1 „Декларация при кандидатстване“ от Условията за кандидатстване.  10. В Точка 10 от раздел 11.2 „Критерии за недопустимост на кандидатите“ предлагаме да отпаднат текстовете „т. 8 от ДОПК“ и „и Столична община“, тъй като не са част от изискванията на чл. 54, ал. 1, т. 3 от Закон за обществените поръчки, както и в т. 3, буква „а“ от раздел 24 „Процедура за уведомяване на одобрените кандидати и сключване на договори за предоставяне на безвъзмездна финансова помощ“, както и от Приложение № 1 към Условията за кандидатстване и Приложение № 10 към Условията за изпълнение.  11. В т. 5 и т. 6 от раздел 13.3 „Недопустими дейности“ е предвидено да се извършва проверка за двойно финансиране по отделни финансови инструменти, но така разписан текста в т. 6 означава ли, че проверката на етап одобрение ще обхване единствено подпомагане по ПРСР 2014-2020 г.?  12. В раздел „Списък с общи документи“ в т. 3 „Декларация при кандидатстване“ след текста „които не са подписали формуляра“ с цел по-голяма ясното предлагаме да се добави и текста, че документа се прикачва към формуляра за кандидатстване.  13. В условията за кандидатстване липсва разпоредба как следва да се процедира при оценка на проектните предложения, когато за даден кандидат е налице сигнал за нередност или съмнение за сериозна нередност.  14. Предлагаме в т. 14 от раздел 13.3 „Недопустими дейности“ „Министерство на земеделието и храните“ да бъде заменено с „министър на земеделието и храните“.  15. Предлагаме т. 1.6 „Доставка и монтаж на машини, оборудване и съоръжения за компостиране за собствено потребление“ от раздел 14.1 „Допустими разходи“ да отпадне, тъй като е невъзможно да се прецени еднозначно допустимостта на разхода, предвид, че подлежи на одобрение единствено в случай че произведеното количество компост е за собствено потребление. Не са предвидени и документи, които да дадат увереност за съответствие на разхода с условието за допустимост.  16. Предлагаме точките по критерий 7. „ПИИ с инвестиции и дейности, насочени в сектор „Плодове и зеленчуци“, и/или сектор „Животновъдство“, и/или сектор „Етеричномаслени и медицински култури“, съгласно Приложение № 9 да се редуцират или да отпадне. Значителният брой точки за инвестиции в приоритетни сектори увеличава риска от заявяване от страна на кандидатите на минимален размер площи и брой животни, с цел доказване на изискванията, което ще затрудни проверката и оценката на ПИИ с цел доказване сътветствие с критерия.  17. Предлагаме условието към критерии за оценка № 1 и № 2 за съответствие за получаване на точки да бъде приложимо за физическото лице, физическото лице-търговец или едноличния собственик на капитала, като отпадне „физическото лице – управител“, тъй като е ограничаващо изискване към кандидатите ЕТ или ЕООД. В тази връзка, предлагаме да бъде променен и текстът „ВАЖНО! За кандидати ЕООД точки по критерий № 1 и критерий № 2 се присъждат, когато управител и едноличният собственик на капитала на дружеството е едно и също физическо лице, което не е променяно след 06.04.2022 г. и отговаря на условията за получаване на предимство“ под т. 5 към раздел 19 „Критерии и методика за оценка на предложения за изпълнение на инвестиции“, като се предвиди условието да бъде приложимо единствено по отношение на едноличния собственик на капитала.  18. В минималното изискване към критерий за оценка № 5 е заложено „Кандидатът е биологичен оператор, който има сключен договор за контрол и сертификация по правилата на биологичното производство преди 01.01.2023 г.“, като е предвидено, че това обстоятелство се удостоверява след служебна проверка в Електронния регистър по чл. 16а, ал. 1, т. 1 от Закона за прилагане на Общата организация на пазарите на земеделски продукти на Европейския съюз (ЗПООПЗПЕС) и точки се присъждат, ако е установено, че има сключен действащ договор за контрол и сертификация с контролиращо лице преди 01.01.2023 г. с актуални данни за всички видове култури/животни за стопанската 2022/2023 г. След извършена проверка в цитирания регистър, установихме, че липсват данни за дата на договор договор за контрол и сертификация. Единствено е публикувана информация за издаден сертификат за биологични продукти, като към част от тях са описани конкретни продукти, за други липсва информация. В тази връзка, предлагаме да се уточни дали изискването касае сключения договор или издаден сертификат за биологични продукти, предвид, че не би могло да се извърши цялостна проверка за съответствие с изискването. В допълнение, съществува противоречие между критерия за оценка и минималното изискване за получаване на точки, а именно: критерият касае кандидатът, а изискването е по отношение на продуктите, които са описани в таблици 3 и 4 на Приложение № 2 „Основна информация“. В тази връзка, предлагаме да се определят съответстващи условия и критерии за оценка.  19. В съответствие с Решение № 592 от 21.08.2018 год. на Министерски съвет, предлагаме в Приложение № 2 да се предвиди възможност за въвеждане на данни за банкова сметка, по която крайният получател желае да получи финансовото подпомагане.  По Условията за изпълнение:  20. Предлагаме точка 6.6 от подраздел II от УИ да стане т. 7 със следния текст:  „7. КП се задължават от датата на сключване на договора за финансиране до изтичане на срока за мониторинг, посочен в т. 2 от подраздел I, раздел А, да водят всички финансови операции, свързани с подпомаганите дейности, отделно в счетоводната си система с утвърдени сметки за отчитане на разходи по договора за финансиране или като използват отделни счетоводни аналитични сметки с подходящи номера, съдържащи № на договора за финансиране“.  Сроковете посочени в т. 6 са относими само за задължения свързани с финансираните активи.  21. Предлагаме да отпадне т. 6.7 от II. Критерии за допустимост, критерии за оценка, ангажименти и други задължения на крайните получател от Условията за изпълнение, тъй като сроковете и задълженията за мерките за информиране и публичност са посочени в раздел В. Мерки за информиране и публичност и същите се различават.  22. Във връзка с горепосочените мотиви предлагаме т. 6.8 от подраздел II да стане т. 8 със следния текст:  „8. КП се задължават от датата на сключване на договора за финансиране до изтичане на срока за мониторинг, посочен в т. 3 от подраздел I, раздел А, да спазват и други свои задължения, посочени в договора или в приложим нормативен акт“.  Съответно точки 7 и 7.1 да се преномерират на 9 и 9.1.  23. В т. 3 от раздел А. Общи документи от Приложение 7 към Условията за изпълнение, предлагаме текстът „представя се при междинно плащане, при промяна или, ако няма междинни плащания, при окончателно плащане“ да отпадне предвид това, че няма предвидени междинни плащания по процедурата  В заключение, ДФ „Земеделие“ изразява готовност за допълнително обсъждане на описаното по-горе и намиране на ефективно решение с цел гарантиране спазване на принципите на добро финансово управление. | **1. Приема се.**  **2. Не се приема.**  Прехвърлянето на средствата се извършва след приключване на оценителния процес и одобрение на оценителния доклад съгласно Раздел 18 „Ред за оценяване на предложения за изпълнение на инвестиции“ по настоящата процедура и приключване на оценителния процес и одобрение на оценителния доклад по процедурата от т. 4, от която ще се прехвърлят средства.  **3. Не се приема.**  Предвид разпоредбите на чл. 5, ал. 3 от Наредба № 3/1999 г., СНД не намира достатъчно основания за извършване на корекции в текстовете.  **4. Приема се.**  **5. Приема се.**  **6. Приема се.**  **7. Приема се частично.**  Инструкциите за попълване на Таблица 1.1 са прецизирани.  **8. Не се приема.**  Текстът на т. 8 от раздел 13.3 от УК определя демаркация между двете процедури за подбор на ПИИ.  **9. Не се приема.**  Условията са заложени във връзка с Регламент (ЕС, Евратом) 2018/1046 на Европейския парламент и на Съвета.  **10. Не се приема.**  Изискването е във връзка с Регламент (ЕС, Евратом) 2018/1046 на Европейския парламент и на Съвета.  **11. В коментара не се съдържа предложение.**  **12. Приема се.**  **13. Не се приема.**  Администрирането на нередности следва да се извършва по един и същи начин без оглед на източника на финансиране.  **14. Не се приема.**  В раздел 13.3 от УК няма т. 14.  **15. Не се приема.**  Предвид екологичната насоченост на цитираните инвестиции, СНД не намира основания за извършване на корекции в текстовете.  **16. Не се приема.**  В съответствие с приоритетът на Механизма за преодоляване на проблемите, които възпрепятстват конкурентоспособността на българското земеделие, МЗХ следва своята хоризонтална политика за даване на значително предимство на кандидати в чувствителните сектори „Плодове и зеленчуци“, „Етеричномаслени и медицински култури“ и „Животновъдство“, като за този прием са добавени и „Култивирани гъби“. За доказване на съответствието между техническите характеристики, параметрите и капацитетът на активите, за които се кандидатства, и отглежданите култури и животни в стопанството е предвидено представяне на обосновка и информация от кандидата в полета „Допълнителна информация и обосновка за активите във връзка с т. 3 от раздел 14.2. от Условията за кандидатстване“ в Таблица 3 и Таблица 4 в Приложение № 2 „Основна информация“. Тази обосновка подлежи на оценка от оценителната комисия по изготвена методика съгласно Приложение № 3 „Калкулатор земеделска техника“.  **17. Не се приема.**  СНД не намира достатъчно основания за извършване на корекции в текстовете.  **18. Не се приема.**  Предвидените проверки следва да се извършват в Електронния регистър по чл. 16а, ал. 1, т. 1 от Закона за прилагане на Общата организация на пазарите на земеделски продукти на Европейския съюз, а не в публично достъпната част от него - „База данни на производителите, преработвателите и търговците на земеделски продукти и храни, произведени по биологичен начин“, където са видими само част от данните. За извършване на проверките е необходимо предоставяне на служебен достъп до регистъра.  По отношение на формулировката на критерия и минималното изискване за него, СНД не намира достатъчно основания за извършване на корекции в текстовете.  **19. Приема се по принцип.**  Преди сключване на договора за финансиране е предвидено представянето на Финансова идентификация - Приложение № 6 към Условията за изпълнение.  **20. Приема се.**  **21. Приема се.**  **22. Приема се.**  **23. Приема се.** |
| 78. | start@smartagro.bg | 24.08.2023 | Предложения по публикуван за обществено обсъждане проект на насоки по процедура № BG-RRP-6.004 „Инвестиции в технологична и екологична модернизация“, компонент „Устойчиво селско стопанство“ от Национален план за възстановяване и устойчивост  Във връзка с публикуваният за обществено обсъждане проект на насоки по процедура № BG-RRP-6.004 „Инвестиции в технологична и екологична модернизация“, компонент „Устойчиво селско стопанство“ от Национален план за възстановяване и устойчивост и в съответствие с АПК, Раздел I и II, представяме на Вашето внимание, следните коментари и предложения:  1. В т. 6 от Раздел „8. Общ размер на средствата по процедурата“, е включен текст „При необходимост, актуализация на бюджета по процедурата, чрез прехвърляне на средства, се извършва след издаване на оценителния доклад“. С цел яснота, текста е необходимо да бъде пояснен, за да има предвидимост на действията и стъпките, които се следва при прилагането на посочената възможност.  2. В т. 6 от Раздел „13.3. Недопустими дейности“, е включен текст „Контролът ще обхване крайните получатели на помощта по процедурата, на етап одобрение на ПИИ“. С цел яснота, текста е необходимо да бъде пояснен, за да има предвидимост на действията и стъпките, които се следва при прилагането на посочената възможност.  3. В т. 7 от Раздел „14.2. Условия за допустимост на разходите“, е включен текст „Оценителната комисия извършва съпоставка между размера на заявения разход и определените пределни цени към условията за кандидатстване и одобрява за финансиране разхода до по-ниския размер.“. С цел яснота, текста е необходимо да бъде пояснен, дали съпоставката се прилага за всички инвестиции или само за тези които са включени в приложението с пределни цени.  4. Приоритетното подпомагане на проекти на млади земеделски стопани по процедурата да бъде съобразено с целите свъразни с обновяване на поколението в сектора на селското стопанство, като бъде предоставена по-тежест по предложения критерии за оценка, които към момента е с тежест около 4% спрямо останалите критерии за оценка. Стопанствата на млади земеделски стопани, в условията на кризи търпят най – много негативните последици, които чрез механизма за възстановяване и устойчивост могат да бъдат преодолени по –лесно. С цел да се осигури по – голям шанс за финансиране на този тип стопанства предлагаме да се повиши с 3% относителната тежест на критерия спрямо другите критерии за оценка по процедурата, както и да се приложи диференцииран подход за млади земеделски стопани, които са подпомагани по проекти за инвестиции и такива, които не са подпомагани.  5. С цел яснота за кандидатите, да бъде включена в Условията информация, която да предоставя яснота относно инвестициите свързани с производство на енергия от ВЕИ. В предложените текстове липсва яснота дали обект на обследване е средногодишното потребление на цялото стопанство или средно годишното потребление само за дейността, за която са предвидени инвестициите включени в проекта. Включването на поясняваща информация ще позволи правилно планиране на инвестиционните разходи и дейности, които се включват в проектите, включително коректната оценка по критерииет за оценка, особено по критерия насочен към секторите „Плодове и зеленчуци“, и/или сектор „Животновъдство“, и/или сектор „Етеричномаслени и медицински култури“.  6. С цел оптимизиране на комуникацията с кандидатите, посоченият минимален срок в т. 5 раздел „Ред за оценяване на предложения за изпълнение на инвестиции“ „не може да бъде по-кратък от 7“ да бъде променен на „не може да бъде по-кратък от 10“, тъй като включенят към момента срок значително ограничава времето за реакция от страна на кандидатите.  7. При възможност документите изисквани от кандидатите за обстоятелствата относно изискванията за краен получател на средства от Механизма, да бъдат проверявани по служебен ред.  Фондация Смарт Агростарт | **1. Приема се.**  Текстовете са прецизирани.  **2. Приема се по принцип.**  Предвидено е извършване на служебна проверката.  **3. Приема се по принцип.**  Текстовете са прецизирани.  **4. Приема се частично.**  С избора на критериите за оценка по процедурата и определяне на тяхната тежест се цели насочване на финансовите средства към проекти, гарантиращи максимално постигане на заложените цели и осигуряване спазване на принципите за икономичност, ефикасност и принципа на ефективност, съобразно състоянието на земеделието в България и опита от прилагане на подобни инструменти за подкрепа.  **5. Не се приема.**  В условието на т. 3 и т. 3.1 изрично е посочено, че се отнася за *„средногодишно потребление на електроенергия от земеделското стопанство“*.  **6. Не се приема.**  Предвиденият срок в т. 5 от раздел 18 „Ред за оценяване на предложения за изпълнение на инвестиции“ от Условията за кандидатстване „не може да бъде по-кратък от 7 (седем) дни“ е съобразен с текстовете на ПМС № 114 от 2022 г.  **7. Приема се по принцип.**  При подготовка на насоките са СНД е следвал принципа да не изисква документи, до които има достъп по служебен път или чрез публичен регистър или могат да бъдат осигурени чрез пряк и безплатен достъп до националните бази данни на държавите членки. Предвидено е допълнително условие за изискване на документи от кандидатите за случаите, в които въпреки осигуреният достъп до посочените данни, проверка по служебен път не може да бъде извършена – напр. технически проблем или ограничен достъп. |
| 79. | Браншова Камара „Плодове и Зеленчуци“ | 24.08.2023 | Браншова Камара „Плодове и Зеленчуци“ е най-голямото сдружение на земеделски производители в сектор „плодове и зеленчуци“, има представителства в 17 административни области и обединява над 1800 фермери.  Както винаги и сега ,,уж” приоритетния сектор ,,Плодове и зеленчуци” е пренебрегнат, защото методическите указания, относно допустими разходи за тях, са преписани от минали приеми, без да са включени многобройните ни предложения.  ,, Разходите по настоящата процедура за предоставяне на безвъзмездна финансова помощ трябва да са необходими за изпълнението на ПИИ, да са приемливи, обосновани и да отговарят на принципа на добро финансово управление, по-специално от гледна точка на икономичността и ефикасността.”  Много се говори за идеята ,,От фермата до трапезата”, но как тя ще се осъществи, когато производителят на плодове и зеленчуци няма транспорт, с който да закара продукцията си до клиента или преработвателя? На всичкото отгоре и големите търговски вериги изискват и стоката да им се доставя с хладилен транспорт. Как ще стане това, с използването на тази интервенция, където в т.14.1/т.1.4/ и т. 14.3 /т. 14/ е записано, че не се финансират инвестиции за превозни средства, каквито са и бусовете до 3,5 тона?  14.1. Допустими разходи:  1. Разходи за материални и нематериални инвестиции, допринасящи към изпълнение на целите на НПВУ:  1.4Доставка и монтаж на автоматизирани системи и машини за подготовка на растениевъдната продукция за продажба, в т.ч. свързани с почистване, измиване, сортиране, охлаждане, калибриране, маркиране и опаковане,  1.5Доставка на машини и оборудване за съхранение на продукция, в т.ч. системи за автоматизирано складиране, вкл. вътрешно заводски транспорт – електрокари, мотокари, газокари и др.  14.3 Недопустими разходи:  ,,14. Закупуване на превозни средства – пътни превозни средства, въздухоплавателни средства, плавателни съдове и плавателни средства, моторни превозни средства, четириколесни моторни превозни средства, автомобили, мотоциклети, мотопеди, ремаркета, полуремаркета и велисипеди”.  Тази интервенция, в този си вариант, цели да се произведе продукция, да се подготви за пазара чрез почистване, измиване, сортиране, охлаждане, калибриране, маркиране и опаковане; да се складира чрез заводски транспорт – електрокари, мотокари, газокари и др. и да стои, а не да достигне до потребителите и то навреме и в добър вид, с транспорт на производителя. Използването на чужд транспорт нито е ефективно, нито е финансово изгодно и най-вече неосъществимо да се прави всеки ден или през ден, защото и той не е наличен, особено за товари до 3,5 тона и за малки разстояния. Трябва да се отчете и факта, че се губи много време на производителя за организация, чакане, придружаване, предаване на продукцията и прибиране в стопанството /с неизвестно превозно средство/, за да продължи производството си. Всичко това ще изчезне само със справедливото добавяне на едно изречение:  ,,Допустими са за закупуване товарни превозни средства /до3,5 тона/, включително и хладилни за сектор ,,Плодове и зеленчуци”. Както има отделни точки и текстове за сектор животновъдство, така трябва да има и за другия приоритетен сектор ,,Плодове и зеленчуци”. Това трябва да се включи и в схемите за държавна помощ.  Така ще са удовлетворени всички – производители, клиенти-консуматори и преработватели, защото ще има вкусни, пресни, български продукти и на по-изгодна цена. Ще се види и отношението на държавното управление към българското население, защото то също е ощетено от тази несправедливост.  Друг дискриминационен момент в ПИИ е, че не се дават точки на ООД-тата и ЕООД-то – защо? Нима те не са най-добре функциониращите дружества, не внасят в хазната ДДС, данък печалба, не са гръбнака на икономиката ни, преобладаващия дял не е на млади хора ли?  Очакваме бързи промени и включване на справедливите искания. | **1. Не се приема.**  Инвестициите, подпомагани по направлението, са насочени към технологична и екологична модернизация с акцент в производство и съхранение на селскостопански продукти.  **2. Не се приема.**  Коментарът е неясен. Следва да се има предвид, че по критерий № 1 е предвиден приоритет за кандидати ЕООД при определени условия. |
| 80. | „Браншова камара „Плодове и зеленчуци“ | 24.08.2023 | Браншова Камара „Плодове и Зеленчуци“ е най-голямото сдружение на земеделски производители в сектор „плодове и зеленчуци“, има представителства в 17 административни области и обединява над 1800 фермери.  След като екипът на Браншова Камара „Плодове и Зеленчуци“ се запозна с новите насоки за кандидатстване по национален план за възстановяване и устойчивост, Компонент Устойчиво земеделие, Процедура № BG-RRP-6.004 „Инвестиции в технологична и екологична модернизация“ качени за обществено обсъждане на 24.06.2023г. и по-точно на критерии и методика за оценка на предложения за изпълнение на инвестиции установяваме, че те са изключително зловредни. С просто око се вижда почерка на лобита от скетор зърнопроизводство. Отстрани се вижда как малцинство от фирми усвояват повече от 90% от бюджета по директните плащания, което на свои ред НЕ притеснява експертите в министерството на министър Кирил Вътев. Това ли е причината да им предоставят по-голямата част от бюджета за възстановяване? За съжаление изготвените критериите ще допринесат успешното унищожение на младите и по-малки земеделски производители за сметка на дружества с милиони оборот и печалба.  Предоставяме ви сравнение между първоначално обявените критерии и новия им вариант:   |  |  |  |  |  |  | | --- | --- | --- | --- | --- | --- | | **№** | **Критерии** | **Минимално изискване (преди промените)** | **Минимално изискване (след промените)** | **Максимален праг (преди промяната)** | **Максимален праг (след промяната)** | | *А* | *Б* | *В* | *Г* | *Д* | *Е* | | *1* | *ПИИ, представени от кандидати до 50 години включително.* | *ПИИ са представени от физически лица и ЕТ на възраст:*  *• от 18 до 40 години включително – 5 точки*  *• от 41 до 50 години включително - 3 точки* | *ПИИ са представени от физически лица, ЕТ или ЕООД, за които физическото лице, физическото лице-търговец или физическото лице – управител и едноличен собственик на капитала е на възраст от 18 до 40 години включително* | *5* | *3* | | *2* | *Проектни предложения, представени от кандидати - жени* | *ПИИ са представени от жени - физически лица и ЕТ.* | *ПИИ са представени от физически лица, ЕТ или ЕООД, за които физическото лице, физическото лице-търговец или физическото лице – управител и едноличен собственик на капитала е жена* | *5* | *3* | | *3* | *Заявен размер на инвестиционните разходи* | *ПИИ със заявен размер на инвестиционните разходи от 10 000 до 500 000 лв. вкл. получават 20 точки. За ПИИ със заявен размер на инвестиционните разходи над 500 000 лв. точките се изчисляват, като от максималният брой точки "20" се изважда резултатът от разделянето на горницата над 500 000 лв. на 25 500 и резултатът се записва с точност до 0,000001.*  *Минимум - 0 т. / Максимум - 20 т.*  *Пример:*  *1) 20 т., ако 10000<= ПИИ <= 500000*  *2) точки = 20-(ПИИ-500000)/ 25000* | *ПИИ със заявен размер на инвестиционните разходи от 30 000 до 500 000 лв. вкл. получават 5 точки. За ПИИ със заявен размер на инвестиционните разходи над 500 000 лв. точките се изчисляват, като от максималният брой точки "5" се изважда резултатът от разделянето на горницата над 500 000 лв. на 100 000 и резултатът се записва с точност до 0,000001.*  *Минимум - 0 т. / Максимум - 5 т.*  *Пример:*  *1) 5 т., ако 30000<= ПИИ <= 500000*  *2) точки = 5-(ПИИ-500000)/ 100000* | *20* | *5* | | *4* | *Финансовото състояние на кандидата обезпечава реализирането на инвестициите по ПИИ* | *Съотношението между заявената стойност на ПИИ и средноаритметичният размер на оперативната печалба на кандидата от последните три завършени финансови години (2019, 2020 и 2021 г.) е:*  *• по-малко или равно на 2 – 15 точки;*  *• по-голямо от 2 и по-малко или равно на 3 – 14 точки;*  *• по-голямо от 3 и по-малко или равно на 4 – 10 точки;*  *• по-голямо от 4 и по-малко или равно на 5 – 6 точки;*  *• по-голямо от 5 и по-малко или равно на 6 – 2 точки;*  *• по-голямо от 6 – 0 точки* | *Съотношението между заявената стойност на ПИИ и средноаритметичният размер на нетни приходи от продажби на продукция на кандидата от три завършени финансови години (2020, 2021 и 2022 г.) е:*  *• по-малко или равно на 2 – 15 точки;*  *• по-голямо от 2 и по-малко или равно на 3 – 14 точки;*  *• по-голямо от 3 и по-малко или равно на 4 – 13 точки;*  *• по-голямо от 4 и по-малко или равно на 5 – 11 точки;*  *• по-голямо от 5 и по-малко или равно на 6 – 9 точки;*  *• по-голямо от 6 и по-малко или равно на 7 – 7 точки;*  *• по-голямо от 7 и по-малко или равно на 8 – 5 точки;*  *• по-голямо от 8 и по-малко или равно на 9 – 3 точки;*  *• по-голямо от 9 и по-малко или равно на 10 – 1 точка* | *15* | *15* | | *5* | *Кандидатът е производител на биологични продукти* | *Кандидатът е биологичен оператор, който има сключен договор за контрол и сертификация по правилата на биологичното производство преди 01.01.2023 г.* | *Кандидатът е биологичен оператор, който има сключен действащ договор за контрол и сертификация по правилата на биологичното производство преди 01.01.2023 г. за всички видове земеделски култури и/или животни, с които се кандидатства и са описани в таблици 3 и 4 на Приложение № 2 „Основна информация“* | *10* | *10* | | *6* | *Кандидат с история като земеделски стопанин* | *Кандидатът има регистрация като земеделски стопанин за последните четири стопански години (2019/2020, 2020/2021, 2021/2022, 2022/2023)* | *Кандидатът има регистрация като земеделски стопанин за следните четири стопански години 2019/2020, 2020/2021, 2021/2022, 2022/2023* | *10* | *20* | | *7* | *ПИИ с инвестиции и дейности, насочени в сектор „Плодове и зеленчуци“, и/или сектор „Животновъдство“, и/или сектор „Етеричномаслени и медицински култури“, съгласно Приложение № 9* | *Приоритет получават ПИИ с посочените култури и/или животни, съгласно Приложение №* 9 *и включени в Таблица 1 и Таблица 2 в Приложение № 3. В случаите, при които в една от двете и/или в двете таблици (1 и 2) от Приложение № 3 са включени култури и/или животни, извън списъка по Приложение №* 9*, то точки по критерия не се получават.* | *Приоритет получават ПИИ с посочените култури и/или животни, съгласно Приложение №* 9 *и включени в Таблица 3 и Таблица 4 в Приложение № 2. В случаите, при които в една от двете и/или в двете таблици (3 и 4) от Приложение № 2 са включени култури и/или животни, извън списъка по Приложение №* 9*, то точки по критерия не се получават.* | *20* | *15* | | *8* | *ПИИ с екологични инвестиции* | *Приоритет се присъжда за ПИИ, в които повече от 50 % от заявените за подпомагане разходи са за доставка и монтаж на машини, оборудване и инсталации за управление и оползотворяване на отпадъците от земеделското производство, третиране и оползотворяване на растителен и животински торов отпадък, вкл. за компостиране, метанизация* ***и/или*** *за производството на биогорива или енергия от възобновяеми източници в стопанствата за собствено потребление* | *Приоритет се присъжда за ПИИ, в които повече от 20 % от одобрените за подпомагане разходи са за доставка и монтаж на машини, оборудване и инсталации за производството на енергия от фотоволтаични системи в стопанствата за собствено потребление* | *10* | *10* | | ***Общ брой точки по критериите за оценка на ПИИ:*** | | | | ***95*** | ***81*** |   В сравнението в таблиците може да видите, че точките за проекти до 500 000 лв. са намалени доста дръзко от 20т. на 5т. т.е. Как се очаква да стимулираме производителите искащи да кандидатстват с проекти с по-малък? По този начин малките земеделски производители няма да имат възможността за финансиране и да закупят необходимите технически средства в уязвимия сектор „Плодове и Зеленчуци“ и „Животновъдство“. Даваме ви следният пример:  В сравнение за възможността на един земеделски производител да кандидатства по Процедура № BG-RRP-6.004 преди и след промените в критериите за подбор. Един земеделски производител мъж на 27 години отглеждащ 100 дка трайни насаждения от приоритетен сектор, занимаващ се с това от 3 години. За неговото стопанство е необходимо да си закупи малък трактор до 90-100 к.с. и прикачен инвентар в зависимост от стопанството и нуждите, като общата инвестиция е около 300 000 лв. Той би получил преди промените 45 т., да след промените 23т.  5 – възраст до 40г. 3 - възраст до 40г.  20 – проект до 500 000лв. 5 - проект до 500 000лв.  20 – чувствителен сектор. 15 - чувствителен сектор.  По този начин недопускането на малките и средни фермери да кандидатстват, ще умъртви именно тези, които се явяват гръбнака на уязвимите сектори. В огромен процент това са семейни ферми и повечето градини с плодове и зеленчуци се обработват на семеен принцип. По данни от SWAT анализ за последните 30 г. над 250 000 семейни ферми в България са унищожени. Твърдо сме убедени, че критериите и точкуванията не биват да бъдат променяни, както и условията по ранкинга. Критериите за оценка съответното точките трябва да останат непроменени. Затова твърдо подкрепяме ПИИ със заявен размер за инвестиционни разходи от 30 000 до 500 000 лв. да получават 20т., а не 5т.  ПИИ с инвестиции и дейности насочени в сектор „Плодове и Зеленчуци“ или сектор „Животновъдство“ и сектор „Етерично маслени и медицински култури“ съгласно приложение 9 да получат 20т., а не 15т. Смятаме, че с оглед на приоритизирането на производство на чисти храни, когато кандидат е производител на биологични продукти, той трябва да получи 20т, а не 10т.  Относно критериите касаещи кандидати до 40г. предлагаме да бъде променен, като вместо до 40г. кандидатите да бъдат 50г. (ПИИ представени от кандидати до 50 г включително) Като по този критерии точките да бъдат 5.  Напълно подкрепяме критерия „финансовото състояние на кандидата, обезпечава реализиране на инвестиции по ПИИ“ . Да се има предвид „съотношението между заявените стойности на ПИИ и средно аритметичния размер на нетни приходи от продажби на продукция на кандидати от 3 завършени финансови години. 2020, 2021, 2022.“  Този критерии изпълнява в голяма степен целта за възстановяване и устойчивост, тъй като за тях е по-трудно да покажат оперативна печалба, отколкото нетни приходи от печалба на продукция.  Сдружение „Браншова камара „Плодове и зеленчуци“ | **1. Приема се частично.**  **2. Приема се частично.**  **3. Приема се частично.**  Хоризонталната политика на Европейската комисия е приоритизирането на младите земеделски стопани, като в тази категория са лицата от 18 до 40 години включително. |